
B… er ikke Stedet 
her at forklare — 


end sige forsvare — 
hvorfor Emil Poulsens 
to unge Sønner valgte 
at debutere paa Dag- 
marteatret i Stedet for 
paa deres Faders gamle 
Scene Naar en Gang 
det sidste Tiaars indre 
Teaterhistorie kan skri- 
ves, vil man vel ogsaa 
drøfte denne Sag. Den 
har sine interessante og 
lærerige Sider — hvis 
vi Mennesker da over- 
hovedet drager Lære 
af noget. Vor Teater- 
historie synes nemlig 
ikke at vidne herom. 

I hvert Fald er der 
— kunstnerisk set — 
næppe sket nogen Skade 
ved, at de to saa evne- 
rige Brødre har traadt 
deres første 'Teatersko 
paa et Privatteater. Dag- 
marteatret har under Di- 
rektør Martinius Niel- 
sens Ledelse budt dem 
et Repertoire, som paa 
langt nær ikke vilde 

ADAM POULSEN 


Nyeste Privatbillede taget specielt til 


JOFLANNES-POUESEN 


Teatret» 


være faldet i deres Lod 
paa det kgl. Teater. 
De har gennemgaaet en 
Skole, der utvivlsomt 
vil være af den største 
Betydning for deres hele 
Kunstnerliv, og de har 
i deres unge Aar begge 
sat sig saa fast 1 baade 
Publikums og Pressens 
Bevidsthed, at deres 
næste Skridt saavel i 
Udvikling som ydre Po- 
sition af alle vil følges 
med  forudgivet Op- 
mærksomhed og for- 
mentlig ogsaa vil falde 
dem selv let. Det er 
vel nemlig nu en Nød- 
vendighed, at de begge 
afslutter deres Prøvetid 
og gaar over til det 
Teater, hvor de hører 
hjemme, og hvor man 
har den yderste Brug 
for dem. Hvad dem 
selv angaar, er det sik- 
kert ikke mindre paa 
høje Tid, at de skaffer 
sig Arbejdsro og Udvik- 
lingsmuligheder. Saale- 
des som Dagmarteatret 

lægger Beslag paa deres Kræfter, maa det ellers 
ende med Forskrækkelse. De unge Kunstnere maa 
jo knap faa Tid til at lære deres Roller. Nu 
skylder de deres Fremtid at søge ind under andre 
Arbejdsvilkaar. 

Naturligvis burde Fru Anna Larssen følge 
med dem til det kgl. Teater. Vor første Scene. 
der med Fru Betty Nansens Engagement har vist 
sin Forstaaelse af baade Kunstens Tarv og vor 
Tids Trang, har — som det vil vides — ogsaa 
ønsket at knytte den talentfulde Skuespillerinde til 
sig, men Fru Larssen har erklæret, at først naar 
Talescenen er der, vil man ogsaa kunne faa hende. 
For Brødrene Poulsens Vedkommende er der 
imidlertid ingen som helst Grund til at afvente 
dette — maaske desværre endogsaa tvivlsomme — 
Tidspunkt. Til alle deres øvrige Betingelser føjer 
de to Brødre baade deres statelige Vækst og frem- 
for alt deres klare og stærke Stemmer. Det store 
Tilskuerrum og den frygtelige Scene paa Kongens 
Nytorv behøver ikke at skræmme dem. Deres 
Røster vil kunne høres til sidste Bænk i Parterret 
og øverste Række i Galleriet. 

Det er vel egentlig det mærkeligste ved disse 
to Brødre, at de saavel i denne Henseende — 
deres ydre Midler — som paa saa mange andre 
Maader minder om vor Skuespilkunsts største og 
berømteste Tid. I vore Dage, hvor Arbejdets 
Deling paa alle Omraader er gennemført, lyder det 
ogsaa som et Æventyr fra Oldtiden, at en Dr. 
Ryge var lige stor i Tragedien og Komedien, sam- 
tidig med, at han med Bravur udførte de fordrings- 
fuldeste Operapartier, Selv den Tusindkunstner, 
som et yngre Slægtled har kunnet følge — Phister 
— kom dog tilkort overfor det tragiske. Men 
Brødrene Poulsen synes at spænde over alle de 
gamle Kunstens Omraader. De spiller klassisk og 
moderne Komedie, de har smukke Sangstemmer, 
de er lyriske Elskere og Karakterfremstillere, selv 
den kaade Farce synes dem ikke inkommensurabel. 
I Virkeligheden vilde ingen paa deres nuværende 
Udviklingstrin kunne bestemme deres kunstneriske 
Horoskop. Man kan i al Almindelighed — efter 
de indhøstede Erfaringer "— henvise den ældre 
Broder til det store Drama og den yngre til 
Nutids-Skuespillet.. Men saa er pludselig Adam 
Poulsen en stor Charmeur i moderne Klæder, 
medens Johannes Poulsen med vidunderlig sikkert 
Instinkt griber Tragedien i en Hallfred Vandraade- 
skjalds Skæbne. 

Det turde derfor være en stor Misforstaaelse, 
naar man i dette Øjeblik vil forsøge en Mand- 
jævning mellem Brødrene. De er endnu saa unge, 


saa midt i den rivende Strøm af rig Udvikling, at 
ingen kan overse eller dømme om deres Fremtids- 
bane. Man kan nu og da høre Folk Siger «tat 
Johannes Poulsen sidder inde med den største Al- 
sidighed, med den smidigste Omskabningsevne, kort 
sagt med de betydeligste kunstneriske Muligheder. 
Men dels kunde dette bero paa den Mangfoldighed, 
den brogede Mangfoldighed af Opgaver, hans 
Direktion har givet ham, dels kunde mulig hans 
egen aandelige Vækst være hurtigere end hans 
Broders. Og det er ikke altid paa Hurtigheden, 
det kommer an. Den mere langsomme Gang er 
undertiden sikrere. I hvert Fald er det utvivlsomt, 
at den nationale Scene for Øjeblikket har større 
Brug for den ældre Broder end for den yngre. 


Skal det kgl. Teater en Gang — og det kunde 
vel nu snart være paa Tide — gøre Alvor af at 


hævde sin Rangstilling og komme paa Højde 
baade med sin egen Fortid og de store europæiske 
Scener, maa hverken vor hjemlige Tragedie eller 
Verdensliteraturens Heroer vedblivende være sjældne 
eller helt fremmede Fugle. Skal med andre Ord 
Oehlenschliger, Shakespeare, Schiller 0. s. fr. atter 
spilles paa det kgl. Teater, vil man simpelt hen 
ikke kunne undvære Adam Poulsen. Broderen 
vilde i Øjeblikket faa vanskeligere Vilkaar under 
en kunstnerisk Kappestrid med det kgl. Teaters 
Karakterfremstillere. Paa Dagmarteatret har Spillet 
selvfølgelig været lettere. Men netop Hallfred Vand- 
raadeskjald taler om, at denne Betragtning alligevel 
er rent overfladisk. Efter al Sandsynlighed vilde 
Brødrene ogsaa paa det kgl. Teater udmærket sup- 
plere hinanden. Man maa ikke glemme, at Direk- 
tør Martinius Nielsen paa Dagmarteatret som oftest 
har misforstaaet eller af personlig Ærgærrighed 
forplumpret den sjældne Konstellation af Brødrene. 
Fra «Kalanus» til «Axel og Valborg» har Martinius 
Nielsen trængt sig selv imellem i Stedet for at 
lade. Brødrene staa Ansigt til Ansigt, hist som 
Kalanus og Alexander, her som Axel og Sortebroder 
Knud. I Shakespeares «Henrik den Fjerde» vilde 
f. Eks. Brødrene Poulsen være selvskrevne som 
Fremstillere af Prins Henrik og den unge Hedspore. 
Hos Oehlenschliger vilde kunne paavises lignende 
talrige Sammenspil af største Interesse. 

De to Brødre bør derfor følges ad, og Dom- 
men over deres indbyrdes Fortrin og Mangler kan 
passende være senere Tiders Sag. Vi ser kun to 
Stjærner i Opgang. Og deres kunstneriske Lys 
er saa stærkt, at vi ikke behøver at argumentere 
med Publikums berettigede Krav til at se de 
Ypperste paa vor første Scene, saa lidt som med 
Kassehensyn eller lignende lave materielle Spørgs- 

maal. Har man sagt A, skal man ogsaa sige B. 
Har man knyttet Fru Betty Nansen til sig, skal 
man ogsaa give hende jævnaldrende og jævnbyr- 
dige medspillende. Først da vil det kgl. Teater 
paa ny træde i første Række herhjemme og blive 
den gamle store Scene. 

Det tilkommer Dagens Kritik at dvæle ved 
Brødrene Poulsens enkelte sceniske Ydelser, deres 
kunstneriske Sejre og Nederlag. Gud ske Lov, at 
de begge er saa purunge og endnu i den frodigste 
Udvikling. Se blot paa den Række Kostumebilleder, 
«Teatret» bringer i dette og et af de følgende 
Numre. Hvilken Rigdom paa Afveksling, hvilke 
Løfter for Fremtiden. 

Skuespilkunsten er en mærkelig Kunst. I 
ingen anden Kunstart spiller Intuitionen saa ind- 
gribende en Rolle. Det er ganske naturligt, at 
man kan høre Folk undre sig over, hvor et ungt 
Menneske som Johannes Poulsen egentlig har den 
Livserfaring fra, der sætter ham i Stand til at 
fremstille saa højst forskellige menneskelige Indi- 
vider. Der maa være noget i det artistiske Instinkt, 
der gætter hurtigere end Tilfældet er hos en For- 
fatter, som først langsomt modnes til Karakter- 
skildrer. Den unge Digter er Lyriker, den unge 
Skuespiller kan overraske ved Menneskeskildring. 

Julie Laurberg phot. 
Axel i «Axel og Valborg» 

Det er ikke nok at sige, at Skuespilkunsten er en 
Kunst paa anden Haand. Hvor ofte har en scenisk 
Kunst ikke blæst Liv og Aande i Digterens Værk? 
Derfor har ogsaa — særlig i ældre Tider — de 
største Skuespillere kunnet dukke op helt nede fra 
Samfundsdybet, ikke mindst hvad Kvinderne angaar. 
Nu om Stunder synes den studerende Stand at af- 
give det væsenligste Kontingent til Scenekunsten. 
Men er selv de bedste Akademikere frodigere og 
fantasirigere end de gamle Malersvende og Kræmmer- 
drenge? 

Brødrene Poulsen er imidlertid begge Studenter 
med Ære, hvis sligt altsaa i vor Tid skal være 
nødvendigt. Fra deres Hjem medbringer de Nu- 
tidens bedste Kultur. Skade synes 
Fald ikke at kunne volde. 


dette 1 hvert 


Hjemme og ude — paa fremmede Scener — 
har Adam Poulsen skolet sin Stemme og lært at 
bruge den som en værdig Søn af sin Fader. 
Levede vi i Deklamationens Periode, som da 
N. P. Nielsen og Vilhelm Wiehe var til, vilde 
Adam Poulsen blive en Mester. 

Hos Johannes Poulsen er vel Sangen endnu 
det ypperste Udtryk for hans kunstneriske Sjæl. 
Saa beundringsværdig han har været lige fra Tra- 
gedie til Farce, har Røst dog 


hans smeltende 


Julie Laurberg phot. 
Rektor Frølich i «De Umyndiges Røst» 


Claviéres (Johs. Ring) Mortemer (Albr. Schmidt) 


vundet ham de fleste Hjærter. Der er mer end 
en Tilskuer — Kvinderne vil bevidne det — som 
atter og atter er gaaet hen til «De Danske i Paris», 
for at høre Ernest synge baade «Jeg ser hendes 
Pande, jeg ser hendes Mund» og — fremfor alt — 
Boleroen «I Dansen Du mig møder». Og nu den 
mørke Alvor i William Taylors Sang i «Maria 
Stuart»: «Hver Glædesstund, Du fik paa Jord, be- 
tales maa med Sorg» eller Vilhelms Kvad til 
Harpen i «Axel og Valborg» om Aage og Else. 
Hvor har disse Toner ikke rørt os alle. 

Skulde vi da ikke med et Par Linjer af en af 
disse Sange ønske begge Brødrene Velkommen paa 
den Skueplads, hvortil deres Evner nu henviser 
dem. En for begge og begge for én gælder det: 
«Din Vej dig fører hen i Lys af andre Stjærner!» 


OTTO BORCHSENIUS. 

I et af de kommende Hefter vil «Teatret» bringe Kostume- 
billeder af Hr. /ohs. Poulsen med ledsagende Tekst af Professor 
Otto Borchsenius. Red. 

FOLKETEATRET S 
JUBILÆUMSFORESTILLINGER 


«Revuen», «Gamle Minder», 
«Gamle Ungkarle», «Feriegæsterne», «Tre for en», 
«Store Bededagsaften » 


I snart sagt ethvert noget ældre københavnsk 
Borgerhjem finder man nogle af disse ikke an- 
tikke, men blot forældede Møbler. Møbler, der 
aldrig har været lavede efter nogen individuel 
Smag, men efter en Smag, der var hele Tidens. 

I de ældste Hjem: de brede, haarde Stole 
med stærkt svajede Mahogniben, som man brugte 
dem i Midten af forrige Aarhundrede. 

Der var endnu lidt landligt over dem, noget, 
der lignede Beboerne selv. 

Byen gled dengang, naar man kom udenfor 
de grønne Volde, saa jævnt over i det brede Land. 

Og i de noget yngre Huse ser man Møbler i 
halvfjerdsernes, firsernes Smag. 

Mageligere Lænestole med det ufravigelige røde 
Plysbetræk. Det var Strømmen fra Udlandet, der 
førte dem med sig. De skulde i jævne Borgerhjem 
repræsentere de store Stæders Luksus og Raffinement. 


Nantya (Rich. Christensen) Du Bourg (Hellemann) Chaveny (Johs. Nielsen) 


Nantya : Og nu, da disse Herrer har tilfredsstillet Dem, kunne vi vel tage af Sted. 


Mortemer: Tage af Sted! og hvorfor? 


«Gamle Ungkarle», IV. Akt 

Clemence (Olivia Jacobsen) Mortemer (Albr. Schmidt) 


Clemence: Men det er jo en formelig Erklæring, De gør mig. 


Antoinette (Ellen Aggerholm) Mortemer (Albr. Schmidt) 


Nantya (Rich. Christensen) 
Mortemer: Tilgiv mig for hans Skyld. 
Antoinette: Af hele mit Hjerte. 


«Gamle Ungkarle», II. og V. Akt 


Nu staar de afblegede og hyggelige og ejer 
trods deres Grimhed og Almindelighed denne «de 
falmede Tings Ynde». 

Saadan nogle umoderne Møbler, som Tidens 
Smag forlængst er gaaet forbi, lignede den Række 
Forestillinger, som Folketeatret i Anledning af so 
Aars Jubilæet har stillet paa Benene. 

De gamle Træffere var ogsaa netop saadan et 
Udtryk for en Gennemsnitssmag. 

Frits Holst's «Revuen», det var Mahognien med 
de svajede Ben, bredt gemytligt og hyggeligt, noget, 


hele Tiden — og for den Sags Skyld vi andre 
for en Aften ogsaa — forstod, holdt af og saa 


smaat blev rørte af. 

Og Sardou's «Gamle Ungkarle», det er nu 
saadan et slidt, lidt falmet Salonmøbel, som man 
vanskeligt kan forstaa har skullet repræsentere 
Toppunktet af Pariser Elegance. For os, der ser 
det mu, har det kun Værdi, netop fordi det er slidt 
og falmet, vi røres over den Naivitet, der troede 
paa det. — — 

Af gamle Møbler fra det borgerlige Hus havde 
Hr. Albert Gnudtzmann behændigt sammenstillet en 
hyggelig Stue, hvor Gamle Zinck, Inkarnationen af 
Folketeatret, viste sig som Jokum. — — Naturligvis 


boltrede Skuespillerne sig med Jubilæumshumør i 
de gamle Stykker. 

I «Gamle Ungkarle» var Albrecht Schmidt den 
gamle forføreriske Ungkarl Mortemer, og gav Rollen 
et svagt Skær af Sandsynlighed. Hr. Ring var tør 
morsom som Claviéres og Direktør Dorph-Petersen 
sprudlende som den gamle, pudsige Veaucourtois. 
Af en ganske lille Rolle som den søvnige Ægte- 
mand Troénes fik Hr. Tscherning lavet en morsom 
Figur. 

At Fru Aggerholm illuderede som den pur- 
unge Pige, og at Ægtemanden Chaveny var i gode 
Hænder hos Hr. /ohs. Nielsen kunde man paa For- 
haand vide. 

Hostrups «Feriegæsterne», Erik Bøghs «Tre for 
Een», der rummer en af de populæreste Bøgh'ske 
Viser, og «Store Bededags Aften» med Fru Sigrid 
Neiiendam i Julie Lumby Hansens gamle Bravour- 
rolle som Madam Krøyer, gav ogsaa Folketeatrets 
Skuespillere Lejlighed til at spille hyggelig Komedie, 
men bragte en til at længes efter, at de, naar 
Jubilæumsidyllen er forbi, snart maatte faa Anled- 
ning til at bruge deres udmærkede Kræfter i noget, 
der ligger vor Tids Publikum nærmere. 

MARC. KALCKAR. 

DET KGL TEATER: "(WERTETERS 


Fm Forkærlighed for Goethe har 
atter i dette Tilfælde givet Anledning til, at 
3 «Digtere», hvis Navne jeg ikke kan huske, og 
som ogsaa kan være Læserne ligegyldige, af et 
mere end 100 Aar gammelt tysk Æmne har fabri- 
keret en efter Parisersmag tilpasset Operalibretto, 
der opbygges af en Række ikke videre behændigt 
sammenknyttede Scener af «Werther»-Romanen. 
De, der laante hos Goethe for at faa Teksterne til 
Gounods «Faust» og Thomas” «Mignon» i Stand, 
var nu mere habile Folk end disse 3 «Werther»- 
Skræddere, hvis Mangel paa dramatisk Haandelag 
og poetisk Sans aabenbart ogsaa har generet en 
velbegavet og dannet Komponist som Massenet. 
Hvorfor han da har villet samarbejde med dem paa 
netop det Grundlag, turde da være en Gaade. 

I første Akt præsenteres os den huslige Idyl 
hjemme hos Amtmanden med de mange Børn, et 
Billede, i hvilket naturligvis heller ikke den brød- 
uddelende Lotte savnes. Amtmandens Spidsborger- 
Venner samt et ligesaa genert som kedsommeligt 
elskende Par, der bare siger «Klopstock!», har 
tydelig nok den Opgave at dække over Tarvelig- 
heden i- den sceniske Udvikling, medens de i 
Virkeligheden blot opnaar at understrege den yder- 
ligere. Werther lærer i Amtmandsboligens hygge- 
lige Have Lotte at kende og forelsker sig øjeblikke- 
lig i hende. Og hans Kærlighed til hende vokser 
med Kæmpeskridt, — jaget og hidset fremad af de 
hjærteløse Librettister. Allerede i Aktens Slutning, 
da hun vender hjem fra et Bal, der maa have 


været ualmindelig kedeligt, siden hun saa over- 
raskende hurtigt forlader det, «erklærer» han sig 
for hende, og umiddelbart efter begynder hans 
historisk berømte Fortvivlelse, idet han erfarer, 
at hun er forlovet med den just fra en Rejse 
hjemkomne Albert. : 

I 2. Akt er Lotte Alberts Hustru. Egentlig 
sker der i denne Akt intetsomhelst, der kan bringe 
Handlingen fremad. Werthers Kærlighed til Lotte 
kender vi allerede fra første Akt; det eneste nye 
er Alberts tiltagende Skinsyge. I scenisk Henseende 
er dog Baggrunden for denne negative Handling 
meget stemningsfuld: en Allé foran Kirken med 
efteraarsgulnede Træer. Nogle umotiverede Be- 
værtningshave- Gæster, der fører en uforstaaelig 
Konversation, formaar ikke at forhøje Interessen 
under denne Akt. 

Næste Gang Tæppet gaar op, er det blevet 
Juleaften. Lotte sidder hjemme i sin Dagligstue 
og meddeler os udførligt sin sjælelige Tilstand, 
hvilket sker under Gennemlæsning af en Del Breve 
fra Werther — i Parenthes bemærket, den ene af 
de to gode Scener i hele Operaen, men den er 
ogsaa virkelig god. Saa trænger Werther ind til 
hende og tilstaar, efter Afsyngelsen af nogle Sange, 
for Gud ved hvilken Gang, at han elsker hende, 
og at han er for svag til at bekæmpe sine Liden- 
skaber. Lotte giver et Øjeblik efter for hans 
Stormangreb, men efter det første Kys og den 
dermed indtrædende Salighed skynder hun sig 
bort. Ægtemanden Albert kommer hjem og bliver 

Charlotte (Emilie Ulrich) Albert (Helge Nissen) Werther (Vilhelm Herold 


Hvor skulde hver en Stund mod Himlens Telt da slaa 
Mine glødende Bønn 
Det er forbi . . . og 
Med Gru spotter jeg dig! 


«Werther», II. Akt 


Werther: En anden hendes Mand! 


Naadige 
Hvem Du 


Med hende Li 


Charlotte (Emilie Ulrich 


a Frederiksen 


Albert (Helge Nissen) Sophie (Tenn 


Werther er rejst! 


Hr, 


lot, Søster. 


Akt 


IL: 


«Werther», 


for evigt! Han sa'e mi 


»b han bort som en Gal! 


an elsker hende! 


vred over at opdage, at Werther har været der 


under hans Fraværelse. Werther, der er gaaet 
hjem til sit, sender — ligesom i den Goetheske 
Original — et Bud til. Albert for at bede om at 
laane et Par Pistoler til en forestaaende Rejse; og 
Albert lader saa Lotte udlevere Vaabnene til Budet, 

den anden af de to gode Scener i Operaen, et 
Moment af stærk og gribende Virkning. 

De tre Librettister har ganske uventet været 
taktfulde nok til — og det maa anerkendes! — 
at afstaa fra en letkøbt, brutal Sensations-Slutnings- 
effekt: Skuddet, der gør det af med Werther, 
falder efter et Orkester-Mellemspil til sidste Tableau, 
medens Tæppet er for. Men hvad de dermed har 
opnaaet, ødelægger de rigtignok igen ved at lade 
den døende Werther med Kuglen i Tindingen 
synge en vidstrakt Duet med Lotte, der — mærke- 
lig nok, uden at hendes Mand forhindrer det — 
er ilet hjemmefra hen hos Tilbederen Julenat Kl. 

Først efter denne lange Vokalpræstation tager 
Kuglen definitivt Livet af den indtil da forbavsende 
rørige Selvmorder. Lotte kaster sig med et Skrig 
over hans Lig, og udenfor lyder den i 1. Akts 
Begyndelse indstuderede Julesang, der saaledes om- 
rammer hele «Handlingen», og med hvilken der 
da vistnok skal forbindes en dybere Mening, som 
imidlertid gaar bort over Hovedet paa Publikum. 

Saaledes tager den franske Libretto sig ud, 
bedømt fra et germansk Standpunkt, — og fra et 
saadant maa den ses, da det er et Goethesk, altsaa 
et ægte tysk Æmne, den har laant. Musikken 
derimod maa ses fra et fransk Synspunkt, og den 
giver da Anledning til følgende Bemærkninger: 

De egentlige «Arier» er langtfra altid det, de 
skulde og burde være. De er ærlig talt for Største- 
delen lumsk kedelige og hyppigt paafaldende banale. 
(F. Eks. « Tarara-boom-de-ay»-Melodien i Werthers 
Parti i sidste Akt!) Man kan ikke lade være at 
undre sig over, at en og samme Kunstner har 
kunnet skrive i samme Partitur, i samme Scene, 
ja, paa samme Side de fineste og nydeligste, virkelig 
rammende Smaatræk, og saa de mest hule, tomme 
og flove Fraser, saaledes som man finder det klods 
op ad hinanden heri «Werther». Megen Glæde be- 
reder En derimod hyppig den musikalske Dialog; 
den er til Tider af en egen Ynde og Lethed, som 
er ægte fransk, og den bliver kun, hvor den til- 
stræber at virke «tysk», forloren i sin smaaborger- 
lige Naivitet. Overfor Arierne kan man ikke værge 
sig imod en stille Tvivl om, at Komponisten har 
ment det rigtig alvorligt og virkelig har haft noget 
paa Hjærte, men i den musikalske Dialog føler man 
ham langt mere ærlig og oprigtig. Der kommer 


hans naturlige Finhed ganske anderledes frem, hans 
aandelige Smidighed, hans lette, sikre Haandelag 
— alle hans bedste Franskmands-Egenskaber. 

Ganske vist er 2. Akt, der opfyldes med ret 
middelmaadige Romancer, ikke stort bevendt; og i 
1. Akt er der egentlig kun Amtsmandsbørnenes 
lyse, lette Scener at glæde sig over i musikalsk 
Henseende, medens Følelsen og i Mangel af den 
Opfindsomheden i Orkester-Intermezzoet og den 
paafølgende Duet mellem Werther og Lotte lader 
en kold og flov. Men til Gengæld er i 3. Akt 
Sorgen og Smerten udtrykt med en oftest gribende 
Naturlighed og en Kraft, der tyder paa, at her gav 
Massenet alt, hvad han havde at give som Kunstner. 
Aktens Begyndelse: Lottes Drømmeri i Ensom- 
heden og første Del af den Scene, hvori hun 
gennemlæser Werthers Breve, er musikalsk Operaens 
Højdepunkt, dramatisk set saa rammende i Ud- 
trykket, at det virker for en Gangs Skyld ganske 
overbevisende. Og i sidste Akt er der ved Siden 
af generende Momenter, som Mindelsen om den 
ovennævnte plumpe Variétémelodi, musikalske Epi- 
soder af en intensiv og dog fin Følelse. Og 
gennem saa at sige hele Operaen har man den 
udsøgte Fornøjelse at lytte til et med overlegen 
Kunst og mønsterværdig Økonomi i Effekterne be- 
handlet Orkester, hvis Fortrin er ægte galliske — 
den gennemsigtige Klarhed, den sikre Linje, den 
næsten uden Undtagelse kræsne Farvegivning. 

Hr. Herold synger Werthers Parti og giver 
hans evige Klagen og Fortvivlelse et saa menne- 
skeligt troværdigt Udtryk, som det vel overhovedet 
er muligt. For at faa noget ud af denne larmoy- 
ante Skikkelse maa man ikke alene være en saa 
udmærket 'Tenorist af fransk Skole, men ogsaa en 
saa levendegørende Skuespiller, som netop Hr. 
Herold er. Og Fru Ulrich giver med al sin varme 
Stemmeklang og alt sit umiddelbare Temperament 
Charlotte, som derved i 3. Akts Begyndelse op- 
naar at fængsle ligesaa meget som alle Operaens 
øvrige Afsnit tilsammen. I et mindre Parti bidrog 
Frk. Tenna Frederiksen med den lyse, kvidrende 
Sopran og det meget løfterige Sangtalent til den i 
det Hele vellykkede Gengivelse, «Werther» i en 
smuk og stilfuld Iscenesættelse fik paa det kgl. 
Teater: 

GUSTAV HETSCH. 

VET ÆE ne 


i; g BE, 


Werther (Vilhelm Herold) Charlotte (Emilie Ulrich) 


ir: Nej, Charlotte, jeg dør! 


JS EEN 8555 5 kom hid og hør! 
I Skjul ved Kirkegaardens Mur to Linde vokse frem — 


atte jeg dog blot hvile der, under dem! 


nin Synd var saa stor, 


den Bøn ej tilstaas, om 


At Kirken nægter mig indviet Jord — 
Tæt ved en Vej, hvor gen staar smykt som en Have, 
Skal I min Grav da gi! 
Vel Præsten gaar forbi, han ændser ikke den. 


«Werther», IV. Akt 

Juncker-Jensen phot. 


Holger Reenberg som Danilo og Charlotte Wiehe-Bérény som Hannah Glawari danser Valsen i 


«DEN GLADE ENKE 


Juncker-Jensen phot. 


Hannah Glawari (Charlotte Wiehe-Bérény) 


Danilo (Holger Reenberg) 


«Den glade Enke» 


FOLKETEATRET —GASINO 


i Dg at Festspillene i Anledning af Folketeatrets 
so Aars Jubilæum var forbi, udsendte Direktør 
Dorph-Petersen Meddelelse om, at han efter denne 
Sæson vilde trække sig tilbage fra sin Skuespiller- 
og Direktørvirksomhed, og at han som sin Efter- 
følger maatte anbefale det Aktieselskab, der ejer 
Teatret, at tage Instruktør Johannes Nielsen og cand. 
mag. Viggo Friedrichsen som økonomisk Leder. 
Noget pludselig og uventet kom denne Med- 
delelse for alle os, der i-de sidste Sæsoner saa 
Direktør Dorph-Petersen med Humør og Begejst- 
ring.gaa i Spidsen. for sit Personale: I de7 Sæ- 
soner, han saaledes vil have ledet Folketeatret, har 
han forstaaet ikke blot at opretholde denne gamle 
Scenes borgerlige Traditioner med Stykker som 
«Sherloch Holmes», «Thummelumsen», «Nihilister», 
«Forbryderliv» og «Den mystiske Arv», men han 
har tillige med klog Sans bragt saadanne Stykker 
frem, der blev Teatret et kunstnerisk Rygstød f. Eks. 
«Over Evne», «Ninon», «Gertrud» og «Lynggaard 
og Co.». Til Folketeatret hat der været knyttet et 
dygtigt og vel sammenspillet Personale af ældre 
og yngre Kræfter. Ofte har Direktør Dorph-Petersen 
dog selv spillet med og altid i Roller, som han 


forstod at give et Særpræg af en vis stilfærdig 
Komik. Med varig Glæde mindes man saaledes 
hans «Menneske Mortensen» i «Thummelumsen» 
og Overlærer Mikkelsen i «Lynggaard og Co.». 
Det københavnske Teaterpublikum kan kun bringe 
Direktør Dorph-Petersen sin Tak for hans Indsats i 
dansk Teaterkunst og glæde sig over, at der vanske- 
ligt vil findes nogen kyndigere og smagfuldere 
Arvtager til at hævde Folketeatrets Traditioner end 
Hr. Johs. Nielsen. 

Det nye Lystspil «Husarer», som Direktør 
Dorph-Petersen har bragt frem, føjer sig let og 
godt ind i Folketeatrets Ramme, og modtages 
Aften efter Aften med Glæde og Latter af Teatrets 
trofaste Publikum; thi Stykket er, Titlen til Trods, 
mere et borgerligt end et militært Lystspil. 

Forfatternes Idé at gøre Løjer med en Provins- 
bys Borgere, naar de pludselig ser deres lille By 
gjort til Garnisonsby, er ikke ilde; det er da ogsaa 
disse Borgere, der virker pudsigst her i Stykket, 
thi Husarerne er oprigtigt talt faldet noget for 
ferske og giftesyge ud. De stakkels Officerer har 
i Aarevis ligget i Garnisonen i den lille tyske 
Grænselandsby Jackschéwo, saa er en ung Pige i 

Nippes: 


Lina (Fru Rosenbaum) 


Hvad skal her foregaa? 


En Mandfolke-L”hombre, Hr, Oberst. 


Oberst 


v. Ellerbeck (Dorph-Petersen) 


«Husarer», IM. Akt 


Lambrecht (Hellemann) 


Brøckmann (Anton Jensen) 


Suna (Rob. Neiiendam) Nippes (Helsengreen) 

v. Brentendorph (Reumert) Waacknitz (Johs. Nielsen) Orff (Tscherning) 


v. Kehrberg (Albr. Schmidt) Kellermann (Johs. Ring) 


Provinsbyen Kirchhain saa elskværdig at fortælle 
Kejseren, at Byen godt kunde trænge til nogle 
Officerer til Balkavallerer, og straks forsættes Garni- 
sonen til Kirchhain, hvor den indtager alle Kvinders 
Hjærter, 'Tjenestepigernes, Bachfischenes, Enkernes 
og Mødrenes; og Stykket kan ende med ikke 
mindre end tre Forlovelser, et Forhold, der jo gør 
god Virkning paa et velvilligt Teaterpublikum. 
Hvad gør saa det, at Kvindernes mandlige Paahæng 
ikke ser med blide Øjne paa den Omkalfatring, 
Husarerne foraarsager i den daglige Husholdning. 
Saadan nogle ækle Spidsborgere er det da Forfat- 
ternes mindste Sag at gøre til Grin. Deres vold- 
somme Protest mod Militæret: at lade som der 
ingen Husarer fandtes og roligt spille L'hombre i 


Oberst v. Ellerbeck (Dorph-Petersen) 


v. Brentendorph: Eskadron . . . Trav! Fra Jackschéwo ! 


Skjorteærmer, falder desværre i Fisk, for næppe viser 
den første Husar sig i Stuen, før Pokker tager ved 
L'hombrespillerne hen efter Manchetter og Frakker. 

I Spidsen for Husareskadronen red Oberst 
Dorph-Petersen fulgt af Løjtnanterne /ohs. Nielsen, 
Poul Reumert og Albrecht Schmidt. Som Talsmænd 
for den civile Borgerlighed var Hr. Hellemann og 
Hr. Helsengreen de morsomste. — 

— Casino har fornyet sin Mynt ved at genoptage 
«Den glade Enke». Der er vist ikke Tvivl om, 
at hun med Hr. Holger Reenberg som Danilo og 
Fru Charlotte Wiehe-Bérény som Hannah Glawari 
vil valse endnu 150 Aftner. Vi lader det fikse 
Par danse sig fra Bladets Side ind i Læsernes Hjærter. 


VICTOR LEMKOW. 


JYSK -KOMEDTE 


JEPPE AAKJÆR: «LIVET PAA HEGNSGAARD» PAA AARHUS TEATER. 


ME” al den Opmærksomhed, som en saa be- 
tydelig lyrisk Digter som Jeppe Aakjær med 
Rette har Adkomst til, gik hans sceniske Debut, 
den jyske Bondekomedie «Livet paa Hegnsgaard», 
over Aarhusscenen og opnaaede, takket være det 


lokalpatriotiske Snobberi, en Sukces, som paa den 
jyske Nationalscene kun har Sidestykker i «Ridderen 
af Randers Bro» og «Kong Erik og de Fredløse». 

Aakjær er blevet interviewet i alle Ender og 
Kanter, og Stykket er antaget til Opførelse paa 


— 22 — 


Hellig Mads (Viking Ringheim) 


Esper Vøvtrup (Lauritz Lauritzen) 


«Livet paa Hegnsgaard 


Dagmarteatret. Han har under Tyngen af de jyske 
Laurbær udtalt sig om den formentlige Betydning 
af sit Arbejde og uden Nølen fastslaaet sig selv 
som den literære Kronjyde. Stykket skulde være 
et værdifuldt Led i den jyske Bevægelse til Oplys- 
ning om jyske Bondetilstande, som Aakjær paastaar, 
at de vankundige Københavnere kender ligesaa 
meget til som til «Jam-Jam-Negrene». 

Det er da trist, at dette" Stykke udover de to 
første Akters mange fortræffelige Viser slet intet 
ejer af Værdi — hverken menneskeligt, æstetisk, 
folkloristisk eller etnografisk set, hverken for de al- 
mindelige Mennesker eller for de æstetiske Pillikrat- 
værkssamlere. 

Her foreligger da kun en ganske almindelig 
Jam-Jam-Komedie i Originalsproget. 

Den falder i to Halvdele. Den første bestaar 
af to Akter levende Billeder med en kort vejledende 
Tekst til, hvis eneste, absolut eneste Berettigelse er, 
at de danner den tableaumæssige Ramme om den 
jyske Digters umiddelbare og primitivt skønne 
Poesier. Nogen dramatisk Udvikling og Levende- 
gørelser af Mennesker er der derimod aldeles ikke 
Tale om. De er bleven til efter den velkendte Me- 
tode, som Drachmann utallige Gange før har anvendt, 
naar en Haandfuld gode Digte blev kittet sammen 
med nogle daarlige Replikker, fordi det indbragte 
ham mere, end de ellers vilde være i Stand til. 

Men mens man dog med Glæde finder sig i 
denne sceniske Guldkalvsdyrkelse for de gode Visers 
Skyld, saa er de to sidste Akter ganske utaalelige 
og en Digter som Aakjær helt uværdige. Det er 
nemlig ikke andet end den skinbarlige Forbryder- 
komedie med Spænding og falsk Sentimentalitet og 
lykkelig Udgang, en jysk Lokalisering efter engelske 
Mønstre. Det hjælper nemlig ikke, at Skurken 
bliver Gaardmand og tager af Mejeriets Kasse, og 
at han reddes af en overset og tilsidesat Husmands- 
søn for sin kønne Datters Skyld; det bliver hverken 
jysk Livsskildring eller Husmandsbevægelse eller 
noget andet nyttigt og menneskeligt af den Grund, 
naar vi alligevel ikke faar andet at vide end kun disse 
rent tilfældige udenoms Omstændigheder. 

Men ikke et eneste Menneske lever sit Liv 
for vore Øjne i dette Skuespil. Der er kun et 
ganske lille bitte Tilløb i Skildringen af den gamle 
Spillemand Per Søwren, som med sin Fiol og 
Finkellærke kun bliver levende i et Par ganske 
enkelte Scener. 

Naar Aakjær mener at have «aabnet en Rude 
ud imod Landet» og givet os et Kig ind i det 
jyske Bondeliv, saa maa selv en kun halvblods Jyde 
som jeg gøre Indsigelse: 


Luk dog for alt i Verden den Rude i; igen 
for denne Krambod af jysk Teatergarderobe! 

Skal dette være jysk Komedie, saa Gud hjælpe 
den højtberømte jyske Bevægelse, hvis det ser 
ligedan ud paa de andre Tumlepladser! 

Om Stykkets Udførelse og Spil er det jøvrigt 
ikke værd at sige meget. 

Det var naturligvis først og fremmest rent 
galt med Dialekten. 

I de to første Akter taltes hverken Jysk eller 
Dansk, men allerede i Mellemakten rygtedes det 
dog i Foyeren, at der i de to sidste Akter virkelig 
skulde forekomme én, siger og skriver én Person, 
der kunde tale ægte Jysk, og det i denne patent- 
jyske Komedie i en Opførelse paa Originalsproget. 

Men det var virkelig sandt, og denne ene 
Mand var Hr. Lauritz Lauritzen, der saaledes er 
den fattige jyske Nationalscenes eneste racerene Lam. 

Iøvrigt var det helt igennem Jam-Jam-Komedie, 
for ikke at bruge et i Provinsen endnu mere ilde- 
klingende Ord. 

Naar altsaa bortses fra Dialekten, fik Hr. Viking 
Ringheim, forhen Nørrebros Teater, mest ud af sin 
missionske Hellig Mads; og Hr. Co/m sled ogsaa ærligt 
med Per Søwren, der i hvert Fald for Maskens 
og den udvendige Figurs Vedkommende var helt 
vellykket. Endvidere fejrede den af Jyderne saa 
forgudede Fru Anna Jacobsen en ny Triumf i det 
komiske Rollefag ved med Utrættelighed at frem- 
vise Bette Fips Gammelkonelægge i et Par øjen- 
synligt originale Uldhoser af jysk national Oprin- 
delse. I den kvindelige Hovedrolle røbede Fru 
Karen Lund ikke med en Mine, at hun er Olaf 
Poulsens Datter; og dog skal hun til næste Sæson 
optages i Familiens snævrere Kreds paa Dagmar- 
teatret. Aarhus turde dog vistnok være en for 
dette Æble mere passende Afstand fra Stammen. 

Til Sangene havde Aalborglægen, Dr. Torrild 
komponeret en saapas uoriginal Musik, at man 
virkelig syntes, det var de gammelkendte Viser, 
der Slægt efter Slægt synges ved Bindestuer og 
andet Komsammen mellem Karle og Piger. 

Som den gode Jyde Aakjær er, bør han lade 
sine Viser synge ud over det ganske Land; men 
han vil gøre vel i at forskaane sig og sine jyske 
Landsmænd for al videre Udstilling af dette Vræng- 
billede af jysk Bondekultur. 

Men der er vel allerede gaaet altfor stor Røg 
af denne bitte, osende Hedebrand, til at en større 
Ildsvaade skulde kunne forhindres. 

ANDERS W. HOLM. 


eve 


Johan Ulfstjerna (Dr. Mantzius) Adelaide (Emma Thomsen) 


Johan Ulfstjerna (Dr. Mantzius) 


DET KEEL. TEATER: "JOHAN UEPSTJERNA 


SKUESPIL I FEM ÅKTER AF TOR HEDBERG. 


Er lader til, at Nationalscenen efterhaanden 
helt glider over til at være Tragedieteater. 
I Fjor som i Aar — saa langt Øjet rækker — 
sorgknugede Dramaer, graadvækkende Skuespil, klas- 
siske Tragedier. Forlængst blev Talescenen plyndret 
for stemningsvækkende Indlednings- og Mellemakts- 
musik; skal nu efterhaanden Livsglæden, den kaade, 
sunde Latter helt banlyses fra Holbergs Scene? 
Hvis Repertoirevalget udelukkende var et Udslag 
af Teaterledelsens private Hypokondri, kunde der 
være Anledning til at gøre opmærksom paa, at 


Publikum — der direkte og indirekte betaler hele 
Gildet — sidder inde med den mest udprægede 
Smag for let og munter dramatisk Kunst — og 


elsker Musik. 

Men det er nok Forfatterne, der har Hoved- 
skylden. I Danmark er gode Lystspil snart lige 
saa sjælden en Vare som modne Jordbær ved Jule- 
tid — de faas kun pr. Import. 

Det skal imidlertid indrømmes, at ingen Anke 
kunde rettes mod Teaterledelsen, hvis der altid op- 
førtes Skuespil af saadan Lødighed som Johan Ulf- 


stjerna. Tor Hedbergs Skuespil er utvivlsomt et af 
de interessanteste, stærkest virkende og bedst sammen- 
tømrede, Teatret i lang Tid har opført. Man for- 
bavses over, at en Svensker har Æren af Forfatter- 
skabet — Norges Nabo plejer ellers ikke at levere 
sceniske Storværker! Men det lader til, at det fri- 
gjorte Sverig tager Tåéten paa alle Omraader lige 
fra industrielle Foretagender, Militærforanstaltninger, 
skønliterær Produktion og ned til Storfallitter; saa 
det skulde ikke undre, om svenske Dramatikere 
nu stormede selve Toppen af Kunstens Parnas. 
Tor Hedberg har aabenbart Betingelser for at 
naa højt tilvejrs: hans Teknik synes ofte overlegen, 
hans Replik rammende, frisk, levende; han skaber 
menneskelige Væsner dér, hvor saa mange andre 
nøjes med at lave Dukker eller tegne flade Silhouetter. 
Finnen er Svenskens Sønderjyde, men fra 
Stockholm følges de erobrede Frænders Færd med 
langt større Hengivenhed end den, hvormed vi 
omfatter Brødrene i Preusserlandet. Og det ligger 
ikke alene i Finnernes sværere Martyrium, men langt 
mere i Svenskernes stærke Naturel: de hader og 

Adelaide (Emma Thomsen) Helge (Liebman) Johan Ulfstjerna (Dr. Mantzius) 


Helge dog! Helge! 


: Jeg ved jo, at I holder af hinanden — alligevel. Det er blot saa underligt — saa underligt! 


Hvor kan I tale om Roller og Forfatterære, medens Fædrelandet — Fædrelandet — — — 


«Johan Ulfstjerna», I. Akt 

elsker, hvor vore Følelser neppe naar stort over 
Lunkenhedens Varmegrad. 

Hedberg har ikke behøvet nogen Blæsebælg 
for at bringe det Malm til Hvidglødhede, hvor- 
med han har smeddet sit Drama; han har med 
mesterlig og diskret Kunst »hamret koldt«. Den 
glødende Understrøm af Had og Hævnlyst mod 
de halvbarbariske Tyranner hinsides Østersøen, 
Smerten over Vennernes Lidelser, alt det føles 
vist stærkt nok i Forfatterens eget Fædreland — 
her anes den knap. Skuespillet kunde for os 
Danske lige saa godt være henlagt til Polen eller 
Macedonien. Vor Interesse drejer sig kun om 
Dramaets formelle Indhold og om de Optrædendes 
Præstationer. 

Og Skuespillets Indhold er vel vor Interesse 
værd: 

Johan Ulfstjerna, den store Lyriker, den kvinde- 
begunstigede Skjald er stagneret, halvvejs glemt. 
Livet smuldrer hen for ham i Ægteskabstrivialitet 
og Vanskeligheder for Udkommet. Af Kærlighed 
til Hurtru og Barn overvandt han sig til at tage 
Brødet fra Tyrannens Haand, men dermed ind- 
skrev han ogsaa sit Navn paa »Patrioternes« sorte 
Tavle. Dog dette har han, den altid drømmende 
Digter, neppe nogen fuld Forstaaelse af; desto 
brutalere er hans Opvaagnen til fuld Klarhed over 
Forholdene: Vennernes Kulde, Sønnens Foragt, 
Hustruens Dobbeltliv mellem Ægtefælle og Barn, 
dem hun elsker lige højt, forstaar lige lidt og ikke 
evner at forene. 

Og efter at Sløret er flænget fra Ulfstjernas 
Øjne, hvirvles han hurtigt med i den skæbne- 
svangre Malstrøm, Nemesis sætter i Bevægelse. 
Med Rædsel opdager han, at hans eneste, hans 
elskede Søn har indviet sig selv til Martyrgerningen: 
Tyrannens Drab. Fortvivlelse griber ham, da alle 
Døre ud til Redning viser sig lukkede. Helge, 
hans herlige Dreng, er dødsdømt! Da finder han 
Udvejen, Frelsen. I en fortrinlig tilrettelagt Akt i 
Guvernørens Forværelse mødes Fader og Søn. 
Gamle Johan Ulfstjerna lister Vaabnet fra ung 
Helge og udfører selv Mordet: »Jeg maa jo dø, 
for at du kan leve!« falder Slutningsrepliken — 
den eneste i hele Stykket, der lyder rigtig lavet 
og scenefalsk ! 

Naar Dr. Mantzius overtager Hovedrollen i et 
Skuespil, er Forfatter og Publikum godt hjulpet. 
Mantzius har naaet et saadant Højdepunkt af dra- 
matisk Kunst, at neppe nogen anden nordisk 
Kunstner staar ham jævnsides. Hans klare Diktion, 
fuldendte Maskeringskunst, skarpe, dybe Forstaaelse 
og rige Fantasi skaber Gang paa Gang sceniske 


Mesterværker. Og han synes nu med Flid at 
vælge de vanskeligste Opgaver, de, der ligger hans 
Naturel fjernest. I de vittige Resonnørers, de fint. 
haarde Matadorers, de overbærende, dybtskuende 
Videnskabsmænds Roller boltrer Mantzius sig i sit 
eget Væsens naturlige Element. Her krøb han i 
den halvhaverende Lyrikers pjuskede Ham, og han 
fyldte den, skabte en aldrig bristende Illusion om 
den tragiske Skikkelse og hævede den sluttelig til 
Heroismens Højdepunkt, saa Martyrglorien ligefrem 
straalede om den gamle Mands hvide Haar. Helt 
uforglemmeligt var det Øjeblik, han pludselig faar 
Forstaaelse af Sønnens fortvivléde Situation: med 
et Spring og et Udbrud saa vildt, som var han et 
Rovdyr, farer han mod Elias Rebach — Sammen- 
sværgelsens Hovedleder — for at vriste Sønnens 
Liv fra den Mand, der holder det i sine Hænder. 
— — Eller Ulfstjernas Tak til det unge, elskende 
Par: lænet mod Vinduskarmen med Champagne- 
glasset 1 Haanden og skuende ud over Pladsen, 
der skiller hans fattige Hjem fra Tyrannens lys- 
straalende Palæ siger han sit Liv Farvel. — 

Næst Mantzius skal Fru Emma Thomsen nævnes. 
Hendes Udførelse af Ulfstjernas Hustru var en straa- 
lende facetteret, glansfuld Præstation. Fru Thomsen 
skabte netop den rette og lyslevende Type paa 
en halvdannet Kunstnerinde-Bohéme, i hvis naive 
Sjæl rørende Kærlighed til Søn og Mand og heroisk 
Trang til Opofrelse stadig brydes med smaatskaaren 
Forfængeligheds og hverdagslige Trivialiteters hæm- 
mende Net. En Udførelse, ærefuld og løfterig for 
Fru Thomsen, samtidig med, at den ydede Dr. 
Mantzius en højst fornøden Støtte; thi, sandt at 
sige, Ægteparret Ulfstjerna ragede hovedhøjt op 
over de øvrige Rollehavende. 

Indrømmes maa det, at Hr. Liebman gav det 
troværdigste Udtryk for Sønnen Helges stoiske 
Kummer, men Rollen er fra Forfatterens Haand 
saa enstrenget komponeret, at Spillet maa blive 
lutter dyster Ensformighed. Fru Bloch evnede ikke 
helt at give Udtryk for den Heltetilbedelse, som op- 
fylder den unge, forelskede Piges hele Sjæl; hendes 
Forlangende om at følge Helge i Døden lød ikke 
overbevisende. Men Fru Bloch spillede med sin be- 
rømte Virtuositet en af sine mange naive, unge, for- 
elskede Piger — altid en Nydelse at skue. Fortrin- 
lige Enkeltheder til Trods, lykkedes det ikke Hr. 
Neiendam at illudere som den jødiske Agitator og 
Hævner, der helst skulde virke som selve den uaf- 
vendelige Skæbne, den ubøjelige Nemesis. Der var 
ikke tilstrækkelig Antydning af Racepræg over hans 
Maske, skønt Forfatteren saa aabenbart har tilsigtet at 
stille netop to Racetyper i Brydning overfor hinanden. 

Teatrets ny Sceneinstruktør leverede Bevis for, 
at den rette Kunstner er fundet i Hr. Poul Nielsen. 
Opgaven var endda ikke af de altfor lette, thi Hr. 
Tor Hedbergs Drama mangler ingenlunde døde 
Punkter og tekniske Ubehjælpsomheder. Dog burde 
vistnok de Ulfstjernars Hjem være noget mere 
præget af kunstnerisk Uorden, ligesom Slutnings- 
scenen var helt forfejlet: en besvimet Søn er ude 
af Stand til at høre Faderens Ord, og disse Ord 
maa ikke udtales saaledes, at de gribes af hvert 
lyttende Menneske i Værelset, Gendarmer og Op- 
dagelsespoliti indbefattet. For saa bliver Slutnings- 
replikens uundgaaelige Virkning, Sønnens Arresta- 
tion og Ødelæggelse; en Virkning, der ikke godt 
kunde være mindre overensstemmende med For- 


fatterens Hensigt! 
WALTER CHRISTMAS. 


SOPETTE WALLEEN 


PE er Slægter, der har de kunstneriske Anlæg 
saaledes slumrende i sig, at de naar som 
helst kan slaa ud og kræve Anvendelse. 

En af disse er de Rosenbergers. To af Søn- 
nerne, Peter Andreas og Vilhelm Rosenberg, blev 
udøvende Kunstnere, den ene Forfatter og Scene- 
instruktør, den anden Komponist. Datteren, den 
nuværende Fru Sophie Walleen, gik netop i disse 
Dage for femogtyve Aar siden til Teatret. Hun 
blev straks antaget og kom til at debutere. Den 
daværende Direktion synes fra første Færd at have 
været paa det rene med, at der hos den unge Pige 
var Evner 

Men foreløbig synes man ikke at have været 
synderlig klar over, paa hvilket Felt hendes Evner 
laa. Hun har næppe været det selv, og mon hun 
er det den Dag i Dag? Som den, hvis Udvikling 
er foregaaet under flersidig literær Paavirkning, 
synes hun at have ondt ved at kaare sig sin Provins 
af Kunstens store Land — og lade Resten være 
sig fremmed Jordbund. Og dog er dette nødven- 
digt ved Teatret mere end noget andet Sted og i 
vore arbejdsledende Dage mere end nogensinde. 


Helge Ulfstjerna (Liebmann) 


Om ellers noget Sted saa gælder ved et Teater 
de Ord, at Viben, som vil værge hele Marken, 
den faar sin Nød med at værge sin egen Tue. 

Fru Walleen forsøgtes altsaa af det kgl. Teaters 
Direktion paa forskellige Omraader. Man holdt 
sig til hendes unge 11 Aar og lod hende debutere 
som Ingenue — i «Gnisten». Man iagttog hendes 
muntre Opstopperansigt, der overordentlig let maatte 
kunne antage et Udtryk af vims Sikkerhed, og 
man forsatte hende til Soubrettefaget og lod hende 
agere Dorine i «Tartufe». Man lyttede til hendes 
Stemme, der var kraftig nok til at kunne tillægge 
sig en Almueskvindes Ruhed, vidste maaske ogsaa, 
at hun havde Øre for Dialekter, og man gav hende 
Birthe i «Strandby Folk». 

Men skønt man med denne sidste Rolle ikke 
var langtfra at ramme hendes Evne lige i Centrum, 
saa lykkedes det dog ikke ved det kgl. Teater i 
første Omgang at faa hendes Talent ind i noget 
rigtig fast Leje. Og efter tre Sæsoners Virken paa 
Kongens Nytorv gik hun til Folketeatret. 

Her havde man bidt Mærke i hendes raske 
og friske Spillemaade. Og man gav hende da et 
Repertoire, hvis Hovedfigur var Palle i «Gønge- 

høvdingen». Men ogsaa ved Folketeatret vedblev 
hun at være en søgende. 

Da skete det, at Dagmarteatret efter sine første 
vanskelige Aar blev trygt fortøjet under Professor 
Riis Knudsen. Og blandt de Kræfter, der knyttedes 
dertil, var Fru Mantzius, som hun den Gang hed. 
Mantzius var, som man vil huske, i det første 
Aar af den Riis-Knudsenske Periode, knyttet til 
dette Teater, i den første Maanedstid som Med- 
direktør, Resten af Sæsonen som Skuespiller. Men 
ogsaa efter at han var vendt tilbage til det kgl. 
Teater, vedblev hans daværende Hustru at virke 
ved Dagmarteatret. 

Her søgte man — hendes Broder P. A. Rosen- 
berg var snart bleven Teatrets Sceneinstruktør og 
kunstnerisk ledende Kraft — at aabne hende nye 
kunstneriske Perspektiver. Man saa, at der paa 
Bunden af hendes store, mørke Øjne syntes at 
skjule sig sjælelige Dybder, som sikkert maatte 
kunne finde Anvendelse i det Repertoire, man 
vilde dyrke. 

Og hun fik tildelt Roller, som krævede den 
enkle, store Følelse. Enkelte af disse spillede hun 
ogsaa meget smukt. Det var i saadanne, hvor det 
gælder at fremstille en skjult og stilfærdig Sørg- 
modighed, en blid Resignation. 

Det var imidlertid ikke i nogen af de klassiske 
Dramaer, hun naaede den største Sejr. Det var 
som Jomfru Ludvigsen i Fru Emma Gads Lystspil 
«Et Sølvbryllup». Denne skikkelige og forasede 
Pige med de forvaagede og overanstrengte Øjne, 
det stueblege Ansigt, det beskedne Væsen og det 
paalidelige københavnske Tonefald fremstillede hun 
med en Ægthed, en stilfærdig Blanding af Komik 
og Følelse, der gjorde Skikkelsen til en af de 
mest levende i Dagmarteatrets Repertoire fra disse 
Aar. — 

Og endnu en betydelig Sejr vandt hun. 

Det var ved det «frie Teater», i Karl Larsens 
«Kvinder», som nu det kgl. Teater har taget paa 
sin Spilleliste. Ogsaa her viste hendes Spil hendes 
fremragende Evne til at fortælle et Hverdags- 


menneskes hele Livshistorie i Holdning, Blik, 
Stemme. 
Som hun staar i Bourgeoisihjemmet, hol- 


dende Sjalet sammen om sin renvaskede Armod. 
med et Par store og varme Øjne i et for tidlig 
gammelt Ansigt, vilde man uden at kende Stykket 
vide, at denne Kone kæmper en daglig Kamp for 
at holde sin lille skrøbelige Lykkebaad flydende 
paa Pumperne, at hun ikke just forlanger den sikre 
Havn, naar hun blot saa nogenlunde kan holde 
den gaaende og at hun er en ydmyg og taknem- 


melig Sjæl, paa hvem en Velgerning ikke vil være 
spildt. 

Det kgl. Teater, hvortil hun i 1893 vendte 
tilbage og hvortil hun senere har været knyttet, 
har vel ikke anvendt eller kunnet anvende hendes 
særlige Evne i det Omfang, som ønskeligt var. 
Men ved Siden af en Række dygtigt fremstillede 
Skikkelser og ogsaa nogle helt forfejlede har hun 
dog ogsaa paa dette Teater skabt enkelte Skikkelser. 
som ikke lettelig vil glemmes af den, der har set 
hende Hertil hører 
hendes livagtige og sanddru Spil i «Den gamle 
Præst», hendes Tante Hertha i «Skærmydsler», 
hendes Geske Klokkers i «Barselstuen», hendes 
fantasifulde Kone for Sot og Syge i «Ole Lukøje». 
Selv om hun ikke indtager nogon Centrumsstilling 
indenfor sit Teaters Rækker, har hun da ydet det 
udmærkede paa Flanken. 

Med god Ret gjorde Teatret hende til Midt- 
punkt for en af disse sceniske Festligheder, hvor- 
med man fejrer Mærkepæle i fortjente Kunstneres 
Liv. For en Aften var hun, Flankens Forsvarer, 
anbragt i Centrum. 


i de vedkommende Roller. 


ÅLBERT GNUDTZMANN. 


Signe (Oda Larsen) Fru Lindholm (Betty Hennings) 


Fru Kraft (Jonna Neiendam) 


Signe: Det er jo Faktum, at der er Ægteskaber, der er 


langt mere usædelige end mange frie Forbindelser. 
Fru Lindholm: Jeg synes ikke, det er noget meget passende Emne, min Pige, 
Fru Kraft: 


Nej, jeg vil jo nok sige 


«Kvinder» 


N 

ET"STYKKE TEATEREISTORIE 


DE kan ikke have undgaaet Opmærksomheden, 
at Tidsskriftet «Teatret» siden Januar 1907 
ikke har omtalt «Dagmarteatret»s Forestillinger. 
Jeg finder nu Tidspunktet kommen til at gøre 
Rede for de Forhold, der er Skyld heri. 


I Begyndelsen af Sæsonen 1906—07 overtog 


jeg Redaktionen af dette Blad. Forinden havde 
jeg aflagt Besøg hos Byens Teaterdirektører; jeg 


havde ogsaa flere Gange søgt Direktør Martinius 
Nielsen uden at træffe ham. En Dag i September 
1906 løb vi paa hinanden paa «Dagmarteatret»s 
Trapper. Direktøren skulde til Prøve og havde 
travlt, han fik lige meddelt mig, at der næppe 
kunde blive noget af Samarbejde mellem hans 
Teater og mit Tidsskrift, da det tilsidesatte hans 
Teater, bragte mere Omtale af andre Teatre og 
tilmed kritiserede «Dagmarteatret»s Forestillinger. 
Direktøren bad mig imidlertid komme til ham i 
Slutningen af September, for at vi kunde tale 
nærmere herom. Jeg gennemgik derefter «Teatret»s 
foregaaende Aargang og fandt, at den væsentlig 
var helliget «Dagmarteatret»s Forestillinger. Direk- 
tørens Udtalelser kunde derfor. kun forbavse mig. 


Imidlertid søgte jeg ham flere Gange i Løbet af 


September og Oktober, men blev ikke indladt. 
Jeg skrev saa flere Breve til Direktør Marlinius 
Nielsen, hvori jeg tilsikrede ham, at hans Fore- 
stillinger ikke vilde blive udsat hverken for Kritik 
eller Mangel paa Hensyntagen. Mine høflige Breve 


w 

forblev ubesvarede, mine Telefonsamtaler og Hen- 
vendelser Direktør Martinius 
Nielsen var ikke til at faa i Tale. 


var frugtesløse — 


Saa bad jeg Bladets Fotograf, om paa mine Vegne 
at forsøge Forhandling. Direktør Martinius Nielsen 
meddelte ham, at han ikke kunde udstaa Bladet. — 
Direktøren, der jo som bekendt er en stor Charmeur 


sagde: Dette forbandede Blad. — Imidlertid kunde vi 
fotografere, naar jeg vilde gaa ind paa 1) ikke 


at bringe Tekst til de Hefter, der bragte Billeder 
fra «Dagmarteatret», 2) ikke at bringe Billeder fra 
andre Teatre i de Hefter, der illustrerede «Dagmar- 
teatret»s Forestillinger. Dette lille Forslag, der langt 
bedre end Dagmarteatret»s Spille- 
aftner giver en rammende Karakteristik af Direk- 
tør Martinius Nielsen, gik jeg ind paa, for at skaffe 
mit Blad rolige Forhold og for at faa begyndt 
paa et Samarbejde med «Dagmarteatret». Jeg ud- 
gav saa et Hefte, der udelukkende i Billeder fortalte 
Indholdet af «Hallfred Vandraadeskjald». 

Imidlertid viste det sig ubehageligt for mig, 
at bringe Hefter uden Tekst. Under en Forestilling 
henvendte jeg mig derfor til Direktør Martinius 


hundrede af 


Nielsen og havde den — jeg kan for mit Vedkom- 
mende sige enestaaende — Lykke at faa Direktøren 
i Tale i en Mellemakt. Uden hverken at ville 


smigre Direktøren eller rose mig selv talte vi helt 
elskværdigt sammen. Jeg forklarede ham, hvor 
vanskeligt det var at bringe Hefter uden Tekst, 


og i hvor høj Grad det forringede «Teatret»s Be- 
tydning. Jeg fik som Svar fra Direktøren det 
stadigt lige charmerende: Denne forbandede Tekst. 
Jeg spurgte saa, om han havde noget imod, at jeg 
forsøgte at faa Prof. Georg Brandes til at skrive om 
«Elskerinden». Det vil berolige at høre, at Direk- 
tøren herefter ikke udstedte Forbandelser mod 
Bladets Tekst, men gik ind paa mit Forslag. Nu 
vilde Ulykken, at Prof. Brandes paa min Henven- 
delse svarede mig, at han ikke ønskede at udtale 
sig om Fru Agnes Henningsens Stykke. Der var 
derefter intet andet for mig at gøre end den Iste 
Januar 1907 at udgive et Hefte, der bragte Billeder 
fra «Dagmarteatret»s Stykker: «Tripplepatte», «Axel 
og Valborg» og «Elskerinden». Tekst var der 
intet af. 

Efter dette Hefte tilskrev talrige Abonnenter 
mig for at bede mig ikke at udelade Teksten og 
gøre Bladet til et Billedblad. Dagbladene, der elsk- 
værdigt hver fjortende Dag omtaler «Teatret»s 
Hefter, advarede indtrængende imod at forringe 
«Teatret»s historiske og kulturelle Betydning. Ende- 
lig havde det vist sig umuligt af Hensyn til « Dagmar- 
teatret», der jo beslaglagde hele Hefter, at bringe 
Omtale af de andre Teatres nye Forestillinger. 
Dette var saa meget kedeligere, som «Folketeatret» 
netop paa den Tid spillede et originalt dansk Lyst- 
spil, jeg saaledes var afskaaret fra at bringe Billeder 
og Omtale af. 

Jeg indsaa, at dette ikke kunde gaa, og under 
en Forestilling søgte jeg atter Direktør Martinius 
Nielsen for at forklare ham det. Jeg blev modtaget af 
hans Regissør, der paa en uhøflig Maade lod mig 
vise bort. Jeg kunde derfor ikke forsøge yderligere 
Forhandling med «Dagmarteatret». Imidlertid bad 
jeg «Teatret»s Fotograf ved nogle Generalprøver 
ringe Direktøren op og høre, om vi skulde fotogra- 
fere. Der blev stedse svaret, at Direktøren ikke 
vilde have fotograferet. 

Før denne Sæsons Begyndelse bad jeg en Mand, 
der har et Arbejde ved «Dagmarteatret» og som 
er interesseret i, at der udgaar de smukkest mulige 
Billeder af Teatrets Forestillinger, om at forhandle 
med Direktøren. Der forhandledes flere Gange, og 
saavidt mit Andenhaandsindtryk gaar, var Direk- 
tør Martinius Nielsens Holdning vaklende. Den ene 
Gang vilde han have fotograferet, den anden Gang 
ikke; Resultatet blev, at han ikke vilde. Hans 


Grunde var forskellige; den ene Gang: Det for- 
bandede Blad; den anden Gang: Ser De, det ér 
saamænd endelig ikke Bladet, jeg har noget imod, 
men jeg synes, at «Dagmarteatret» er saa betyd- 
ningsfuldt, bringer saadanne Forestillinger, at det 
kan forlange Bladet for sig alene. Jeg kunde altsaa 
ikke bringe Billeder fra «Dagmarteatret», men var 
henvist til at bringe Biografier af dets enkelte 
Skuespillere, ledsaget af Kostumebilleder af dem i 
deres forskellige Roller. 

Begyndelsen blev gjort i denne Aargangs Hefte 
I med en Artikel om Adam og Johs. Poulsen, led- 
saget af Billeder af denne første. Paa Grund af sit 
overordentlig store Arbejde ved «Dagmarteatret» 
havde Hr. /ohs. Poulsen ikke faaet Tid til at lade 
sig fotografere. Hans Arbejde er saa intenst, at 
han faktisk ikke har haft de fire Fridage, der var 
nødvendige til en saa omfattende Fotografering, 
som vi havde planlagt. Jeg maatte saa love Abon- 
nenterne Hr. /o/s. Poulsens Billeder i et af de 
kommende Hefter. 

Nu meddeler man mig imidlertid, at Direktør 
Martinius Nielsen har nægtet at udlevere Kostumer 
til Skuespillerne til Brug ved Fotografering til Tids- 
skriftet «Teatret», og at han har forbudt sine Skue- 
spillere at levere Bladet Kostumebilleder, de maatte eje. 

Dette slaar Hovedet paa Sømmet. 

Ønsker Direktør Martinius Nielsen ikke, at et Blad 
skal fotografere hans Forestillinger, og ser han sin 
Regning derved — nuvel det bliver hans Sag. 
Men Tidsskriftet «Teatret» har en teaterhistorisk 
Opgave, der er for alvorlig til, at det skal være 
udsat for hans Chicanerier, uden at disse paatales. 

Jeg har derfor ment at skylde «Teatret»s 
Abonnenter og Læsere denne Redegørelse, og jeg 
skal afholde mig fra enhver Udæskelse af «Dagmar- 
teatret»s Direktør, hvor til jeg vel egentlig er beret- 
tiget. Jeg mener, at Tidsskriftet «Teatret» har en 
alvorlig Opgave og en vis historisk og kulturel 
Betydning ved i Billeder med ledsagende Tekst at 
fortælle om dansk Teaterhistorie. Udfra dette Syns- 
punkt har jeg ledet Bladet og vil vedblive at lede 
det. Det ligger mig fjernt at ville pennefejde med 
Direktør Martinius Nielsen, men jeg stiller selvfølge- 
lig mit næste Hefte til Disposition for ham, saa- 
fremt han ønsker at svare mig paa min Rede- 
gørelse, og jeg overlader trygt de Interesserede 
at dømme ham og mig imellem. 

VICTOR LEMKOW. 


JOFHAN:SVENDSEN 


ET var en Fest midt imellem le og græde, 

da vi nylig fejrede fem og tyve Aars Dagen 
for Johan Svendsens Indtræden i dansk Musikliv. 

Med straalende Ansigt kunde man ved denne 
Lejlighed hylde en af Nutidens største og sundeste 
Begavelser paa den skabende, symfoniske Musiks 
Omraade og takke ham af Hjærtens Grund for de 
fem og tyve Aar af sit Liv, han saa storsindet har 
skænket vor Musik. Men Trækkene maatte blive 
meget alvorlige og Udtrykket højst bedrøveligt ved 
Tanken om, at de Dage kan tælles, hvor Johan 
Svendsen endnu staar i Spidsen for vor Opera og 
vort kgl. Kapel. 

Koncertmester Anton Svendsen var dette Kapels 
Ordfører paa Festaftnen, og ingen vil nægte ham 
Kompetence til at udtale sig om Johan Svendsens 
Egenskaber som Dirigent. I den ypperlige Tale, 
han holdt, sagde han Ting, som ikke bør gaa i 
Glemme. Han fremhævede først, 
holdet mellem Kapelmester og Kapelmedlemmer i 
disse mange Aar havde udviklet sig — sammen- 
lignede det med et af Johan Svendsens egne, saa 
berømte, store crescendo'er. Man var maaske nok 


hvorledes For- 


fra begge Sider begyndt lovlig meget pianissimo, 
men til Gengæld var man nu kommet op paa et 
saa overordentlig stærkt fortissimo, at det slet ikke 
Intet Orkester 
nærede varmere Følelse og større Beundring for 
sin Dirigent, end det kgl. danske Kapel nu, og han 
troede at turde sige, at Forholdet ogsaa var gensidigt. 

I fine og rammende Ord skildrede han Svend- 
sens forunderlige Magt som Dirigent, hans Evne 
til at hugge Rhytmen ud som i en Klippevæg, til 
at faa legatoets og staccatoets Linjer netop, som 
de skulde være, til at frembringe en fin og naturlig, 
ægte musikfødt Frasering — og først og sidst 
Johan Svendsens mærkelige Begavelse som Orkester- 
Kolorist. I saa Henseende havde Kapellet, og med 


kunde tænkes stærkere. i Verden 


det alle danske Musikere, lært uendelig meget af 


Svendsen, naar han med genialt Instinkt for Klang- 
og Farvevirkning fremhævede det ene Instrument 
og afdæmpede det andet, bogstaveligt blandede 
Kulørerne paa den mægtige Orkester-Palet. 

Men først og sidst har det naturligvis været 
Johan Svendsens betydelige Personlighed som Men- 
neske og Kunstner, der gjorde Udslaget, ogsaa i 
Spidsen for Orkestret. Thi det er visselig ikke 
Vandet alene, der gør det — visselig ikke alene 
Taktstokken eller den Maade, Haanden fører den 
paa, der gør Udslaget. Det er ikke gjort med at 
«slaa Pind» og være Metronom. — Gudskelov! 


Kapelmester Johan Svendsen 


Nyeste Privatbillede taget specielt til 


Teatret». 


Derfor er det ogsaa, man med Bekymring og Mis- 
tro ser den kommende Sæson og Afløsningen i Møde. 
For den Mand, løfte 


Arven efter Johan Svendsen? 


==» hvor ér der kan 


Vi spørger bare. 
CHARLES KJERULF. 


CASINO: » MISS HELYETT 


bernge benyttede Fru Charlotte Wiehe- Bérénys 
Ophold herhjemme til at genoptage Audrans 
Operette «Miss Helyett». Berettigelsen hertil maa 
søges ikke blot i Fru Bérénys Ønske om at optræde 
i denne Operette, men ogsaa deri, at «Casino 
ejer et godt Operettepersonale med saa udmærket 
en sanglig Kraft i Spidsen som Frøken Gerda 
Christophersen. Men man maa have Ret til stadig 
at undre sig over, at Holger Reenberg atter og atter 
skal spille disse indtil Kedsommelighed sødladne 
Operetteelskere, der ligger hans Naturel saa fjernt. 

Tidsskriftet «Teatret» 
paa dette Misforhold. Hr. Reenberg er en udpræget 
Karakterskuespiller, der skylder sin indtagende Ud- 
De to Byer» 
og Ruprecht von Henzau i «Fangen paa Zenda» 
en stor Del af den enestaaende Folkeyndest. han 
for Tiden nyder. og som sidst ved Oplæsningen 


har gentagende peget 


førelse af Roller som Sidney Carton i 


DET-KGE KAPEL 


Fotograferet til «Teatret» ved Generalprøven paa Johan Svendsens Jubilæumskoncert 


af Ibsens Værker som Osvald i «Gengangere» har 
vist, hvad han dur til. Naturligvis er det denne Yn- 
dest, der atter tvinger Casinos Direktion til at benytte 
ham overalt, ogsaa der. hvor det maa være ham selv 
imod. Forholdet fastslaar saaledes kun den gamle 
Regel, om hvor farligt, det kan være for en god 
Skuespiller, at være altfor afholdt af sit Publikum. 
Venner af Holger Reenbergs Kunst glæder sig imidler- 
tid ved at høre, at Casino som sin Juleforestilling har 
valgt Oehlenschlægers «Aladin» med Hr. Reenberg i 
Hovedrollen. Ingen Rolle kan passe bedre for hans 
Temperament, og være ham mere kærkommen. — 

— Men «Miss Helyett» havde Casino altsaa 
taget paa Programmet for at udfylde de sidste 
10—12 Dage af Fru Bérénys Gæsteoptræden. Ope- 
retten staar ikke saa højt som Audrans anden 
Operette «Dukken». Musiken er køn og velklin- 
gende nok, og der er gode Operettemelodier, men 
Indholdet virker for sødligt og keder. 

Fru Bérény viste sin fikse og graciøse Kunst, 
hun vandt sammen med Frk. Gerda Christophersen, 
der var en ildfuld Spanierinde, det meste af Aftnernes 
Bifald. Der er dog Grund til at nævne, at der ogsaa 
blev vist Hr. Pio Glæde over Gensynet med ham paa 
den Scene, hvor han har virket i saa mange Aar. 


Paul Landrin (Holger Reenberg) 


Helyett (Charlotte Wiehe-Bérény) 


«Miss Helyett» III. Akt 


James Richter (Arnold Christensen) Smithson (Valdemar Kolling) Hely 


«Miss Helyett», II. Akt 


ett (Charlotte Wiehe 


Bérény) 

Manuéla (Gerda Christophersen) Puycardas (William Pio) Helyett (Charlotte Wiehe-Bérény) 


«Miss Helyett», III. Akt 


August Bournonville 


DEN DANSKE BALLET 


ED Rette Ler det-sagt, at Dansen ér en Ait 

Barometer for Folkenes Kultur og Sæder. 
Thi kaster man et Blik tilbage, ses det, at saalænge 
et Folk staar paa dets Højdepunkt, saalænge dets 
Kultur og Kunst blomstrer, saalænge dyrkes Dansen 
ogsaa som en ren og sjælfuld Kunst. Det vides, 
at den aldrig har staaet saa højt som i Grækernes 
Storhedsperiode, da Skønhed og Ynde saavel i 
Kunsten som i det daglige Liv var det Maal, mod 
hvilket deres hele Higen var rettet, men da Græken- 
lands Forfaldsperiode indtræder synker ogsaa Dansen 
og reduceres til vellystigt Gøgl. Og ligedan overalt. 
Som egentlig Kunstart i Lighed med Tragedie og 
Komedie er Balletten udgaaet fra de navnlig i 
Ludvig d. 14de's Tid saa almindelige Operaballetter. 
Som dens egentlige Stifter eller Reformator staar 
den berømte Franskmand Noverre. Hans Elever 
dannede Skole rundt om i Europa og samtidig 
hermed kom Italieneren Galeotti her til Danmark 
og slog det første Slag her i Landet for Ballettens 
Bestaaen som selvstændig Kunstart med store tra- 
giske Balletter som «Romeo og Julie», «Lagertha» 
o. a., skønt han, saavidt kan skønnes. har benyttet 
temmelig naive Virkemidler. Efter hans Død for- 
faldt den — Bournonville nævner saaledes, at da 


en ældre Figurant krympede sig ved anvendes som 
Fodskammel, fik han det Svar: «Tak han sin Gud, 
at han kan bruges til noget» — og med Føje 
nævnes derfor August Bournonville som den, hvem 
den nuværende danske Ballet skylder sin Opstaaen 
og Bestaaen. 

Thi man tager storligen Fejl, hvis man an- 
tager, at hans Betydning alene ligger i de præg- 
tige Værker, han har skænket os. Han omskabte 
eller rettere nyskabte det hele. Den tidligere kon- 
ventionelle Dans og Mimik afløstes af plastisk og 
yndefuld, ligesom han havde et aabent Øje for 
alt, hvad der stred mod Sandsynligheden; man 
lægge saaledes Mærke til den kunstfærdige og for- 
sigtige Anvendelse af Solodans. Her maa tillige 
anføres, at Bournonville forstod at skaffe Balletten, 
hvad den saa lidt som nogen anden Kunstart kan 
undvære, skal den yde virkelig Kunst, nemlig 
social Position. 

Men desuden har jo Bournonville jo skænket 
os en hel Række herlige Balletter, som den Dag i 
Dag danner Kernen i Balletrepertoiret. Som hans 
første Hovedværk maa «Valdemar» betegnes, idet 
Bournonville her viste, at Balletten vår. i Stand til 
at behandle endog meget betydelige Emner. Højde- 
punktet naar Mestren med «Et Folkesagn», aldrig 
er vel et nationalt Emne bleven behandlet med 
større Finhed og poetisk Skønhed, og desuden er 
Stoffet lagt saa mesterligt til Rette, at man over- 
hovedet ikke kan tænke sig det behandlet anderledes. 

Men de enkelte Fejlgreb, Bournonville dog gjorde 
sig skyldig i, forklares let ved, at han overalt og 
naarsomhelst kæmpede som en Løve for det, han 
havde sat sig som sin Livsopgave. Streng var han 
overfor sine Undergivne, den mindste Smule Koket- 
teren eller Flirten, Synderen eller vel rettere Synder- 
inden fik straks hans Vrede at føle; men rettede 
nogen Udenforstaaende noget Angreb paa dem, 
vidste Balletmestren at forsvare dem til det yderste. 
Da saaledes den nedsatte Teaterkommission talte 
om at ophæve Balletmedlemmernes Pensionsret, 
udstedte han et Opraab «til alle Ballettens Vel- 
yndere» om Oprettelsen af en privat Pensionskasse, 
og skønt han i Slutningen af II. Del af «Mit 
Teaterliv» udtaler, at han anser sin Gerning som 
afsluttet, er han dog straks paa Pletten, da man 
saa smaat tænkte paa helt at nedlægge Balletten. 

Hans Bestræbelser resulterede da ogsaa i Aner- 
kendelse fra alle Sider, ja, selv Datidens æsthetiske 
Autoritet J. L. Heiberg, der ellers ikke var Bour- 
nonville videre bevaagen, udtalte om ham (i sin 
Kritik over «Napoli» i «Intelligensbladene»): « Til- 
skuernes Jubel udtrykker tillige Glæden over, at 

Sommer (Brita Petersen 


Foraar (Grethe Ditlevsen) Efteraar (Emilie Schmidt 
DE FIRE AARSTIDER 


Fotograferet specielt til Tidsskriftet 


Vinter (Elna Lauesgaard 


Loke (Hans Beck) 


Sigyn (Fru Guldbrandsen) 


«Trymskviden» 


vort Nationalteater er i Besiddelse af en Kunstner, 
som i sit Fag uden Tvivl er den første i Verden». 

Hvad Under da, at Balletten efter hans Død 
undertiden har haft ondt ved at hævde sig. 

Men heri er der heldigvis i de senere Aar 
foregaaet et væsentligt Omslag, idet Balletmester 
Hans Beck paa en fortrinlig Maade har forstaaet at 
vække Bournonvilles Balletter til Live igen; det 
eneste, der kan bebrejdes ham er, at han ikke til- 
lige har bestræbt sig for at forny Repertoiret (hvor- 
vidt Skylden herfor rettelig bør lægges paa Ballet- 
mestren alene, er for en Udenforstaaende ikke 
let at afgøre), men ogsaa heri synes der nu at 
skulle foregaa en glædelig Ændring, saaledes op- 
førtes jo sidste Sæson med fortrinligt Resultat 
«Harlekins Millioner», og forhaabentlig vil vi i en 
ikke altfor fjern Fremtid faa Lejlighed til at se 
«Terpsichore«, «Den lille Havfrue», «Perkeo» 0. a. 
Tillige kan det ikke andet end glæde enhver Be- 
undrer af Balletten at se, hvor højt dens Medlem- 
mer staar for Øjeblikket, af de ældre er Fru Guld- 
brandsen, Fru Price de Plane, Fru Agerholm, Hr. 
Beck og Hr. Uhlendorff tilstrækkelig kendte og skat- 
tede til, at det ikke her er nødvendigt nærmere 
at omtale dem; derimod turde de yngre have Krav 
paa en noget udførligere Omtale. Fra den ovenfor 


Columbine (Emilie Schmidt) Harlekin (Richard Jensen) 


«Harlekins Millioner» 


nævnte Ballet «Harlekins Millioner», om ikke før, 
vil Publikum have lært Frk. Emilie Smidt og Hr. 
Richard Jensen at kende, deres Udførelse henholds- 
vis af Columbine og Harlekin erhvervede jo med 
Rette almindelig Anerkendelse, navnlig paa Grund 
af den Ungdom, Friskhed og Ynde, der straalede 
Tilskuerne i Møde. I dem har Balletten faaet et 
nyt Elskerpar, der sikkert ikke vil gøre de tidligere 
til Skamme. Men desuden har Balletten i de unge 
Damer Frkn. Brita Petersen, Ditlevsen og Lauesgaard 
lovende Danserinder. 

Drager man en Parallel mellem dansk og uden- 
landsk Ballet, opdager man let, hvad der først og 
fremmest adskiller dem, rent bortset fra den himmel- 
vide Forskel der er paa Bournonvilles Balletter og 
Udlandets Udstyrspantomimer. Saa vidst som ingen 
Kunstart saa let som Balletten nedværdiges, saa 
vidst er Agtelse i social Henseende nødvendig for 
dens Udøvere; men det er netop det, dens Dyrkere 
i Udlandet mangler. Bournonville rammer sikkert 
Sømmet paa Hovedet, naar han siger: «Jeg har 
nydt den Satisfaction, at, medens den franske 
Ballet har lidt af Slibrighed, er Kærligheden i 
mine Arbejder forbleven i en ren og værdig Skik- 
kelse«. — 

Man kan derfor kun undre sig over, at i 


Grunden saa faa har Øjet aabent for, hvilken Perle 
Nationalscenen besidder i Balletten, en Perle, der 
er uden Sidestykke noget Steds, og saalænge det 
skønne og ophøjede er en Betingelse for al Kunst, 
maa man derfor ogsaa indrømme Ballettens Beret- 
tigelse, en Indrømmelse, der falder saa meget let- 
tere, som Ballettens Fordringer er saa uendelig 
smaa og beskedne. 


C. BANG. 


FOLKEFESTRER 


Palle Rosenkrantz: «Den bestøvlede Kat» 


ike af sin Roman «Markien af Carabas» har 
Hr. Rosenkrantz lavet en særdeles munter 
Komedie, der i disse Aftener gaar over Nørregades 
Scene. Der staar paa Programmet: en gammel- 
dags Komedie over et moderne Emne. Dette lyder 
nu saa højtideligt, som skulde man sætte sig til 
Rette og med megen Aandsanspændelse følge Gangen 
i et dybtgaaende literært Arbejde. Og saa opløser 
det hele sig i et velskrevet Konversationslystspil 
med mange morsomme Replikker og kvikt tur- 
nerede Smaaudfald mod Stat og Samfund. 
«Gammeldags» er der derimod intet af, ud- 


over det gamle Æventyr om den bestøvlede Kat. 


overført paa en forgældet Adelsmand og hans 
hjælpsomme og opfindsomme Ven. Selve Hand- 
lingen er saa temmelig den samme i Komedien 
som i Romanen. Dog er Moralen mere — om 
man saa maa sige — dydsiret paa Scenen end i 
Bogen, hvad der ganske vist gaar en Smule ud 
over Vittigheden. I Komedien faar «de rette» hin- 
anden rettidig, medens det jo netop er en af Point- 
erne i Romanen, at de forelskedes Kispus først tager 
fat, da de respektive — og forkerte — Ægteskaber 
er indgaaede. Maaske er det af Hensyn til et let 
paavirkeligt Teaterpublikum denne Moralændring 
er foretaget. Den gør for saa vidt heller ingen 
Skade, som den danner en meget fornuftig og for- 
nøjelig Slutning paa den hele Komedie. «Den be- 
støvlede Kat» er iøvrigt sluppet ualmindelig godt 


fra at blive dramatiseret. For der er jo gerne det 
ved Dramatiseringer, at de ikke ret kan faa Greb 
paa Romanens store Stof. Saa bliver det som 
oftest til en Række løst sammenkædede Effektscener, 
hvor der ligesom gives en Ekstrakt af Romanens 
Hovedkapitler, saa vidt - muligt gengivet med de 
samme Ord. Alt for meget maa fortælles, særdeles 
meget sker i Mellemakten, og med Sandsynligheden 
tager man det ikke saa nøje. 

Anderledes med «Den bestøvlede Kat». Med 
et rask, maaske lidt for rask, Spring er vi straks 
midt inde i Handlingen. Men derefter følger den 
ene Scene saa temmelig logisk efter den anden. 
Det meste sker for Øjnene af os, saadan som det 
nu engang er heldigst paa Teatret. Kun lidet be- 
rettes. Og der er ingen «komiske Intermezzoer», 
disse Handlingen ganske uvedkommende og i Reglen 
ganske taabelige Optrin, der i saa mange andre 
Dramatiseringer skydes ind mellem de mere højti- 
delige Scener. 

Det er interessant at iagttage den Forskyd- 
ning, der er foregaaet i Literaturen, ogsaa i den 
let folkelige, med Hensyn til «Helten»s Karakter. 
Den, som i tidligere Tider skulde vinde Prinsessen 
og det halve Kongerige — eller hvad der i Teatret 
turde blive det samme Parket og Galleri — han 
maatte være ædel, klog, fin og formfuldendt, stolt 
og uangribelig. Det behøves ikke mer. Naturligvis 
maa han ikke være direkte slet fra Hjærtets Side. 
Men det er dog mere Hjærnen, det kommer an 
paa. Stoltheden kan erstattes af en vis godmodig 
Overlegenhed, stærkt paa Grænsen af det storsnu- 
dede; Klogskaben er gaaet ned til en vis Intelligens 
med Sans for det praktiske; i de gamle Komedier 
maatte Helten helst være «begavet», nu er det til- 
strækkeligt, naar han er «et godt Hovede». Det 
er alt et Tidens Tegn. Demokratiet gør sig gæl- 
dende overalt. At være «født», eller som salig 
Holberg sagde «at være kommen af Godtfolk» har 
— desværre — ikke mere nogen Værdi. Det er 
den enkeltes Dygtighed, den enkeltes Evne til at 
arbejde for sig selv og andre, der tæller. Hvilket 
ogsaa er grumme rimeligt. Men nægtes kan det 
ikke — og hvorfor ikke sige det engang paa Tryk, 
at de gamle Helte var nok saa tiltalende som de 
moderne. De var hverken dummere eller udyg- 
tigere, og de havde det store Plus, der hedder 
Kultur. Her i «Den bestøvlede Kat» f. Eks. siges 
der gentagne Gange om Adelsmanden Jørgen Sten- 
feld, at han er unyttig. Aa ja, maaske. Men han 
er til Gengæld nok saa taktfuld og stilfærdig-til- 
talende som den smarte «Kat». Al sin Dygtighed 
og sin store Forelskelse til Trods, er og bliver 

Katten (Albrecht Schmidt) Helga (Ellen Aggerholm) 


Rose: 


Helga : 


De kan maaske forklare mig Frk, Anthon, hvorfor begavede Kvinder altid er 
tilbøjelige til at være lidt agressive — i hvert Fald mod andre Damer? 
Formodentlig fordi de ikke venter at møde Forstaaelse hos Damer, der ikke 
er henvist til at klare sig selv, 


Lensgrevinden (Sigrid Neiiendam) Rose (Mary Hennings) 
Kammerherren (Dorph-Petersen) 


«Den bestøvlede Kat», II. Akt 

Katten (Albrecht Schmidt) 


Rose: Hr. Kattrup! Sig mig nu paa Deres Æresord, er det sandt, 


at Jørgen Stenfeldt er forgældet og fattig. Er det sandt? 


Eksellencen (Johs. Ring) Kammerherren (Dorph-Petersen) 
Eksellencen: Du glemmer, at denne Mand hører til Partiet, han har Indflydelse. 
Kammerherren: Det bliver Din Sag. Har Du hidtil balanceret med det ene Ben 
i et Grevskab og det andet hos en Træskomand, saa har Du vel 
fundet Balancen, 


Rose (Mary Hennings) Lehnsgrevinden (Sigrid Neiiendam) 


Katten: Jørgen Stenfeldt er min Ven, det vilde være Forrædderi, om 


jeg talte, hvor jeg bør tie. 


der noget stræberagtig over «Katten». Siger han 
ikke selv, at han vil frem i Verden? Lad hans 
Maal saa end være den kloge og fine Komtesse 
Rose. Om «Katten»s Midler til at komme frem 
har man Ret til at tvivle. Og er det ikke lidt 


dristigt at docere Sympathi — den Sympathi, en 
Teaterhelt nu engang skal have — for en saadan 
«Kat?» 


Disse Betragtninger i Almindelighed forandrer 
imidlertid ikke den Kendsgærning, at Folketeatret 
som sagt har faaet sig en Succes paa «Den be- 
støvlede Kat», der tager sig særdeles smidig ud i 
en Johannés Nielsensk kloge og gennemkultiverede 
Iscenesættelse. Titelrollen udføres af Hr. Albrecht 
Schmidt. De øvrige større Roller af Direktør Dorph- 
Petersen, Hr. Poul Reumert og Fru Sigrid Neiiendamm, 
der, som en forloren-frisindet Ministerinde, paany 
viser sin sjældne Evne til at karakterisere. Som 
Komtesse Rose havde Fru Mary Hennings, født 
Lindegaard, sin anden Debut. Den unge Dame 
har den paa Privatscenerne ikke' helt almindelige 
Evne fuldstændig at kunne illudere som Anstands- 
dame. Ogsaa hendes Opfattelse af Rollen og hele 
Replikbehandling er tiltalende intelligent. Kun kunde 
Stemmeføringen være noget bedre; hvad den maaske 
ogsaa bliver ved fortsat Flid og Arbejde. 

HENRY MORITZ. 


Fru Herreborg (Betty Nansen) Herreborg (Dr. Mantzius 


Fru Herreborg: Ja giv mig den Blaaregn der, den skal i den store Vase... Tak... Ved Du hvad, Frantz, jeg synes egentlig allerbedst om Dig, naar 


Du gaar saadan ganske stille omkring og nusser. Saa ser Du saa artig og eftertænksom ud, Du ligner en lille klog og bedrøvet Dreng. 


Herreborg: Naa, — klog? 


Fru Herreborg: Aa, forfærdelig klog! uhyggelig klog, Du! 


«En Digters Kærlighed», IV. Akt. 


DET: KGETEAFER 


SVEN LANGE: «EN DIGTERS KÆRLIGHED» 


NE sceniske Arbejder af Sven Lange som 
«De stille Stuer», «En Forbryder» og «De 
umyndiges Røst» netop for Tiden gaar Europas 
Scener rundt og erobrer den danske Digter et 
Navn i Verdens Bevidsthed, vil en saa lys Skæbne 
af mange Grunde næppe vederfares hans nye Skue- 
spil: «En Digters Kærlighed», som det kgl. Teater 
lod komme til Opførelse i Begyndelsen af December 
Maaned. 

Men dog er dette Skuespil en stor Digters 
Værk, og netop heri ligger utvivlsomt den tragiske 
Aarsag til dets ringe Scenelykke. Formen er sprængt, 
Konstruktionens Logik er brudt som Talen hos 
den, der har meget paa, Sinde og taler af et briste- 
færdigt Hjerte. 

I en af Stykkets sidste Scener siger Digteren 
Poul Ferring til Fru Herreborg: 

«De har givet mig det dyrebareste, De ejede, 
Deres Hjerte 


og dette Hjerte . . . dette varme 


og ømme Hjerte . . . dette levende, skælvende Hjerte 
har jeg i Aften holdt i min Haand og vist frem for 
Publikum . for Publikum for en Samling 
tilfældige, ligegyldige, nysgerrige Mennesker, der er 
løbet ind fra Gader og Stræder». 

Disse Ord kunde meget vel være Sven Langes 
egne. Saadan vel omtrent maa han føle overfor 
sit Publikum, naar han ser sin intime Poesis 
Kyskhed krænket af store, dumme, uforstaaende 
Øjne. 

Men over denne personlige Følelse har Sven 
Lange digtet Fru Herreborgs Kærlighedstragedie. 
I hendes angstfulde Flugt fra Digteren, som hun 
elsker, i hendes sky Gysen for at udlevere sin 
brændende Hengivelse til Iagttagelsens kyniske 
Kulde, genkender vi Sven Langes egen Digterkær- 
ligheds Skuffelser, hans sjælelige Ubehag ved at 
lægge det intimeste i Sjælene blot for Tilskuer- 
rummets lidenskabsløst iagttagende Tusinder af Øjne. 


gr 


Dr. Holmer (Liebman) Herreborg (Dr. Mantzius) 


Ferring: Høyerup er et udmærket Menneske, 
jhjærtet og storttænkende 


sjælden Grad ue : Der er ikke noget 


«En Digters K 


Frk. Herreborg (Anna Petersen) 


ærl 


Fru Herreborg 


hører Du jo. 


ighed», 


D 


IL SARTE: 


(Betty Dr. Ellum (Roose) Poul Ferring (Neiiendam) 


IV TIT pos sroåig ug> 


Howe : "pig Jo8uraaq 13 væs 


39 neyqaypg saly4essewu ud pua jelap pn Jopur Jour dap tWuoy pjeg Way I: 
ieN TEN fØN 
g3980u 1243 jdo 

aq aæH """ dnaføq je vuyg 7» vvsgo ves 3al — 'dosoy vvå sawjoH 0 


waq ves $af 'uapvg vaj foyyeyadg 1230u anøy 3al ;3980u zo4assed 1ap 1gq 


(uewqorT) IatwuJoHqH u1q (tuepuauoN) Suiiag [nog (2500%) wnyg uq 


gep Jop va peaH ; 
[Xsissejy 13 Jop10Q gvuug ; 

[pg vunus 1 — 'ey : 

"dis apawsælg uey suawu 'dnaaføH uH Fy Wo fg ; 


pig 1oguraoq 17 


bg 141117T 
(snmuew "1q) 310q9119H 


i! 
| 
|| 
U 
i 
| 
É 


[= 


Over denne Angstfølelse er Fru Herreborgs 
Skikkelse sikkert blevet til, og om hendes Længsel 
bort fra sit højt kultiverede Millieu ud mod den 
proletarfødte Digters stærke Lidenskab handler 
Stykket. Vi ser hendes Skuffelse, da hun i Stedet 
for en selvhengivende Lidenskab møder hans altid 
udadvendte Selvhævdelse og ser sin egen Lidenskab 
sorgløst og uden Brødebevidsthed udleveret som 
Middel i denne Kamp. Hun flygter da skræmt til- 
bage til Ensomheden, til de stille Stuer, hvor 
Sjælen sætter sære og sælsomme, golde Blomster, 
og hvor det gejle Livs lidenskabelige Kamplarm 
holdes ude af den høje sociale Positions uigennem- 
trængelige Mure. 

Men hendes Kulturs altfor intime Viden om 
Livets Værdier har endnu ikke ganske kvalt den 
sidste Rest af Haab om en stor Lidenskab, og 
først da Digteren har forraadt hendes egne Følelser, 
slukkes den sidste Brand, og hun vender tilbage 
til sin Mand og hans Venner med det bittre Ud- 
brud, der klinger som af alle Strænges Bristen: 

«Ja .. .. Aa, Gud, de Spøgelser — —» 

Og man aner allerede, at hun selv vil opstaa 
i dette af hede Dufte mættede Drivhus som en 
skøn og overkultiveret Pragtblomst, selv et Spø- 
gelse, et Genfærd af et Menneske. 

Det vil gaa hende, som det gaar alle kunstigt 
drevne Blomster. Alle Livsytringer vil omformes 
til en ørkesløs og overdaadig Skønhedsudfoldelse. 

I Lyset af Fru Herreborgs Skikkelse lader 
Sven Lange os se alle Stykkets øvrige Skikkelser. 

Lad os da først iagttage hendes Millieu, Manden 
og de to Venner, Holmer og Dr. Ellum, «mine 
Platonikere», som Fru Herreborg kalder dem; selv 
kalder de sig Stoikere. 

Dr. Ellum giver nærmere Begrebets Indhold 
Udtryk: «Man undværer hellere en Lykke, end 
man risikerer en Ulykke»; og Herreborg supplerer 
denne Definition af en Stoiker ved med Selvironi 
at forevise sig og sine Venner for Digteren Ferring, 
der med hele Opkomlingens Livsappetit er beredt 
til at risikere alt for at opnaa selv det mindste 
Skær af Lykke. 

«Se engang paa os tre, Hr. Digter! Ingen 
Ulykke kan ramme os, ingen Smerte kan naa os! 
Er vi ikke modne til at udødeliggøres i en Komedie?» 

Herreborg selv er desperat forelsket i sin 
Kone —, han er saa forelsket i hende, at han i 
Reglen behandler hende ironisk og overlegent, 
blot fordi de andre ikke skal opdage, hvordan det 
er fat med ham. Tilstanden er abnorm, og han 
ved det selv. 

Al sin Lidelse og Ulykke har han gemt bag 


et Smil, som i Tidens Løb er stivnet til en 
Grimace. 

«Det var fra først af et Vaaben mod Dig» — 
siger han til Fru Herreborg — «for at beskytte 
min desperate Elskov mod din Ligegyldighed. Senere 
vendte Smilet sig mere indad, mod mig selv». 

For hans Viden om Livet er alle Værdier 
blevet værdiløse. Han kan ikke rammes af nogen 
Ulykke, saa længe han faar Lov at aande den 
samme Luft, som hun har aandet, og træde med 
sin Fod, hvor hun har traadt, og røre ved de Ting, 
som hun har rørt ved med sine Hænder. 

Mere ønsker han slet ikke. 

Og man forstaar, at hun ikke kan bære det 
over sit Hjerte at berøve ham dette lidet. 

Hans Kultur har gjort ham nøjsom overfor 
Livet. 

Og som Vandrere paa Vejen til det begærløse 
Nirvana, Herreborg allerede har naaet, er Fru 
Herreborgs to ulykkelige Tilbedere, den bittre, 
desillussionerede Idealist, Kritikeren Holmer og 
den lille stilfærdige, hjælpsomme Dr. Ellum. De 
er Vandrere paa den samme Vej, blot er de naaet 
kortere frem mod Maalet. 

Men baade Holmers og Ellums Karakteristiker 
er kun Nuancer indenfor Periferien af Herreborgs 
sjælelige Udviklingsbane. 

Mod disse staar Digteren Poul Ferring. Han 
er Styrken, der lige er runden af Jordens Kraft, 
fremstormende og sejrsikker, paa Vej opefter. Og 
han har Sejren for sig, fordi Livet for ham endnu 
kun er Udvendighed. Derfor staar han ogsaa 
ganske uforstaaende overfor Dr. Ellum, da denne 
siger til ham: 


«Jeg talte om de ydre Hindringer — de kan 
altid overvindes. — Men de indre?» 
Og han svarer: «De indre — hvor er de? 


Jeg kan ikke se dem!» 

Han begriber kun, hvad der er indenfor Række- 
vidden af hans «tre og tredssindstyve Sansers rejste 
Følehorn». i 

Han er et Væld af ubrugt Kraft, som kunde 
slides i mange Generationer, før Nerverne over- 
hovedet blev fine nok til at kunne opfatte indadtil, 
hvis ikke hans Kærlighed til Fru Herreborg havde 
standset ham med ét Slag og stillet ham Ansigt til 
Ansigt med det intime — «den indre Hindring». 

Men mens Sven Lange har det intimeste 
Kendskab til den Herreborgske Kreds og aldrig 
dér griber fejl, staar han her overfor noget, som 
man mærker er hans egen Natur ganske fremmed. 

Af langt større Menneskegyldighed er de Per- 
soner, som. danner Ferrings Millieu: en lille femte 

Rangs Skuespillerinde Gunver Jensen, Digterens 
hundetro og hundsede Veninde, og den fordrukne 
Billedhugger Høyerup, der ud af sin Drikfældigheds 
Syndflod har reddet sig Hadet at leve paa. 

Men bortset fra nogle enkelte Scener. hvor 
Ferring ikke forædles af Fru Herreborgs Nærværelse, 
er Skuespillet en fintmærkende og menneskeklog 
Digters vemodige og sorgfulde Bekendelse om 
Menneskesjælens uhjælpelige Ensomhed. 


Som den eneste, der helt ud havde naaet 
Højden af Sven Langes Kunst, spillede Dr. Mantzius 
i Herreborgs Rolle. Man stod her overfor et 
levende Menneske, som man husker for hele 
Livet, og naar Glemsel har udvisket Erindringen 
om meget af «En Digters Kærlighed», vil denne 
Menneskeskildring endnu staa klart i Bevidstheden. 

Fru Betty Nansen førte Fru Herreborg gennem 
de vekslende Sindstilstande med stor Forstaaelse; 
men Rollen spænder vidt, og det lykkedes ikke alt 
lige godt. Vanskeligst havde Fruen ved at naa op 
i den stærke Udfoldelse af Lidenskab, mens de 
diskrete Smaanuancer i Selskabsscenerne lykkedes 
fortræffeligt. Harmen og Vreden manglede heller 
ikke Kraft, men derimod syntes det, som om den 


erotiske Styrkeudfoldelse altfor meget hæmmedes 
og blev holdt tilbage af Tvivl og Skepsis, hvilket 
jo ganske vist er Skikkelsens Grundtone. 

I Digteren Poul Ferrings Rolle havde Sven 
Lange stillet Hr. Neiiendam en næsten uløselig Op- 
gave. Den svingede mellem ren Karikatur og dyb 
Alvor, og Hr. Neiiendam havde valgt at betone den 
første Side saa stærkt, at Sympatien for Personen 
ikke kunde genvindes i de alvorlige Scener. 

Fint afstemt og velgørende forstaaelsesfuldt 
spillede den unge Hr. Roose Dr. Ellums Rolle, og 
man har efter dette Lov at stille store Forvent- 
ninger til hans Fremtid. 

Naar saa nævnes Hr. Jerndorffs diskrete og 
morsomme Professor Sørensen og Fru Blochs lille 
følte, lidt paataget københavnsktalende Skuespiller- 
inde, er nævnt de spillende, som var i Niveau 
med dette Skuespils kunstneriske Kultur. 

Stykkets Fremkomst viser, at Teaterledelsen har 
Forstaaelse af nye Tiders Kunst, og det taler til 
Ære for det kgl. Teater, at det ikke har ladet sig 
afskrække af de mange Vanskeligheder, som dette 
ejendommelige Digterværks Opførelse unægteligt 
frembyder. 

ÅNDERS W. HOLM. 


DAGMARTEATRET 


STELLAN RYE: 


Be er ikke nemt at sætte en stor Mand paa 
Scenen, og især ikke hvis man selv er en 
mindre Mand. 

Navnlig er det dristigt, naar det er en berømt 
Sanger som Bellman. Naturligvis maa det gaa 
galt for den, der skal digte ham, og for den, der 
skal fremstille ham. 


Hr. Stellan Rye er ikke selv nogen Bellman 


BELLMAN. 


og Johannes Poulsen kan ikke illudere som den 
store Sanger, og August Enna har ikke en eneste 
af Bellmans Toner i sin Skala. Derfor kunde 
den Bellman, som havde Premiére paa Dagmar- 
teatret anden Juledag, ikke blive nogen kunstnerisk 
Nydelse for den, der ventede at træffe den ægte 
virkelige Bellman paa Scenen. 

Man har været meget vred paa Hr. Rye for 


varm 


bær ts tr BEL: Tænd 


JOHANNES POULSEN SOM BELLMAN. 


(Tegning af Axel Nygaard) 


hans «Bellman». Og der er jo mange herhjemme, 
der kender Bellmansangene saa godt, at det er 
rimeligt, de bliver fornærmede, naar hans Navn 
tages forfængeligt til et Miskmask af Enna'ske 
Strofer og rigtige Bellmansange. 

Men alligevel kan man ikke nægte, at «Bell- 
man» virkede ganske godt paa Scenen. Og det 
er rimeligt, at Stykket vil trække Hus i længere Tid. 

Folk, der ikke er saa nøje kendt med den 
rigtige Bellman, vil nemlig finde, at Hr. Ryes 
«Bellman» er en livlig og munter Operette. Det 
har Hr. Rye maaske ikke tænkt sig, men saadan 
vil det gaa. Og Bellmankendere vil forbande Stykket 
som Blasfemi. 

Hr. Johannes Poulsen er ikke Sanger. Han har 
kun en lille Stuestemme. Han forstaar at bruge 
den og koketterer med sin skæve Mund, som alle 
Damer jo finder saa sød. Og skønt man ikke 
rigtig kan forstaa, hvordan den Bellman kan be- 
tyde saa meget for hele Folket, finder man ham 
dog skøn og sympatetisk. 

Hr. Adam Poulsen var en slank ung, smidig 
og elegant Gustav den IIL 

Fru Anna Larssen var en højst mærkværdig 
Ulla, hvorimod Fru C/ara Wieth var den sødeste 
og mest bedaarende lille Rokokopige, man kunde 
se for sine Øjne. 

Man kan ikke kalde «Bellman» for Kunst, 
det er en meget let Operette, der er sat sammen 
med den allerstørste Letsindighed, men den er i 
hvert Fald ligesaa morsom som «Farinelli» og alle 
de andre gamle Historier af den Slags. 

Men maaske burde man med Harme slaa 
«Bellman» ned. For hvem ved, om ikke «Bell- 
man» vil brede sig som «Farinelli» har gjort, og 
hærge Slægtled paa Slægtled og forgæves blive be- 
kæmpet af vore stakkels smaa Sønner og Sønne- 
sønner. 

Hvis det gaar saadan, maa man fortryde, at 
man ikke nu har taget de skrappeste Vaaben. 

Ellers er der saamænd ingen Grund til at 
fare frem, hvis de nøjes med at lege med den 
store Sanger paa Dagmarteatret i et Par Maaneder. 


ANNA LARSSEN SOM ULLA WINBLAD 
(Tegning af Axel Nygaard) 


JuLlus MAGNUSSEN. 


«ALADDIN» 


Nee Guldalderlitteraturs Mesterværk, Oehlen- 
schlågers «Aladdin» er i Vinteren 1907— 
1908, lidt over hundrede Aar efter dets Fremkomst, 
bleven opført paa Casino. Rimeligvis vil Elskere 
af vor klassiske Litteratur se noget forfærdeligt i, 
at «Aladdin» er overgaaet fra Nationalscenen til et 
Privatteater, men andre vil tage dette roligt, og 
endda finde, at «Aladdin», saadan som det maa 
tilrettelægges for Scenen, passer bedre for Casino 
end for det kgl. Teater. 

Sagen er jo- den, at Stykket virker ganske 
anderledes paa os, der til Dagligbrug kører i Au- 
tomobil og bruger Telefon, end paa vore Forfædre, 
der havde rigelig Tid til at beskæftige sig med 
Litteratur, og som om Aftenen gik i Klubben for 
at vederkvæge sig ved Afsyngelse af naive Sange. 
Naturligvis kan vi have baade Glæde og Nydelse 
af Poesien i «Aladdin», men den sublime Allegori, 
vore Forfædre fandt i den, er tabt for os. 

Der har nu i en Menneskealder timebetalte 
Dansklærere lært den opvoksende Ungdom, at saa 
storslaaet en Digter var Oehlenschlåiger, at han 
over Tusind og en Nats Eventyr om den vidunder- 
lige Lampe digtede sit dramatiske Storværk om 
Geniets Sejr over Talentet. Thi «Naturens muntre 
Søn», der er Lykken næst, er Tidens Defini- 
tion paa et Geni og «Nattens Grubler» er dens 
bedste Forklaring af, hvad et Talent er. Og saa er 
Tiden efter hundred Aars Forløb i den Grad løbet 


baade fra Oehlenschliger og Dansklærerne, at den 
fuldstændig vender op og ned paa Definitionerne. 
Tag blot et Par Eksempler paa Genier og Talen- 


Aladdin (Holger Reenberg) 

Morgiane (Emma Wiehe) 


Noureddin (Vilhelm Wiehe) 


Aladdin (Holger 


Reenberg) 


ter. Vort største nulevende Geni er utvivlsomt Valde- 
mar Poulsen, Telegrafonens og de afstemte elektriske 
Lydbølgers Opfinder. Det er muligt, at han er en 
vittig Hund, men en munter Naturens Søn er han 
ikke; tværtimod, hans Opfindelser skyldes hans 
videnskabelige Kundskaber og hans eksakte viden- 
skabelige Eksperimenter, to Ting, der berettiger til 
poetisk at kalde ham: Nattens Grubler. Vort største 
Talent, Skuespilleren Johannes Poulsen, kan dog 
næppe siges at være stærk i Nattegrubleri, tvært- 
imod, han er Naturens muntre Søn, hvem Appel- 
sinerne falder i Turbanen; han spiller sine Roller 
ikke ud af en uhyre Kundskabsfylde eller stor 
Livsvisdom, men ud af sin sjælden talentfulde Natur. 

Men ikke blot Sindbilledligheden i «Aladdin» 
er intet for os, ved Casinos Opførelse gik ogsaa 
den oehlenschligerske Poesi tabt. 

Der er to Grunde hertil. 

Først og fremmest har man maattet beskære 
Stykket betydeligt, for overhovedet at kunne op- 
føre det. Figurer og Optrin, der giver Stykket 
høj poetisk Værd, forsvinder. Sindbad og Fatime 
er borte, ja, selv den stakkels, men saa kostelige 
Apotheker har maattet række Hals. Alle Digte, 


Aladdin (Holger Reenberg) Noureddin (Vilhelm Wiehe) 

Aladdin (Holger Reenberg) 


Ringens Aand (Marie Dinesen) 


Morgiane (Emma Wiehe) 


Soliman (Jaques Wiehe) 

endog den absolut uundværlige Forklaring, som 
Ringens Aand giver af den vidunderlige Lampe, 
er ubarmhjertigt strøgne. Til Gengæld havde den, 
der havde tilrettelagt «Aladdin» for Casino, tildigtet 
nogle Optrin, der absolut ikke var oehlenschlii- 
gerske; en Slangebesværgelsesscene virkede saaledes 
kun barnligt, og Dansene i Bryllupsscenen mindede 
mere om danske Nationaldanse end om sydlandsk 
Sanseberuselse. 

Men dernæst maatte Udstyrelsen dræbe Poesien. 
Denne Ødslen med pragtfulde Dekorationer og 
straalende Kostumer, disse Aander, der kommer op 
af Jorden og forsvinder i Luften, den store Mængde 
Sceneforandringer gør altsammen sit til, at Til- 
skuerne efterhaanden kun ser og ikke hører. Den, 
der en Teateraften igennem skal sidde med Kik- 
kerten for Øjet for at betragte den ydre Herlighed, 
kan ikke sidde med Haanden bag Øret og lytte til 
den indre Poesi. 

Direktionens Omsorg for Udstyret begyndte 
allerede ved Fortæppet; et blomsteromkranset øster- 
landsk Landskab havde afløst det sædvanlige kede- 
lige Draperi. Det rulledes op for en Rigdom af 
herlige Dekorationer. En Hule, der straalede af 
Ædelstene og Rubiner, et Torv med Sydens Frugter 


Lampens Aand (Otto Lagoni) 

Gulnare (Ellen Diedrich 


Gulnare (Ellen Diedrich) 


Gulnare (Ellen Diedrich) Aladdin (Holger Reenberg) 


Morgiane (Emma Wiehe) Aladdin (Holger Reenberg) 


og Sydens Folkeliv, et østerlandsk Palads straalende 
i Orientens Sol. Er det underligt, at Poesi ikke 
kan komme til Orde mellem alt dette. 

Nuvel Allegorien og Poesien i «Aladdin» gik 
tabt, tilbage blev Eventyret; og spillet som det 
blev, paa en Baggrund af Carl Lundske Dekora- 
tioner, reddede det Aftenen for Casino, og Stykket 
vil sikkert blive spillet Maaneder igennem for 
fuldt Hus. 

I Eventyrstilen var ogsaa de Rollehavende. 
Hr. Reenberg, hvis Kunstnerpersonlighed ikke har 
saalidt tilfælles med den umiddelbare Aladdin, 
Naturens muntre Søn, var bedst i Stykkets første 
Akter som den slentrende Yngling, hvem Lykken 
tilsmiler. 

Af Gulnare forlanges det egentlig kun, at hun 


Aladdin (Holger Reenberg) En Dervisch (Holger Madsen) 


skal se dejlig ud. Frk. Diedrich gjorde det; men 
hun fremsagde tillige sine Repliker med megen 
Ynde. 

Fru Emma Wiehe var en troskyldig og sød 
Moerlille, hun gengav Morgianes blinde Moder- 
kærlighed med en Baggrund af gammelkone Snakke- 
salighed, der fik Morgiane til at staa som et 
levende Menneske for os. 

Med Myndighed og Fasthed var Hr. Vilhelm 
Wiehe Noureddin, Nattens Grubler. 

Men hvem vilde i 1805 have spaaet, at 
«Aladdin» et Aarhundrede efter skulde blive spillet 
som Udstyrsstykke paa Casino; snarere havde man 
ventet, at Stykket var bleven en hellig Skat for 
Nationen, en kostelig eftertragtet Gave for enhver 


Konfirmand. 
VICTOR LEMKOW. 


KE STERINDEREK 


FRA JANUAR 1908 


H"” den ene har, det mangler den anden, 
siger «Damen. 1 et Proverbe,> hvor der er 
Tale om to Forfattere. 

Og saa svarer Herren — det er altid en 
Dame og en Herre i Proverberne —: 

— Der ligger meget i det! Naar saa blot 
ogsaa den anden har, hvad den ene mangler. 

Denne Vending falder mig ind, naar jeg tænker 
tilbage paa sidste Maaneds nye Teaterforestillinger: 
«Tunge Veje» af Felix Philippi, som gik paa det 
kongelige Teater, «Jægermesterinden» af Fru Char- 
lotte Eilersgaard, der blev opført paa Folketeatret, og 
«Den Uovervindelige», som Dagmarteatret spillede. 

Den tyske Forfatter, Philippi, har ikke naaet 
at faa sit Navn indskrevet mellem Poesiens Stjerner; 
han er ikke nogen Digter, i hvert Fald ikke nogen 
gudbenaadet. Men hans Navn er blevet indridset 
paa Teaterhimlen, og det med kraftige, faste Træk; 
han er en Dramatiker, og endogsaa en af de 
meget betydelige. 

Henrik Ibsen sagde en Gang i et Selskab i 
Kristiania, hvor han havde den tidligt afdøde, højt 
begavede Skuespillerinde Constance Bruun tilbords: 

— Jeg skriver ingen Roller; jeg skaber Men- 
nesker. 

Skuespillerinden havde takket ham for hans 
Digtning og sagt ham, at hun og hendes Kamme- 
rater aldrig gik med saa hellig Ærefrygt og Iver 
til deres Roller, som naar det var ham, der havde 
skrevet dem. 

Philippi kunde ikke have givet dette bidende 
Svar. Han tænkte paa Scenen, medens han skrev 
sin «Dornenweg», og han havde Skuespillerne for 
Øje, da han formede dets Figurer; de er ikke 
færdigt skabte Mennesker, men Roller, Hylstre, der 
skal udfyldes af Skuespillernes Kunst for at faa Liv. 

Stykket handler om en Moder, som for at 
dække sin letsindige Søn gør sig til Medskyldig i 
en Grusomhed. Sønnen har stjaalet, og en uskyldig 
Mand, der har Skinnet imod sig, bliver dømt for 
Tyveriet og fængslet. Moderen kender denne Sam- 
menhæng, men først efter svære indre Kampe be- 
slutter hun sig til at gaa den tunge Vej til Øvrig- 

heden og udlevere Sønnen og skaffe den Foruret- 
tede Oprejsning. 

Fru Betty Hennings har ønsket at spille denne 
Moder-Rolle, som tidligere har fristet Charlotte 
Wolther og Sarah Bernhardt, og det er et for- 
staaeligt Ønske. Hun har villet fylde Rollen med 
sin Personlighed, gøre denne Teaterskikkelse til 
et Menneske, give den sin egen Sjæl. Og med 
sin vidunderlige Evne til at bøje den Karakter, 
hun skal fremstille. ind under sit Væsen, er det 
altsammen lykkedes hende. 

Skulde det virkelig blive Tilfældet, at denne 
Kvindeskikkelse bliver den sidste, Fru Hennings 
skaber paa det kongelige Teater — og der er vel 
ikke mere Haab om, at denne Bestemmelse for- 
andres? — saa vil den blive staaende i Erindringen 
som et Bevis for, hvad hun formaaede at forme 
af en Rolle, der fra Forfatterens Haand kun var 
det døde Ler. Den Renhed, hun omgiver Skik- 
kelsen med, straaler dybt inde fra, og det Adels- 
præg, hun lægger over den, giver hun den af sin 
egen aandelige Rigdom. 

Omkring Fru Hennings stod i «Tunge Veje» 
Herrerne Jerndorff, Mantzius og Roose, der spillede 
med den naturlige Finhed, som paa de gode Af- 
tener giver det kongelige Teaters Forestillinger 
deres Særpræg; og to Debutanter, Frøken Rovsing 
og Herr Kai Lind, gjorde deres første Skridt paa 
de skraa Brædder i dette Stykke, der ikke rigtig 
syntes at behage vort Publikum. 

Hvorfor i Grunden ikke? 

Fordi det er «saa tysk», vil de fleste Tilskuere 
svare. Men er det nu saa slem en Fejl, at et tysk 
Skuespil 
Tysker? Vor Smag er en anden — men kan vi 
da ikke læmpe os lidt, forsøge at vænne vor Smag 
til det fremmedartede. Med andre Nydelser, med 
Mad f. Eks., for at tage det mest nærliggende, selv 
om Sammenstillingen lyder komisk, lader det sig 
jo dejligt gøre; den Ret, der til at begynde med 
er os i højeste Grad imod, kommer vi lidt efter 
lidt til at synes om, naar vi ikke straks opgiver 
den, og undertiden ender det med, at den bliver 


bærer Spor af at være skrevet af en 


Fru Wedekind (Bettv Hennings) Konsul Prætorius (Dr. Mantzius Herbert (Torkild Roose) 


«Tunge Veje», II. Akt 

vor Yndlingsret. Skulde den samme Tilvænning 
ikke kunne lade sig gennemføre med Kunstnydelsen? 

Uden Tvivl kan det — naar Teaterdirektørerne 
blot ikke taber 'Taalmodigheden, og vi andre gør 
os lidt Flid. 

Vi kan ikke lide engelske Komedier. De gør 
Fiasco. "(Gang paa Gang: alle "vore- Teatre” har=er- 
faret det. Franske Lystspil møder vi med en vis 
Mistillid, og Franskmændene som Alvorens For- 
kyndere kender vi knap — ja, vi saa «Tyven» af 
Henry Bernstein. Sengen fra Lystspillene var flyttet 
med. "Og nu har-det altsaa vist sig; atsyiheller 
ikke holder af de tyske Skuespil. — Det er for 
engelsk — det er for fransk — det er for tysk! 

Men er det mon klogt saaledes et blive ved 
at spærre alt fremmed ude og stille os afvisende 
overfor det, naar det endelig tilbydes os? Ender 
det ikke med, at vor Smag bliver for jævn og 
nøjsom igen. 

Der er engelske Skuespil (to tykke Bind af 
Bernard Shaw foreligger oversatte i Trykken), som 
vi ikke har Lov at rynke paa Næsen af, og der 
findes anden fransk scenisk Digtning end Sove- 
kammer-Lystspillene, og i Tyskland lever Drama- 
tikere, som vi kunde lære af. 

Maaske mangler de noget af det, vore Forfat- 
tere har; men til Gengæld har de nu og da, hvad 
vore mangler. 

Fru Eilersgaards Skuespil, «Jægermesterinden», 
havde Mangler, som en Teatergænger, der er blot 
nogenlunde vant til at bruge sine Øjne, i en Hast 
kunde paapege. 

Sandsynlighed skortede det først og frem- 
mest paa. 

Stykket er dramatiseret efter Forfatterindens 
Fortælling af samme Navn, som er mindst ligesaa 
dramatisk og i flere Henseender bedre. Det fore- 
gaar paa en stor Gaard, hvis Ejer, Jægermester 
Winde, i sin Ungdom har haft et Forhold til en 
af sine Malkepiger; hun er siden blevet paa Gaarden 
som Husbestyrerinde og har maattet lide mange 
Forhaanelser, hvoriblandt den, at hendes Medtjenere 
kalder hende ved Øgenavnet «Jægermesterinden». 
Medens Jægermesteren ikke har villet gøre hende 
til sin Hustru, har han villigt anerkendt det Barn, 
hun har født ham, som sin Datter; den lille 
Pige er blevet opdraget i en schweitzisk Pension, 
og ved Stykkets Begyndelse vender hun hjem som 
voksen ung Dame. Handlingen kommer saa til at 
dreje sig om denne fornemme unge Dames Kamp 
for at indsætte den tarvelige Moder i de Rettig- 
heder, der tilkommer hende, efter at hun af Gavn 
har været Gaardens Frue i tyve Aar. 


Forfatterinden har ikke gjort denne Historie 
troværdig. Folk paa Landet er muligvis saa raa 
i deres Tale og Tankegang som den Jægermester, 
hun skildrer, men hun overbeviser os ikke om 
det. Derimod rører hun den følsomme Part af 
Tilskuerne ved den ægte kvindelige Deltagelse, 
med hvilken hun stiller sig ved den forurettede 
«Jægermesterinde»s Side, og det virkeligt gode i 
Stykket, er dets Replikskifte. Flere af Stykkets 
Personer, saaledes en Sognefoged og hans Søn, der 
blev fortræffeligt spillet af Herr Hellemann og Herr 
Poul Reumert, talte med en djærv Bredde, som 
kunde minde om Hostrup. 

Fru Sigrid Neiiendam var enstonig, men sand 
og naturlig som «Jægermesterinden», Datteren, som 
Fru Aggerholm spillede, kom ikke just til at savne 
Sympati, men hun kom til at virke som lunefuld 
og forkælet. I nogle Farceroller, der ret umoti- 
veret er spredt omkring i Stykket, morede Herr 
Dorph-Petersen som en snurrig, vrøvlevorn og moralsk 
anløben Nutids -Jochum, Fru Marie Ring som en 
giftesyg, sledsk gammel Jomfru og Herr Leo Tscher- 
ning som en blødhjernet Adelsmand. 

Tilskuerne modtog Stykket med den milde 
Velvilje, det fortjente — og omtrent paa samme 
Maade hilste de Fru Agnes Henningsens «Den 
Uovervindelige», hvis formelle Svagheder var lige- 
saa talrige og ligesaa iøjnespringende, men som 
unægtelig var ganske anderledes lødigt af Indhold. 

Grundtanken i «Den Uovervindelige» er, at 
naar et Menneske er godt, vil det aldrig blive en- 
somt. Fru Burg, Skuespillets Heltinde, søger ud 
fra denne Tro, som er blevet hende en Religion, 
at være god imod alle sine Omgivelser: mod sin 
gamle Moder, skønt denne Moder er bitter og 
gerrig, mod sin Datter, et vanskeligt, halvvoksent 
Pigebarn, mod en Læge, der gaar paa Frierfødder, 
mod en Kandidat, som ogsaa er forelsket, og mod 
en ung Pige, der af Frygt for at blive sindssyg er 
bleven hysterisk. 

Følgen af den Godhed, Fru Burg viser sin 
Kreds, bliver, at de alle kommer til at elske hende, 
men med en overdreven, sværmerisk Kærlighed, 
der kun stiller Krav til hende og — intet yder 
hende. 

Som en Modvægt imod Fru Burgs opofrende 
og uselviske Kærlighed sætter Forfatterinden Lægens 
brutale Egenkærlighed. 

— Egoisme maa der til for dem, der vil klare 
sig her i Livet, siger han. 

Fru Burgs Tro sejrer for saa vidt, som hun 
aldrig bliver ensom. Den hysteriske unge Pige, 
hendes Veninde, dræber hende ved at give hende 


gen 


mug ] 


lig 


Jægermesteren (Helsengreen Gedde (Albr. Schmidt Lange (Tscherning Jens Olsen (Hellemann 


Gedde: Det er jo en ren Nolo 


Jens Olsen: Jeg kan nok passe mine Kort selv, lille Godsejer! Jeg siger Solo Kulør, — Fire Matadorer, femte De Herrer vil vel give mig den? 


Gift; og idet hun dør, ser hun den Mand, hun er 
kommet til at elske fremfor alle andre, gaa bort 
med hendes Datter — men Veninden kalder. For 
hende er Fru Burg endnu i sin sidste Time uund- 
værlig. 

Det er en underlig Kreds, Forfatterinden har 
anbragt Fru Burg i, en Kreds af overkultiverede, 
sygelige Mennesker, der tilbringer Tiden med at 
beskue sig selv og hverandre. 

== "Var det ikke godt sagt?! - Eller Nej, 
hvor det var godt sagt! udbryder de hvert Øjeblik, 
som det stadig gjaldt om for dem at overbyde 
hverandre i Aandrighed. Og ingen af dem synes 
at være optaget af andet end deres Forelskelse, 
enten den nu giver sig egennyttige eller uegen- 
nyttige Udslag. 

Trods alt er der Talent i dette Skuespil. Fru 
Henningsen har opøvet sig selv i den Kunst at 
iagttage og at lytte. Forelskede Hjerter kender 


hun som ingen anden dansk Forfatter — deres 
Jægermesteren.: Naar hun der er den bedste, saa værs'go. Herefter kan Uro kan hun skildre 
I for mig svælge i al den Moderømhed og Datterkærlig- å i = 
fed,” I lyster! Jeg skal. ikke mere gévere. Men paa Scenen skulde denne Følelsernes 


Regina Winde (Ellen Aggerholm) Knud Olsen (Poul Reumert) 


Knud: Nu skal De ikke blive saa alvorlig, Frøken Regina. Og det er rigtig godt, De 
er kommen hjem og faar sat Skik påa det. 
Regina : Ja, jeg kan flytte Bjerge, saa stærk føler jeg mig. 


«Jægermesterinden > Il. Akt 


nud (Poul Reumert) Jens Olsen (Hellemann) 
Becher: Ah, saa gul og let og fløjelsagtig. Trine (Sigrid Neiiendam 


Man kunde komponere en Hymne over den, Trine: Goddav Sognefogd! og velkommen. 


EN 

mere 


Knud (Poul Reumert) Regina (Ellen Aggerholm) Trine Hansen (Sigrid Neiiendam) Jægermesteren Helsengreen 


Jægermesteren : Jægermesterinde er heller ikk lidt. Men jeg haaber, hun ikke bliver for sto! Jens Olsen (Hellemann 


paa det — for Maden, Trine, den maa hun min Sæl og Salighed blive ved at la 


Jægermesterinden», III. og IV. Akt 


Anna Larssen 


som 


Fru Burg 


Gerda Scheby 
som 


Minna 


Tegninger af Axel Nygaard 


Agnes Henningsen: «Den Uovervindelige » 


Uro jo gerne være behersket af en ydre Ro; og 
det var den ikke. 

Personerne i Skuespillet kom og og gik, faldt 
pludselig ud af det, dukkede op paany eller blev 
borte, og talte om Ting, der ikke kom Sagen ved, 
selv om de ellers var «godt sagt» — alt var Flim- 
ren, Forvirring, Ubehjælpsomhed. 

Skuespillet var med et Ord halvfærdigt. 

Fru Anna Larssen forlenede Heltinden med sit 
skønne Smil og sin blide Ynde, men havde ikke 
den Moderlighed, der er tænkt som hele Bag- 
grunden for Fru Burgs Tilsyneladelse. Fru Oda 
Rustrup fejrede ved sit vekslende Spil som den 
purunge Datter en lille Triumf. De andre Rolle- 
havende: Fru Winding, Fru Mathilde Nielsen, Herr 
Rostrup og Herr Adam Poulsen var paalidelige, men 
fik ikke Lejlighed til at yde noget mærkeligt. 


Hvad den ene af de to danske Forfatterinder 
— Fru Henningsen havde: Poesiens Gnist, 
eller maaske snarere dens stille, lysende Glød, det 
manglede den tyske Forfatter, vi gjorde Bekendt- 
skab med paa det kgl. Teater. Men til Gengæld 
havde han i fuldt Maal, hvad begge Forfatterinderne 
manglede: det dramatiske Instinkt. Og det har 
dog ogsaa noget Værd paa Scenen. 

Vor gode, danske Smag vilde næppe blive 
fordærvet, om vi fra Tid til anden mellem alle 
de hjemlige ubehjælpsomme og halvfærdige digte- 
riske Forsøg, der spilles paa Teatrene, fik et hel- 
støbt Skuespil at se, selv om det var af mindre 
ægte Metal, og selv om det skyldtes en Tysker, 
en Franskmand eller — i værste Fald — en af de 
dybt foragtede Englændere. 

HAAGEN FALKENFLETH. 


ll 


JOHANNES NIELSEN som PETER WILLEMOES 


me 
EN es Gøg Å. ås 


LÆ: NIELSEN NMØRBENOES 
PAA FOLKETEATRET 


ET er i sin Orden, at Willemoes har faaet sit 

Stykke. Vore øvrige Søhelte har deres, nu 
var det hans Tur. Det er ogsaa paa høje Tid at 
skrive et Stykke om ham. Her gaar vi rundt og 
vader i frivillige Drengeforbund, Dannevirkefor- 
eninger, Befæstningsagitation og Forsvarsmærker, 
saa det virker forhaabentlig nu forfriskende, at en 
Mand kommer og peger paa Flaaden og skriver 
et Stykke til dens Pris; Flåaden: var jo dog i Aar- 
hundreder vor Stolthed, husvant plaskede Dansken 
til Søs, lige fra Havet bragte os vor første Sagn- 
konge, til det gav os vor sidste Slagsejr ved Helgo- 
land. Flaadens Helte var Nationens Helte, glade 
og bedrøvede Sange har vi sunget om dem, og 
Statuer har vi afsløret. 

Christian den Fjerde og Tordenskjold blev for- 
længst gjort til Hovedpersoner hver i sit Folke- 
skuespil. Nu-har altsåa Hr: 'GNielsen" givet 
Willemoes, hvad der tilkom ;ham; med Taknemlig- 
hed: ser man, at der sikke ser tet Folkeskuespil: 
«Billeder fra Danmarks Ungdom» kalder Hr. L. C. 
Nielsen selv sit Stykke. Med Ordet «Billeder» 


rammer han rigtigt. Thi netop Billeder — Situa- 
tionsbilleder af stor kunstnerisk Værd — er disse 


Grundtvig (Albr. Schmidt 

Willemoes : 


Willemoes (Johs. Nielsen) Pram (Reumert, Grev Ahlefeldt (Dorph-Petersen 


Båhr (Helsengreen) 


«Willemoes», 1. Akt 


Constance Leth (Fru Orlamundt) Vibeke (Frk. Thorberg-Sommer) 


Willemoes 


Willemoes», II. Akt, 1. Afdeling 


løsrevne Akter. Her er Historiemaleri ikke i Skitser. 
men i fuldt færdige og gennemarbejdede Billeder, 

Sammenligningen med Adolf v. Menzel fal- 
der en straks ind, fordi Hr. L. C. Nielsen bruger 


Ordet «Billeder». Begge fæstner de en Situation 
— saa ubetydelig den end er —, lever sig ind i 


dens Tidsalder med en ubegribelig Fantasi; hver 
eneste lille Detaille er med. Og Personerne giver 
de Liv ud af deres egen Poesi og med en Humor, 
der egentlig kun er et stilfærdigt Lune. Det glimter 
af Enkeltheder af Spil af mange Farver hos dem 
begge. Men hvad der hos Menzel bliver til et 
samlet Hele, fordi han var en stor Maler, gaar 
hos L. C. Nielsen i Stumper og Stykker, fordi 
han er en stor Digter. Vi gør derfor Ret imod 
ham ved at tage Billederne hver for sig. 

Første Billede: Den 2. April 1801 under Slaget 
paa Rheden. Willemoes, Værelse hos Madam Paaske. 
Willemoes, Brødre og hans Venner kommer fra 
Tid til anden løbende, alle spørgende efter Wille- 
moes. Lever han? Har I hørt noget? Ængstelsen 
og Spændingen stiger. Endelig staar Peter Wille- 
moes der selv; udaset efter Slaget, men begejstret 


Vibeke (Frk. Thorberg-Sommer) Willemoes (Johs. Nielsen) og sejrsstolt fortæller han om det, hans Ord høres 
med Begejstring af Vennerne, blandt dem den 

Willemoes: En Mand skal handle, og en Mand skal elske! Se, Vibeke, i = FE: = 
Gud gav mig Lov til begge Dele; maa jeg saa ikke sige, unge Grundtvig, paa hvem de virker som Bud om 


at han er god imod mig? 


ER 

Båhr (Emil Helsengreen Willemoes (Johs. Nielsen) Vibeke (Frk. Thorberg-Sommer) 
Ba EE SE GIGT =5 ÅREREE 5 ERA ER AG, PEtSEE «Willemoes», II. Akt, 2. Afdeling. 

ny Daadskraft i Danmark. Billedet er smukt og 
stemningsfuldt, og takket være Hr. /ohs. Nielsens 
Instruktion skabes den rette Ængstelse, før Wille- 
moes kommer fra Slaget, og ved hans udmærkede 
Udførelse af Rollen den rette Befrielse og Glæde 
ved Willemoes' Hjemkomst. 

Andet Billede: August 1807. Tranekjær Slots- 
have paa Langeland hos Grev Ahlefeldt. Greven 
og Landofficererne gaar omkring og kurtiserer 
Damer i Stedet for at interessere sig for Landets 
Forsvar. Grundtvig, der nu er Huslærer paa Trane- 
kjær, læser dem Teksten for deres Ligegladhed; 
hans Ord vinder dog kun Bifald hos en, Frøken 
Vibeke, hvis Helteideal er Willemoes. Pludselig er 
Helteidealet der med sin Løjtnant Pram og sin 
Kanoner Båhr og med Regeringens Befaling til at 
overføre Langelands Tropper til Lolland. Et Bil- 
lede af mindre Virkning end det forrige. Helt kraf- 
tigt virker kun Grundtvig i Hr. Albrecht Schmidis 
Udførelse. 

Tredje Billede: Et Landbatteri paa Langeland. 
Kamp med engelske Krydsere. I forrygende Storm 
indskiber Willemoes Tropperne, for efter Ordre at 
føre dem til Lolland. Det mangler ikke paa Ad- 
varsler fra alle Sider, men syngende en Sang til 
Havets Pris gaar Tropperne om Bord. Et udmærket 
historisk Billede. Hr. Poul Reumert synger som 
Løjtnant Pram med Begejstring Sangen om Havet. 

Fjerde og femte Billede: Værelse paa Trane- 
kjær Slot. Willemoes ventes tilbage fra sin storm- 
fulde Sejllads.  Kanoneren trøster alle med naive 
Fortællinger om Willemoes' stadige Held. Midt 
om Natten kommer Willemoes stilfærdigt og natur- 
ligt tilbage og modtages af den ængstede Frøken 


Vibeke, hvis Kærlighed han let vinder. Dagen 
derpaa kommer hans Broder Godske med Under- 
retning om Københavns Bombardement, og under 
et Højtryk af patriotisk Smerte tilsværger Wille- 
moes og Grundtvig hinanden, at de vil hæve 
Danmark af dets dybe Fald. I disse to Billeder 
lægger man særligt mærke til Hr. Helsengreen som 
den gamle Søulk, der trøster alle, men som til 
sidst selv har Trøst nødig i sin Sorg over Flaadens 
Tab. Hr. Helsengreen spillede ypperligt den gamle 
brave Sømand, Forfatteren ønsker, han skal være. 
Men hvor har disse begede Sømænd, der fælder 
Taarer, egentlig hjemme andre Steder end i Folke- 
komedierne? Hvem har nogensinde set dem i le- 
vende Live? En Sømand har en Kæreste i hver 
By, han bander og skraar, og har han Landlov, 
er han Pokker ikke beget, men renskuret, saa han 
skinner som en nyslaaet Mønt. Disse begede og 
taarevædende Sømænd i Komedierne er grufulde 
Paafund af Forfatterne; man faar altid Lyst til 
efter Forestillingen at gaa ned i Nyhavn og deli- 
katere sig med en god Skippered. 

Sjette Billede: Den 22. Marts 1808 om Bord 
paa Linieskibet «Prins Kristian». Slaget ved Sjæl- 
lands Odde. Willemoes saares og dør. 

Syvende Billede: I et pragtfuldt sjællandsk 
Landskab staar Grundtvig og Frøken Vibeke ved 
Willemoes” Lig. Grundtvig fremsiger Digtet «Kom- 
mer hid I Piger smaa». 

Dette er Hr. L. C. Nielsens uindrammede 
«Billeder fra Danmarks Ungdom», det vil sige, at 
det er Scener uden dramatisk Sammenføjning, men 
hver for sig saa værdifulde, at de interesserer og 
fængsler. 

ÅXEL STRØM som KONG ROMANOS 


i «Væringerne i Miklagaard>» 


Tegning af Chr. Bogø 


AXEL STRØM 


THVERT Teater har sine «brugbare» Kræfter. 

Det vil ikke alene sige Kræfter, som er til at 
bruge, men ogsaa Kræfter, som lader sig bruge. 
Som har Resignation nok til at nøjes med at staa 
i andet eller tredie Plan og danne Baggrund for 
<«Protagonisterne» og «Devteragonisterne», som Græ- 
kerne kaldte deres vigtigste og næstvigtigste Rolle- 
bærere. Nutiden har ganske vist ikke denne fag- 
lige Inddeling af Skuespillerne i tre Klasser; men 
Rangforordningen kendes alligevel godt nok, baade 
hvad Løn og Ære angaar. Selve vor Nationalscene 
opretholder endnu sit System med flere Klassers 
«feu», og ved ethvert Teater dominerer nogle faa, 
der tilkæmper sig ikke blot de højeste Gager, men 
ogsaa Retten til at vælge og vrage mellem Rollerne. 


Ofte til Skade for Helheden nægter 
de at overtage andet end de «tak- 
nemligste» Roller. De «udrange- 
rede» Roller maa da spilles af de 
«brugbare» Folk, selv om disse ofte 
er for gode til dette alene. 

Den Skuespiller, hvem disse 
Linier gælder, har i sin sceniske 
Virksomhed almindeligvis maattet 
taget til Takke. Utallige har for 
ham de rene Pligtroller været: de 
uvæsentlige, de halvt ligegyldige 
Figurer, værdige Anstandsherrer, 
lidenskabsløse Gamlinge, Moralister 
og Ræsonnører, pére noble-Typen 
i dens talrige Varianter, alle disse 
Vehikler, der danner, om ikke just 
femte Hjul til en Vogn, saa dog 
det bagerste fjerde Hjul, der kun 
er nødvendigt, for at Intrigen kan 
køre. Langtfra altid er det lykkedes 
ham, trods Flid og Tænksomhed, 
at gøre det utaknemlige taknem- 
ligt; ofte bar han kun med sin 
gode naturlige Anstand det Ked- 
sommelighedens Kors, der var lagt 
paa. hans Skuldre. Men han bar 
det altid pligtopfyldende som den 
sceniske Alvorsmand, han er. 

Han har nemlig hele Tiden 
taget sin Kunst alvorlig. Han dreves 
ikke op paa de skraa Brædder af 
nogen sprudlende Ungdomstrang 
eller Lyst tlfat brillere: Snarere 
af et stille Følelsens Sværmeri for 
Digtningens og Scenens Verden. 
Han var sidst i Tyverne, da han 
tøvende gjorde det vovelige Skridt. 
En kortere Tid læste han hos Jerndorff, noget 
senere hos Dr. Mantzius. Det kgl. Teater op- 
hævede sin Elevskole, just som han haabede paa 
at faa sin tekniske Prøvetid dér. Riis-Knudsen en- 
gagerede ham til Dagmarteatret. Han havde sin 
anselige slanke Teaterskikkelse, sit markerede An- 
sigt, sin smukke dybe Stemmeklang at forsøge sig 
med. Efter en Begyndersæson havde han i Januar 
1897 sin første større Rolle som Eremiten i «Ludvig 
XI.» Han var straks at se til en Alvorsmand, en 
Tragiker, en følsom Versfremsiger. Det følgende 
Par Sæsoner rejste han med Albert Helsengreen 
og udviklede sin «Brugbarhed»; sin betydeligste 
Opgave havde han som Axel i «De Nygifte». 
1899 hentede Schrøder ham "fra Provinsen. til 

Tegning af 


Chr. Bogø 


Axel Strøm som Den røde Itzig i «Markien af Charolais> 


Casino, hvor han i de følgende Aar spillede et ret 
omfattende Antal Roller, bl. a. Møller Clausen i 
«Møllen», Etatsraaden i «Etatsraadens Stiftelse», 
Greven af Rysoor i «Alt for Fædrelandet». Under 
Casinos Fællesdirektorat med Dagmarteatret op- 
traadte han ogsaa her og gjorde sig gældende især 
som Harun-al-Raschid i «Tusind og een Nat» og 
som Marco Colonna i «Monna Vanna», ikke blot 
ved sin illuderende Maske, men ogsaa ved sin 
Stemmes inderlige Klangfarve, ved sin Tales tro- 
værdige Finhed. 

Med Martinius Nielsen gik han over til Dag- 
marteatret, hvor han siden har virket. I denne 
Sæson har hans sceniske Fantasi haft et Gennem- 
brud og skabt Skikkelser, som vil huskes. I «Greven 

Axel Strøm som Jergen Puckel i «Bellman> 


af Charolais» har han spillet den røde Itzig med 
storladen Skarphed og løssluppen Kraft. Rollen er 
jo en Efterligning af selve Shylock. Ved sit Spils 
Lidenskab manede Hr. Strøm Shakespeares Jøde 
frem og gav dog Skikkelsen en særpræget Ildfarve: 
i sit Hævndelirium retter Jøden sin krogede Ryg. 
Blodkravet skinner rødt ud. af hans vilde Øjne, 
han slaar ud som en Tornebusk i Flammer, Gen- 
gældelsens Røst syder op af hans martrede Sjæl. 

I «Væringerne i Miklagaard» fik han en Op- 
gave af vidt forskellig Art: den degenererede by- 
zantinske Kejsersvækling, Romanos Argyros. Fi- 
guren var vel ikke helt overlegent udarbejdet, lidt 
famlende, lidt usikker. Men man vil huske dette 
Dekadenthoved over det stive Byzantinerskrud, dette 
rokkende, lighvide Gribbeftjæs, jordslaaet, som var 
det selve Ramses den Anden, der havde rejst sig 
af sit Mumiesvøb. Dertil en Tale saa pedantisk 
affektert, hovent kælende for de uhyre kejserlige 
Naadestitler: Prosebastos og Panhypersebastos — 
en Fremstillingsfantasi, der var at spore helt ud i 
de skruede Fingerstillinger. 

Endelig har Hr. Strøm som Jergen Puckel i 
«Bellman» antydet et spidst og diskret Lune og 
ved sit følelsesfulde Foredrag af den berømte Sang 
«Hjertet mig klemmer» ydet omtrent det mest 
Bellmanske i det ganske Stykke. 


Axel Strøms Talent er da mere end brugbart. 
Det berettiger ham til betydelige Opgaver baade i 
Tragedien og i Karakterkomedien. Han er sikkert 
for Størstedelen Avtodidakt -og har, uden nævn- 
værdig Støtte af Instruktion, maattet forlade sig 
paa sit kunstneriske Instinkt. Han er ikke blot en 


ualmindelig nobel og sympatetisk Kunstnerperson- 
lighed, der higer efter de højeste Maal, han har 
tillige godtgjort, at han, foruden alle sine heldige 
ydre Betingelser og sin gode Kultur, ejer den sce- 
niske Fantasi, der skaber nye og selvstændige Skik- 

Moderen (Jonna Neiiendam) Sønnen (Liebmann) Faderen (Dr. Mantzius) 


DET..KGIE- FEATER — 


Otto Benzon: 


Carl Gjellerup: «Kampen med Muserne». 


ne er ganske ejendommeligt at kunne finde 
noget fælles for to saa vidt forskellige For- 
fattere som Benzon og Gjellerup. Den første har 
sin sceniske Styrke i en flot henkastet Replik, en 
morsomt opstillet Situation, en let forstaaelig Hand- 
ling, medens Tankeindholdet som oftest er ret al- 
mindeligt og ikke videre dybtgaaende. Gjellerup 
derimod virker ved Indholdets Alvor og Dybde, 
ved en tyskeragtig Bredde og Grundighed i Frem- 
stillingen (ikke forgæves har han levet saa mange 
Aar af sit Liv blandt Germanere), medens den 
sceniske Handling ofte er ubehændig og trættende, 
vanskelig tilgængelig for et Almen-Teaterpublikum. 
Og dog er Emnet det samme i de to Skuespil, det 
kgl. Teater for Tiden har pca sit Repertoire, nemlig 
Kunstens og Kunstnerens Kamp for at naa Idealet. 


DAGMARTEATRET 


«Forældre» 


— Edgar Høyer: «Brødrene Hansen». 


Men hermed hører ganske vist ogsaa al Lig- 
hed og Sammenligning op. Udførelsen og Udar- 
bejdelsen er bundforskellig. Otto Benzons lille, for- 
dringsløse Skuespil, der spiller i mindre end en 
halv Time, foregaar i de mest moderne Omgivelser, 
fører os lige ind i et Kunstnerhjem, hvor Kampen 
staar mellem Pligt og Tagen-Hensyn paa den ene 
Side og Krav paa Frihed og Lykke for sig selv 
paa den anden. Nydeligt og kønt er den hele lille 
Situation stillet op. Den kloge, resignerede Fader, 
der tog Hensyn til Borgerskabet og derfor ikke 
naaede til Kunstens Tinde, den stærkt religiøse 
Moder, der en Gang har forsømt en Brøkdel af sin 
Pligt, og som til Straf herfor tror at maatte bøde 
med sin Datters Liv, og midt mellem disse to 
gamle, der har Livet og Erfaringen øg Resigna- 

tionen bag sig, den unge, friske og sunde Søn 
med sine Krav og sin Appetit paa Livet og dets 
Glæder. Forfatteren holder øjensynligt med Sønnen. 
der stræber at na1 Kunstens Højde — uden Hensyn 
til de Veje, ad hvilke Maalet skal naas. Det lille 
Skuespil blev ved Fru Netiendam, Dr. Mantzius 
og Hr. Liebman — udført saa stilfærdigt, fint og 
nuanceret, som kun det kgl. Teaters velsammen- 
spillede Kunstnere formaar. 

Karl Gjellerup iklæder det samme Emne et 
græsk Gevandt. «Thamvris»-Trilogien rummer ved 
Læsningen store lyriske Skønheder, en Tankernes 
og Følelsens Dybde, som kun en virkelig Digter 
kan eje og give, en Kundskabsmængde, der impo- 
nerer — men, nægtes kan det ikke, at paa Scenen 
har alle disse Skuespillets gode Egenskaber vanskeligt 
ved at gøre sig gældende. Her bliver den megen Sym- 
bolik og Allegori ret uforstaaeligt og lidt trættende. 

Dog — Teatret selv søger at gøre «Kampen 
med Muserne» saa scenisk virkningsfuld som muligt 
ved en Række smukke Dekorationer og fantasifulde 
Kostymer. Hr. Uhlendorff har komponeret nogle 
Danse, der — kompositionsmæssig set — vel ikke 
er særlig karakteristiske, men som morsomt glider 
ind i Helhedsbilledet. 

Hr. Neiiendam har den næsten uløselige Op- 
gave at fremstille Kong Thamyris, Kunstneren, der 
i Overmod udfordrer selve Muserne. Rollen er 
vanskelig alene derved, at Thamyris er den eneste 
lalende blandt alle de mange syngende. Paa Nym- 
fen Daphnes lokkende Elskovssang, paa Centauren 
Kheirons advarende Strofer, paa Satyrernes og Mu- 
sernes Kor, paa al denne Musik skal Thamyris til 
Svar kun virke ved sin Talestemme. Her staar 
Skuespilleren overfor Sangeren, hvis Hjælpe- og Virke- 
midler er langt talrigere og rigere. Men Hr. Neiien- 
dam klarer beundringsværdigt de farlige Skær. Han 
tager Plastikken til Hjælp, hyller sig i sin Toga 
og smuk og rank at se paa skrider han frejdigt og 
mandigt frem ad Helikons Skraaning, til Vandringen 
er endt og Maalet naaet — blandt Muserne paa 
Helikons Top. Blandt de andre Skuespillere giver 
i Forspillet den unge Hr. Thorkild Roose en klog 
Karakteristik 1 Korførerens diminutive Rolle. Af 
de Operaagerende er Hr. Helge Nissen den, der som 
Silenen Marsyas har mest Fantasi og barokt Lune. 
Særlig hans Entré er fuld af det rette Humør. 
Smukt synger Fru Ulrich Daphnes stemningsfulde 
Parti, og udmærket maskeret synger Hr. Albert 
Høeberg Centaurens manende og belærende Strofer. 

Skade for Teatret, at Publikum er saa uvillig 
til at komme til denne i mange Retninger saa 
interessante Forestilling. 

i «Brødrene Hansen» 


Charlotte (Antoinette Winding 

Tegning af 


Axel Nygaard 


Johannes Poulsen som Ferdinand Hansen 


i «Brødrene Hansen» 


Medens man for Tiden kæmper for Kunsten 
og Kunstens Ideal paa det kgl. Teater, sidder det 
dramatiske Haandværk til Højbords i Jærnbanegade. 
Hr. Edgar Høyer, der er en søgt Overretssagfører, 
en flittig Teateranmelder og en produktiv Skribent, 
har sidst begaaet en s-Akts Komedie «Brødrene 
Hansen». I sin Anmeldelse af «Willemoes - paa 
Folketeatret skrev Hr. Høyer saadan noget som: 
at det jo i og for sig var en grumme hæderlig og 
forstaaelig Beskæftigelse, at skrive Skuespil med 
en Række røde Lygter og en fyldt Kasse for Øje. 
Men man maatte bare ikke give sit Produkt ud 
for Kunst. Om Hr. Høyers eget Arbejde — saa 
vel som om hans hele sceniske Produktion — kan 
disse Ord gælde. «Brødrene Hansen» har alle den 
kendte (og i store Kredse yndede) Forfatters For- 
trin og Fejl. Der er den vel tilrettelagte, men alt 
for langt udtrukne Handling; der er de sikkert 
rammende og flot udslyngede Kraftreplikker, men 
der er ogsaa de sentimentalt-forlorne Følelsesudbrud, 


de overflade-aandfulde Sætninger, der i Virkelig- 
heden er slemme Fraser. Der er godt sete og 
virkningsfulde Optrin, ved Siden af usandsynlige 
og ganske overflødige Scener og Figurer. Der er 
aldrig Mangel paa Personer i Hr. Høyers Stykker. 
Tværtimod, der er altfor mange, og de løber ud 
og ind paa de mærkeligste Steder, hvor de intet 
som helst har at gøre (Politiassistentens Trængen 
ind i de forskellige Huse er saaledes ikke overdreven 
sandsynlig, og i al Fald ikke godt motiveret). Men 
den lange Personliste har naturligvis den Fordel, 
at der er mange Roller, hvad et Teaters Skuespil- 
lere vel aldrig har noget imod. Selve Handlingen, 
Kampen mellem Kapital og Arbejde, er ikke ny, 
saalidt som den hjertensbrave og slagfærdige Alfons, 
Bondefanger og Gæstgiver, der er den ene Hoved- 
figur. Man maa lade Hr. Høyer, at han har Sans 
for det afvekslende. Fra det fornemste Selskab 
føres vi til det gemeneste, mest usmagelige Kom- 
pagni. Hvorvidt Skildringen af denne Gæstgiver 
er virkelighedstro, eller om han kun er en effektfuld 
Teaterfigur, skal være usagt! Dog, Forfatteren har 
jo selv i et Interview udtalt, at han qua Overrets- 
sagfører havde Kendskab til de Kredse. Paa Dagmar- 
teatret, der blandt sit Personale tæller nogle virke- 
lige Kunstnere, en Række udmærkede Dygtigheder 
og en Hoben Anvendeligheder, faar «Brødrene 
Hansen» den Udførelse, det fortjener. Dets Fortrin 
understreges ved Hr. Adam Poulsens temperaments- 
fulde Given-sig-hen i Rollen som den idealistiske, 
unge Arbejder, og ved Hr. /ohs. Poulsens diskrete 
Udførelse af Gæstgiveren. Hr. /ohs. Poulsen evner 
virkelig at kaste netop det Skær af Sympati over 
Rollen, der maa til, for ikke at gøre Figuren alt 
for utaalelig og usmagelig. Halvt rørende, halvt 
komisk spiller Fru Anna Larssen den overflødige 
og urimelige Rolle, som den erotisk-sygelige Ar- 
bejderdatter. Og særdeles realistisk med rigtigt 
gengivet Ydre og godt truffet Tonefald giver den 
statelige Fru Winding en Variation af den Vester- 
bro-Sidegadepige, man kender fra utallige andre 
Københavnerfolkekomedier. Sympatetisk er endelig 
Hr. Rostrup som Konsul Warren, Stykkets deus ex 
machina, og flink er Hr. Viggo Wiehe i Pastor 
Brandts fra Forfatterens Side godt gjorte Rolle. 
Sandheden i Ære maa det siges, at Teatret 
synes at trække Hus paa «Brødrene Hansen». 
Dagmarteatret har jo desuden saa mange virkelig 
værdifulde Skuespil paa sit Repertoire, at det jo 
nok kan tillade sig dette Offer til Hr. Edgar Høyers 
elskværdige og i og for sig grumme hæderlige Be- 
skæftigelse — der bare intet har at gøre med Kunst. 
HENRY MORITZ. 

i «En Skærsommernatsdrøm>». 


DEF-KG LYFEÅATER 


«EN SKÆRSOMMERNATSDRØM » 


N SKÆRSOMMERNATSDRØM — Shakespeares første 

lyrisk-dramatiske Mesterværk, skrevet som Fest- 
spil til en højfornem Velynders Bryllupsfest, et ung- 
dommeligt Fantasispil af Skønhed, Ynde og Vid, 
sansebedaaret Elskov, beruset Naturfølelse, lys Sorg 
og tindrende Lykke, henaandet Skemt og barok 
Komik — en Drøm, hvori paa Drømmes Vis Virke- 
lighed blander sig med Digt, det mulige med det 
fantastiske i en Række flygtige Billeder, let ridset 
op i Kontur uden alt for fast Form eller haand- 
gribeligt Indhold — — — 

dette Eventyr har nu paany for en Stund 
taget legemlig Skikkelse paa det kgl. Teaters Scene. 

Men hvilken Skikkelse. — 

Har Teatret opbudt alt for at give Sommer- 
natsdrømmen en værdig Udførelse! Har det frem- 
tryllet Dekorationer, hvis rene Skønhed og beaan- 
dede Naturstemning kunde blive den rette Bolig 
for Shakespeares Fantasi! Har det ved Instruk- 
tionen skabt Stil og Poesi — disse Kunstens evige 
Elementer, som Flaubert taler om — i Genfrem- 
stillingen af dette Kærlighedens evigunge Gøglespil. 

Spørgsmaalene besvarer sig selv. 

Tilbage bliver en Undersøgelse af de enkelte 
Rollehavendes Bestræbelser, deres Forhold til Shakes- 
peares Tanke, saavidt den lader sig læse ud af 
Teksten, og deres større eller mindre Held eller 
Dygtighed i Udførelsen. 

Jeg skal ikke tale om Theseus eller Hippolita 
— de spiller jo ikke nogen afgørende Rolle i 
Fremstillingens Økonomi, saa lidt som Ægeus, alle 
Muser være lovet! Jeg skal afholde mig fra at be- 
dømme Haandværkertruppen, paa Rendegarn og en 
anden nær, som siden skal nævnes, — kun skal 
det siges, at en kommende Nyindstudering af 
Sommernatsdrømmen maa bygge disse Scener op 
fra bar Bund. Derimod kan de tvende Elskovspar 
taale nærmere Belysning. 

Premiérens Begivenhed var Fru Betty Nansens 
Forsøg paa at forny Fremstillingen af Helena. Den 
brød med tilvante Forestillinger og fremkaldte i 
Presse og Publikum Usikkerhed og højst forskellige 
Domme. Vil man saa vidt muligt skelne Ret fra 
Uret, har man kun én Udvej — at apellere til 
Shakespeare selv. Hans Mening kan igen kun læses 
ud af Teksten, da Rollen paa hans Tid overhovedet 
ikke blev spillet af en Kvinde, men af en halvvoksen 
Dreng eller ganske ung Mand. Og om Tekstens 
Udtydelse kan der jo efter Sigende disputeres! 


Fru Nansen fremstiller Helena som en svag- 
hjernet Stakkel. I Paaklædning og Maskering, lige 
til den meget lyse Haarfarve, meddeler hun Skik- 
kelsen en lidt holdningsløs Ubetydelighed. Helena 
bliver et Siv, der uden selvstændig Vilje svajer, 
som Lidenskabens Storm blæser til. Hun er ganske 
forstyrret, næsten tjollet i sin Renden til Nar efter 
den Mand, som forsmaar hendes Kærlighed. Hun 
kan tænkes bygget op over disse Linier: 


Og lader I mig fare nu med Fred, 

saa bærer jeg min Daarskab hjem til Staden 
og følger Jer ej længer; lad mig gaa; 

I ser, jeg er kun en enfoldig Stakkel. 


Og Fru Nansen udleverer hende uden Skaansel 
til den villige Latter. 

Men er der end i dette en Part af Sandheden, 
saa fattes dog en anden, og maaske den mest værdi- 
fulde. Disse Linier kan dog læses som Udtryk for 
en mild Resignation, en vemodig Selverkendelse, 
som udspringer af et ædelt Sind. Og Helena har 
trindt om Repliker, der lyser af Aand, af fin 
Skønhedssans, af dæmpet Vid, af beskeden Klog- 
skab. Hendes Skønhed er ubetinget, maaler sig 
med og danner Modsætningen til Hermias. Denne 
er rent sydlansk: en lille, skønt formet Skikkelse, 
mørk af Lød, kulsort Haar, dybe, mørke Øjne, 
heftig af Temperament, gnistrende i sine Udlad- 
ninger af Følelse, Elskov, Harme, Trods. Helena 
er høj, blød i sin Form, blid af Udtryk, blond og 
af en egen svajende Ynde, der minder om Botti- 
cellis Kvindeskikkelser; hendes Væsen er Mildhed, 
ædel Ro, ja, endog skælvende Blufærdighed; kun 
i sin haabløse og dog haabende Elskov til Deme- 
trius taber hun sig selv af Hænde. Paa Modsæt- 
ningen mellem hendes sande Jeg og hendes Til- 
stand af Besathed tager Shakespeare Sigte. Tra- 
gedien anes bag Komedien og giver den Dybde. 

Griber saaledes end Fru Nansen noget ved 
Siden af i sin Fornyelse af Helena, saa er det til 
Gengæld saa meget mere interessant at iagttage, 
hvorledes hendes overlegne, beaandede Versbehand- 
ling hæver hendes Kunst over de Medspillendes. 
Heldigst af disse virker Lysanders Fremstiller, Hr. 
Liebman, der altid viser mere Stilsans og finere 
Øre for Versets Holdning og levende Betoning, 
end vi ellers træffer i de yngre Slægtled af Skue- 
spillere. 

Forøvrigt knytter Interessen for denne Fore- 

Rendegarn (Olaf Poulsen 


Rendegarn: Eders Navn, ærede Herre. 
Ærteblomst : Ærteblomst. 
Rendegarn: Maa jeg bede Jer formelde min Hilsen til Fru Grønært, 


Eders Moder, og Mosjø den lange Bælg, Eders Fader, 


«En Skærsommernatsdrøm», III. Akt 

stilling sig nærmest til den ny Puk, Frk. Ingeborg 
Larsen. Man ved, at hun længe og med Energi 
har arbejdet med denne Rolle, og den bragte hende 
da ogsaa en Slags Succes. Pressen talte om Fru 
Dybvads Ben og en Latter hentet helt nede fra 
Berlin; Publikum har accepteret denne Puk, morer 
sig over den og finder den sød. 

Der er i Virkeligheden al Grund til at aner- 
kende den Dygtighed og det Talent, der stikker 
i denne springske og kaade Trold. Disse Bens 
muntre Sprællen fortæller ikke blot om en dygtigt 
udviklet fysisk Evne, men ogsaa om et oprindeligt 
Lune, et drillende Skelmeri, der kan skabe sig 
legemligt Udtryk af ikke ringe Komik og Charme. 
Men Frk. Ingeborg Larsen mangler en væsenlig 
Betingelse for at give en fuldgyldig Puk: hun ejer 
ikke lyrisk Evne. Hun kan ikke paa nogen Maade 
sige disse Vers, saa de lyder skønt og ægte. Naar 


. ER 


hun aabner Munden, falder der store, klangløse 
Kobbermynter ud af den, medens Shakespeares 
Vers klinger som en rislende Strøm af Sølv. Hvad 
Frk. Ingeborg Larsen frembringer, kan blive Lune. 
Vid, Ynde — det bliver aldrig Poesi! 

Alfernes Konge, Oberon, var givet en Dame 
at fremstille. Hvorfor? Rollen ejer en bedaarende, 
ung Mandighed, som en Kvinde aldrig kan ud- 
trykke. Og Teatret kan vel ikke være saa fattigt, 
at der ikke findes én eneste Skuespiller, der kunde 
klare Rollen lige saa godt som denne Dame. Om 
Titania er det ikke værd at tale. 


Tilbage staar saa Haandværkertruppen. Ja O/af 


Poulsens Rendegarn er morsom, frodig og barok 
i sin Komik. Men den anden, som her skal nævnes 
— hvorledes kan Hr. Valdemar Møllers raa 
Gøgl taales paa det kgl. Teaters Scene! 

PAUL FJELDGAARD. 

CASINO 


«ÅFLAD» — «PIGEN MED SVOVLSTIKKERNE 


(ER sidste Forestilling frembyder ikke meget 
af Interesse. 

Ellen Reumerts «Aflad» fortæller en ikke helr 
ukendt Historie om en ung Mand, der elsker en 
lille Pige og faar Barn med hende — for derefter 
at rejse sig, som det hedder, og indgaa et daddel- 
løst Ægteskab med en Bourgeoisifrøken, hvis gode 
Medgift bliver Grundlaget for hans hurtigt op- 
blomstrende Forretning. At den forladte Moder 
stolt afslaar al Hjælp og klarer sig og Barnet ved 
eget Arbejde, at hun slides op og dør før Tiden, 
det er atter lige saa sandt og kendt, som det er 
sørgeligt. Det originale ved Fru Reumerts Stykke 
skal da være den foretrukne Hustrus Skæbne: 
Hun føler sig utilfreds i barnløst Ægteskab med 
denne Mand, som hun elsker og beundrer, men 
godt føler ikke fuldt ud er hendes. For at ud- 
fylde sit Liv danner hun da, tilskyndet af sin 
Mand, en Forening til Støtte for forladte Mødre 
og deres Børn. Ved et større Bidrag søger han 
at lette sin tyngede Samvittighed — men Skæbnen 
eller Forfatterinden, føjer det saa. at hans Hustru 
ved sit Foreningsarbejde kommer i Forbindelse 
med den forladte Moder, ved hvis Dødsleje Mand 
og Hustru mødes, forsones og endelig vinder hin- 
anden helt. 

Det velmente lille Skuespil laa over Teatrets 


Kræfter. Men Frk. Diedrich fandt i Hustruens 
Rolle nydelige Udtryk for Interesse og Medfølelse, 
Kærlighed, Glæde, Haab og Skuffelse, Ængstelse, 
Uro og Sorg. Marie Dinesen spillede den syge 
Moder med en sværmerisk Inderlighed, som vir- 
kede gribende. Fru Emma Lind virkede lidt tørt 
men ægte som en dygtig og brav Strygejomfru, 
der heller ikke var sluppet uskadt gennem Elskovens 
Ildebrand. Og Hr. Jacques Wiehe tog fast og for- 
nuftigt paa den opofrende Læge. hvis Liv det er 
at bringe Lys til dem, der lider i Skyggen. 

Efter «Aflad» spiller Teatret August Ennas 
musikalske Variation over H. C. Andersens. fint 
vemodige Eventyr. Musiken synes i al sin smig- 
rende Velklang saa temmelig blottet for ren, men 
neskelig Følelse — og det hele Nummer er kun 
sat op for at berede Genkomsten for Gerda Krum. 
Rollen ligger slet ikke for hende; men hun sang 
den ikke uden Stemning, og Publikum syntes 
meget begejstret ved Gensynet. 

Casinos anden Operetteprimadonna, Frk. Gerda 
Christophersen. har i Gøteborg gjort megen Lykke 
i «Den skønne Galathea». Forhaabentlig finder 
Teatret snart en Opgave til hende, hvori hun kan 
vise ogsaa os sit Talents Rækkevidde og Styrke. 

EMMA THOMSEN 


som Anna Maria Magnani von Uhden 

HJALMAR BERGSTRØM: «Det gyldne Skind», Skuespil i 4 Akter. 


I dansk Literatur er vore Heroer ved at undergaa 
en Forvandling. For en Menneskealder siden 
levede vi paa P. P's og Ingemans Romaner, hvis 
Helte efter et Bad i Mælk og Honning som søde 
Melboller svømmede om i en Slags forloren Saga- 
Suppe. For nogen Tid siden udgav Svend Leopold 
sine vittige Karrikaturer af de oldenborgske Konger, 
tegnet med en vis grovkornet Humor, der for 
Resten er ægte nok. Carl Evald tillavede i sine 
sidste Aar med behændig Haand saftige Kødretter 
paa danske Dronninger uden Krone, som serverede 
i pikant Sauce, fandt et stort og forslugent Pub- 
likum, og nu for nylig opførtes paa Folketeatret 
L. C. Nielsens Willemoes, en Variant af Gønge- 
høvdingen, et Krigsspil med: «jeg vil sjunge om 
en Helt» som Ledemotiv. 

Som en behagelig Modsætning virker Hjalmar 
Bergstrøms nye Skuespil: «Det gyldne Skind» ved 
sin ædruelige Sandhedskærlighed. Det har til Hoved- 
figur Bertel Thorvaldsen og fremstiller den Del af 
hans Liv, da han som syv og tyveaarig ung Mand, 
kuet af Fattigdommen og dens Trængsler endelig 
brød ud af de stængende Forhold, og om Bord 
paa en kongelig Fregat drog til Rom, hvor han 
gennem haarde, ydre og indre Kampe omsider 
skabte sit første store Kunstværk: Jason med det 
gyldne Skind, der gjorde ham berømt. 

Et Emne, der nok kan friste til digterisk Behand- 
ling. Navnlig hvis Forfatteren tager sig Opgaven let og 


giver sin Fantasi frit Spillerum, kunde der sagtens kom- 
me noget ret spændende og virkningsfuldt ud deraf. 
Det overraskende ved Hjalmar Bergstrøms Skue- 


Hjalmar Bergstrøm 

Abildgaard: 


Kunsten er 


faar det i 
Du naa det, 


det herligste, livet har at byde, men 


men 

Bertel Thorvaldsen (Nicolaj Neiiendam) Professor Abildgaard (Peter [erndorff) 

maa Du 


Det gyldne Skind», I. Akt. 


ne Forældre skal Du i 
Du er borte, Jeg skal nok holde 


me Fader op. 

Værtinden 

Oda Larsen) 


Thorvaldsen 


Anna Maria (Emma Thomsen) 


Neiiendam) 


spil er da, at han er gaaet ganske den modsatte 
Vej, har valgt at give os Thorvaldsen netop som 
det usammensatte og ret borgerlige Menneske, han 
var, og i sit Inderste vedblev at være, og har saa 
nogenlunde lagt den historiske Sandhed til Grund 
for Skuespillets Handling. 

Og selv om dette til at begynde med volder 
Tilskuerne nogen Skuffelse, fængsles man efter- 
haanden og finder Skildringen interessant netop 
ved sin Troværdighed og det til Trods for, at 
Handlingen er lidt spinkel, og at Bertel Thorvaldsens 
Følelsesliv hverken er særlig rigt eller alsidigt 
bevæget. Alle som en bærer jo hans mangfoldige 
Kunstværker netop Præg af det, der var hans Natu- 
rels inderste Kærne: Skønhedsdyrkelse udtrykt i 
kølig, plastisk Ro. 

Mon Hjalmar Bergstrøm alligevel ikke gør 
Thorvaldsen nogen Uret ved i sit Skuespil at paa- 
dutte ham en saa sjælden Nøgternhed i Kærligheds- 
affærer? Man finder hans Kunstneregoisme, der 
vil bryde alle Baand, ogsaa det til hans første 
Ungdoms Kærlighed, fuldt berettiget, men tilgiver 
kun hans koldsindige Beherskelse ved Afskeden 
fra hende, fordi Jomfru Margrete bliver næsten 
parodisk i sin hysteriske Uelskværdighed. Men 
det er dog vist at gøre ham for meget til en Træ- 
mand, naar senere hans italienske Elskerindes fro- 
dige Blussen næppe fenger i hans menneskelige 
Hjærtes Tønder, førend Flammen atter slukkes, 
saa snart Kunstneren i ham faar Øje paa den 
Stilling, han hidtil! forgæves søgte til sin Jason, 
og nu finder ved Hyrdens Tilsynekomst i et højst 
inopportunt Øjeblik. 

Intet Under, at Fru Emma Thomsens fyrige 
Spil som Italienerinden ikke opnaar den tilsigtede 
Virkning, heller ikke hos Tilskuerne; men hertil 
bidrager vist ogsaa, at Forfatteren har berøvet 
hende et af hendes bedste Virkemidler, hendes 
gode danske Tunge, og lagt hende en udenlandsk 
Udtale i Munden, som der hører særlige Forudsæt- 
ninger til for at kunne mestre. 

Mellem de to er Forstaaelse umulig, og i saa 
Henseende er det meget karakteristisk, at de «El 
skende» ved Tæppets Fald umiddelbart efter at 
Thorvaldsens Afrejse fra Rom og deres Adskillelse 
er hindret ved Sir Hopes Køb af Jason, vender 
hinanden Ryggen — hun anraabende Jason, han 
ved Vinduet hensunken i Beskuelsen af Rom. 

Men det er heller ikke Varmegraden af Bertel 
Thorvaldsens erotiske Rørelser, som har interesseret 
Hjalmar Bergstrøm. Udgangspunktet for hans Op- 
fattelse af den store Billedhugger maa søges i Iste 
Akt, der ogsaa kunstnerisk er Stykkets bedste. 


Den giver et grelt, men ægte og levende Bil- 
lede af Hjemmet, hvori han fødtes og voksede op 
— dette elendige Hjem med dets Fattigdom, dets 
Hæslighed, dets Skam — den fordrukne Før, den 
udslidte, forhutlede Mo'r og deres raa Forældre- 
egoisme. der lænkebinder Sønnen til at trælle for 
Føden til dem og sig, og af hvis jernhaarde Tag 
kun et myndigt Greb udefra redder ham. 

Denne Akt fik en fortrinlig Udførelse. Fru 
Wallén gav et udmærket Billede af Moderen, saa for- 
hutlet endog i sin Moderkærlighed, at hendes Sorg 
ved Sønnens Bortrejse hurtigt forvandles til Glæde, 
da hun finder de Gulddukater, han efterlod: til 
hende. Straalende var Hr. Mantzius som den gamle 
alkoholistiske Fa'r. 

Syv og tyve Aar tilbragt under saa ulykke- 
lige Forhold afsætter i et Menneskes Karakter og 
Følelser livsvarige Mærker og Skjolder, som end 
ikke de største Kunstnersejre og Verdensberømmelse 
kan udviske. En saadan Fattigdommens Skjold 
er eksempelvis hos Thorvaldsen, at han først selv 
værdsætter sit Kunstværk, Jason, da det har fundet 
en Køber, indbragt ham Penge. 

I sin fortræffelige Udførelse af Hovedrollen 
har Hr. Neiiendam lagt Vægten paa det kuede, for- 
trykte, halvt knækkede, som Thorvaldsen i sit Indre 
slæber med sig fra sin usle Oprindelse med alle 
dens Savn, pinefulde Opofrelser, ydmygende Hen- 
syn til Forældre, Velyndere osv. En velgørende 
Enkelhed i Bevægelser og Optræden og en vis 
alvorlig Sørgmodighed som Understrøm gør Skik- 
kelsen indtagende trods Køligheden. 

I en Birolle som Thorvaldsens Værtinde i 
Rom, pudsigt lagt tilrette af Forfatteren, fornøjede 
Frk. Oda Larsen særlig Italiafarere ved sit korrekte 
italiensk og sine karakteristiske Værtindelader, samt 
ved Minderne om de Overraskelser Afrejsens Øje- 
blik hyppigt har i Baghaanden for interemistiske 
Beboere af møblerede Lejligheder i Italien. 

Der er i Skuespillet livfulde italienske Optrin, 
Taranteldans (ogsaa af Fru Thomsen) veritabelt 
Guitar- og Mandolinspil paa Scenen, Serenade og alt 
andet italiensk Tilbehør. 

Alt i alt en interessant Forestilling, der synes 
at vinde ind paa Publikum at dømme efter det Bi- 
fald, der følger Akterne og de enkelte Skuespilleres 
Præstationer tra det kgl. Teaters ellers ret bifalds- 
karrige Tilskuere. 

ERNA JUEL-HANSEN. 

Prinsesse Helene (Gerda Christophersen) Sigismund (Arnold Christensen) Lothar (Holger Reenberg) 


Niki (Henry Seemann) Joachim (Sophus Neumann 
Frederikke (Mimi Mikkelsen) 


«Valsedrømme», I. Akt. 


Frederikke (Mimi Mikkelsen) 


Lothar (Holger Reenberg) 


Joachim (Sophus Neumann 


«Valsedrømme» I. Akt. 


FRÅASTILSKUERPLADSEN 


ÆRE Læsere. — I maa bære over med mig 

denne Gang. Vi flytter. Ikke ved jeg da 
noget grufuldere. Tænk nu blot at tage sine 
smukke, rene Gardiner ned og saa opdage, at den 
Properhed, man var saa stolt af, bare er en Illusion. 
Og tænk saa, hvor man maa gaa og vente, først 
paa en Sadelmager, der skal tage sig af Gulvtæp- 
perne, saa paa en Elektriker, der skal berøve os 
vor sidste Glæde, det Lys, der har skinnet forso- 
nende i disse Dages Virvar. Tænk blot det, at 
man i otte Dage skal undvære den Telefon, et 
kedsommeligt Aktieselskab ikke kan faa flyttet i 
Tide trods fire Ugers høfligt Varsel. — Mit Sind 
var sorgfuldt, da jeg lagde min Dreng i Seng mellem 
Pakkasser, og selv gik til «Valsedrømme». Men 
«Valsedrømme» er en god Forestilling for en flyt- 
tende Familie; man glemmer de. huslige Bekym- 
ringer og befinder sig vel. Operettens Musik er kvik 
og original, Handlingen kun lidt af begge Dele. 

I et meget lille Balkan-Fyrstendømme («2/2 
Mil paa den lange Led») har Prinsessen forelsket 
sig i en Wiener-Løjtnant og lader sig vie til ham. 
Hun er sød og dum; Prinsgemalen vilde helst 
have haft hende sød og kvik, derfor løber han 
allerede paa Bryllupsaftenen sin Vej ned til et 
Forlystelsessted, hvor et Wiener-Dameorkester op- 
træder. Han forelsker sig i Kapelmesterinden. Men 


hans Kones Familie — om saa borgerlige Beteg- 
nelser tør anvendes paa Medlemmer af en Fyrste- 
slægt -— opdager hans Flugt og fører ham tilbage 


til Slottet. Prinsessen tager Wienerinden med sig 
og lærer af hende at blive den fikse Dame, hendes 
Prinsgemal kan forelske sig i; og til Slut drager 
den stakkels Wienerinde fra Slottet, mens hun 
sorgfuld ser efter de genforenede Ægtefolk. 

Det er ikke utænkeligt, at Operetten kunde 
have gjort mere Lykke, om Slutningen ikke vir- 
kede saa bedrøveligt paa Publikum; det er jo og- 
saa den omvendte Verden at begynde en Operettes 
første Akt med stor Bryllupsfest og slutte sidste 
Akt med at jage et lille violinspillende Kvinde- 
menneske af Gaarde. Dog et pragtfuldt Prinsesse- 
udstyr er der givet denne lille harmløse Operette. 
Hvilket straalende Hof! — End mere straalende, 
naar jeg tænker paa mine Pakkasser derhjemme — 
og hvor Fru Krum og især Frk. Christophersen 
ser brillante ud. 

En Aften gik jeg i Folketeatret til «Rivaler». 
Det er ogsaa et rart let Stykke, man kun kan 
blive i godt Humør af. Blot synes jeg ikke om, 
at den unge Pige tager den ældste af de tre Friere. 
Jeg kender en ung Frue, der i sin Tid ogsaa havde tre 
Friere. hun tog den yngste, og hun har været 
glad og lykkelig lige siden. Naa, havde jeg været 
den unge Pige i «Rivaler» havde jeg maaske og- 
saa taget Johs. Nielsen, han var da den bedste af 
de tre: 

Jeg vilde gærne have skrevet mere om «Ri- 
valer», især om Fru Ring, der er en storartet 
Skuespillerinde; men Redaktøren har spillet mig 

Helene (Gerda Christophersen) Montschi (Regnar Bjelke) — Niki (Henry Seemann) Lothar (Holger Reenberg). 


Frederikke (Mimi Mikkelsen) Franzi (Gerda Krum) Joachim (Sophus Neumann) 


«Valsedrømme», II. Akt. 

det Puds at bede Andreas Winding om at skrive 
om Stykket. Til Gengæld har jeg bag hans Ryg 
gjort noget, jeg vist ikke burde have gjort. 

Redaktøren var et Par Dage i Berlin, i For- 
retninger sagde han. Saa gik jeg i Dagmarteatret. 
Om han havde været hjemme, havde jeg aldrig 
vovet det. Jeg saa Ludvig Holsteins «Tove». Jeg 
syntes saa godt om Skuespillet, da jeg læste det; 
men det har tabt uhyre ved at blive bearbejdet. 
Skal dette være den danske Sommernats Vidunder- 
lighed: Maaneskæret mellem Bøgepur, de dam- 
pende Enge, Nattedisen med den sødlige Duft, der 
er over sjællandsk Muld og Løvværk? Ak har 
man blot een Sommernat gaaet gennem Horserød 
Hegn og ladet sig paavirke af Nattens mangfoldige 
Lyde og Dufte og Særsyn, saa falder Dagmarteatrets 
Gengivelse med 'Tangmadrasser og Høsække gru- 
fuld arm ud. Hvorfor skal vore Teatre ogsaa altid 
opføre Sommernatsdramaer, naar Scenerekvisitterne 
dog er saa gamle og ubrugelige, at intet illuderer, 
og Digternes skønneste Vers kommer til at lyde 
som Kammermusik i en Lade? 

Trods alt befinder jeg mig altid vel, naar jeg 
ser Adam Poulsen spille Komedie, man mærker 
paa hvert Ord, hver eneste Bevægelse den uhyre 
Kultur og Dannelse, der er i hans Væsen. 

Jeg fik August Tørsleff til at tegne ham og 
Anna Larssen, og jeg synes Tegningen er bedre 
end Dagmarteatrets Forestilling. Dette skriver jeg 
ikke alene, fordi jeg saa har Haab om. at Redak- 
tøren optager min Artikel, men ogsaa fordi jeg 
virkelig mener det. 

Fru ANNA. 


FOLEETEMERET 


WALTER CHRISTMAS: RIVALER. 

H'" Walter Christmas regner sig næppe selv 

som tilhørende den dramatiske Digterskole, 
der føler sig kunstnerisk tilfredsstillet ved litterære 
Sejre og Publikums Nederlag. Hr. Christmas hører 
tl de praktiske Forfattere, der regner med Under- 
holdningslitteratur paa Verdensmarkedet, og hans 
sidste Stykke, som Folketeatret har opført med saa 
afgjort Held, er en udmærket Type paa, hvor 
dreven en Lystspildigter Kaptajnen har udviklet 
sig til at blive. «Rivaler» er dansk i sin Opstil- 
ling, og Skuespillet siges at foregaa i Danmark. 
Dog er Lokalfarven ikke stærkere og mere frem- 
trædende, end at det, — og det er maaske Styk- 
kets største Fortrin — kan spilles rundt om i Ver- 
den, ja, lige til de vestindiske Øer. 


Franzi (Gerda Krum) Lothar (Holger Reenberg) 
«Valsedrømme» 


Fru Due fører Titel af Grevinde, men hun 
er og bliver kun en Plakatgrevinde, der akkurat 
lige saa godt kunde have været Etatsraadinde eller 
almindelig Bourgeoisifrue uden al Titelbandage. Og- 
saa Baron Gustav Grib fremstilles af Hr. /o/s. 
Nielsen med en klædelig, næsten landlig Borger- 
lighed. Hr. Johs. Nielsen har, som den kloge 
Kunstner han er, forstaaet, at naar Forfatteren 
gjorde ham til Baron, saa var det mere en Ind- 
rømmelse til det Publikum, der behager sig i at 
tro, at Hr. Christmas befinder sig bedst mellem den 
højere Landadel, skønt man jo ved, at den eksellente 
Kaptajn har fejret sine største Sejre paa Vandet. 
Det synes derfor ogsaa lidt ondt af Hr. Christmas, 
at han uden mindste Hensyn til den selskabelige 
Tone paa vore Herresæder saa aldeles udleverer 
Marineløjtnant Krabbe til Publikums Haan og Spot. 

Med Kammerjunker Ferral er Plakatfornem- 
heden forbi. Hr. Albrecht Schmidt spiller denne 
Forfører paa Frierfødder med kold Fornemhed, i 
smukke Klæder og med den for Kammerjunkere 
særegne Haarprydelse, Nakkeskilningen. 

Fru Aggerholm er som den unge Pige, der 
gør den uopdragne Søløjtnant og den altfor be- 
levne Kammerjunker til Rivaler, og som i fjerde 
Akt tilfalder den aldrende Baron, baade sød og 
indtagende og nydelig og alt det paa én Gang, 

Volmer (Adam Poulsen) 

(Anna Larssen) 


Tove 


«Tove» 


som er sagt saa mange hundrede Gange før om 
denne rendyrkede Ingenue. 

Hr. Movritsen er Stykkets bedst sete Skikkelse, 
men han er ogsaa kun Gartner og synes ganske 
uden Paavirkning af det øvrige Selskab. Hr. Hel/- 
sengreen gør ham til en Figur, der er tegnet med 
levende Karakteristik. Rollen bliver, takket være 
Skuespilleren, en Type saa helstøbt, at man, naar 
«Rivaler» engang er glemt, vil huske Hr. Helsengreen. 

«Rivaler» er en let og underholdende Sommer- 
spøg og slet ikke andet og prætenderer heller 
næppe at være mere. Det er sat ypperligt i Scene 
af Hr. Johannes Nielsen, og det spilles saa om- 
hyggeligt udarbejdet i hver en Scene, at det som 
Forestilling betragtet bliver mere en Sejr for Tea- 
tret end for Digteren. «Rivaler» vil i Udlandet, 


hvis det eksporteres, — hvad man inderligt maa 
haabe — yderligere fastslaa det Ry, danske Drama- 


tikere har paadraget sig som snilde og behændige 
Arrangører af indvendig Stue-Kunst. 

Derfor bør man takke Hr. Christmas og glæde 
sig over, at vore Teatre i ham har en Forfatter, 
der saa udmærket forstaar den gode Kunst at 
glæde og fornøje et villigt og ikke altfor fordrings- 


Movritsen (Emil Helsengreen) Grevinde Due (Maria Ring = NISE 
fuldt Auditorium. 


Grevinden : Flink er De som Gartner, Movritsen, men en fæl Socialist. 


ÅNDREAS WINDING. 


Løjtnant Krabbe (Rich. Christensen) Grete (Ellen Aggerholm) 


Krabbe: De skulde have den bedste Mand i Verden. — 
Grete: Premierløjtnant Oluf Krabbe? « Rivaler y 
g » 


Krabbe: Ja, jeg kender da ingen bedre, — 


er DEN == 


Ferral (Albrecht Schmidt) Grete (Ellen Aggerholm Grevinde Due (Maria Ring) Baron Grib (Johs. Nielsen 


Forral: Man skal ikke dømme en Mand efter hans Ord, men efter hans Gerninger, Grevinden : Det første Glas for Fortidens Minder, 


Line (Olga Meyer Løjtnant Krabbe (Rich. Christensen)  Ferral 


Krabbe : ;Kæreste med Frøken Grete og Jomfru Line samtidig! — — Grevindens Gæst forlover sig med hendes Niece og holder 


Stævnemøde med hendes Kammerjomfru en fin diplomatisk Kombination. Forbandet fin 


Rivaler 


TIT —— 


for min Sejr! 


Albr. Schmidt 


Grete (Ellen Aggerholm) Grib (Johs. Nielsen) 


Dér kommer de allesammen: Tante, Ferral, Krabbe — alle 
Rivalerne ! 

Tak Skæbne — Grevinden ! 

Aa. hvad — hun skal jo dog have det at vide inden Fro- 
kosten — Forlovelsesfrokosten! og denne Maade er vist den 


nemmeste og rareste tillige. 


Grevinde Due (Maria Ring) Ferral (Albr. Schmidty 


«Rivaler», IV. Akt (Slutningsscene 


n). 


Krabbe (Rich. Christensen) 


ROBERT DINESEN 


i «Ambrosius» 


ROBERT DINESEN 


Sidste Privatbillede taget specielt til Tidsskriftet «Teatret 


I det smukke nve Teatertidsskrift «Skåde- 
banan», der siden Januar er begyndt at ud- 
komme i Stockholm paa Paul Heckschers 
Kunstforlag, og som redigeres af Fru Anna 
Branting, har Hr. Daniel Fallstrøm skrevet 
en Artikel om Robert Dinesen. Med For- 
fatterens og «Skådebanans» Tilladelse gen 
giver vi nedenstaaende Artiklen, der forhaa- 
bentlig vil interessere danske Læsere for 
den Sympati, Hr. Fallstrøm viser denne unge 
fremadstræbende danske Kunstner. 


ROBERT DINESEN 


— ETT PORTRÅTTUTKAST — 

NE år Robert Dinesen hår. Och alla våinner 

af hans konst glidja sig dåråt. Jag icke 
minst. Men jag glider mig åfven af ett annat 
skål: den friska vind, som blåser genom mina rum, 
når han kommer. Lika omedelbar och naturlig. 
lika varm och medryckande som han år på scenen, 
år han nåmligen i lifvet. Han år hånfårelsen sjalf 

— forkroppsligad. 

Det år nu ett par år, jag kånt Robert Dinesen, 
och hvarje gång vi måtts har befåistat vår vånskap. 
Ty den konst, som vi båda ilska, har från fårsta 
stund fårenat oss. Och når han rest får att fira 
triumfer i Kristiania, Bergen eller Helsingfors, har 
dår allt emellanåt kommit bref från honom, hur 
han haft det. Och dessa små månskliga dokument 


båra alltid vittne om, hur djupt och innerligt han 
år fåstad vid scenen. Men icke vid någon viss 
scen, ty han intresserar sig 1 lika håg grad for 
den svenska som den danska skådebanan. Det ir 
- hans konst — som han vill se frodas, 
gå framåt och våxa. Och han fårsummar heller 
intet tillfille att lira kånna det lands artister, dår 
han får ågonblicket befinner sig. Och i håg grad 


konslen 


lårorikt och intressant år att håra de intryck vår 
scenkonst gjort på honom. Ty var såiker på att 
Robert Dinesen har ett skarpt, vaket &ga och att 
han ståller stora fordringar. Han har sjålf satt sitt 
mål hågt, arbetet år får honom lifvet, några andra 
intressen ån hans konst har han icke och dårfår 
kråfver han detsamma af andra. 

— Man kan kun være et, såger han. Och 
det borde många af våra skådespelare tinka på. 

Men just dessa artistiska synpunkter på konsten 
och lifvet, detta fårdjupande i och kråfvande allt 
af sig sjålf ha också gjort honom till den ypper- 
lige konstnår han år. 

Af yngre danska skådespelare år det vål endast 
Johannes Poulsen, som kan gore honom rangen 
stridig. Men det år. också en rival, som heter 
duga och hvars make man får leta efter. Men på 
samma botten stå de båda: en sund, stark realism 
och en kånslans koncentration, som låter den, når 
det behåfs, ågonblickligt springa fram i en tåndande 
gnista. De ha båda eld i ådrorna. 

Den roll, som vål nårmast fåste den svenska 
hufvudstadskritikens &gon på den då får oss full- 
komligt obekante unge skådespelaren, var kammar- 
junkare Brydes i Gustav Esmanns dråpligt kvicka 
samhållssatir «Alexander den store», når «de ottes» 
utsåkta trupp gåstade oss i juni 1906. 

Hvem minns också inte ån i dag denna utom- 
ordentligt lustiga degenererade typ ur de hågre 
samhållslagren? — hvem minns inte hans entré 
som den blå husarlåjtnanten med den våldiga 
blombuketten hos ånkefru Ottesens glada dåttrar, 
och hvem minns inte den &fverdådiga scenen med 
vattenkaraffen på bånemåtet hemma hos kammar- 
herren? Redan då etsade sig Robert Dinesens fina 
konstnårskap in i stockholmspublikens minne får 
att sedermera aldrig utplånas. 

Hans andra stora triumfroll blef Armand Du- 
vals i «Kameliadamen» — denna stackars Marie 
Duplessis, som gårna kunde få hvila i ro i sin 
marmorgraf på Montmartres kyrkogård. Men genom 
den unge Dinesens Armand fick verkligen denna 
de stora divornas gamla utslitna paradpjås nytt in- 
tresse.. Man hade aldrig sett en sådan Armand. 
Dår fanns allt som bår finnas: ungdom, elegans, 

Robert Dinesen i «Triplepatte>» 


svirmeri, misstro, hån och flammande lidelse. Från 
den kvållen blef Robert Dinesen den kvinnliga 
publikens gunstling, och når den danska truppen 
reste, håljd af lager, tog den unge Armand nog 
många krossade kvinnohjårtan med sig på vågen. 

Så återkom Dinesen hit, når Peter Fjelstrups 
sållskap gjorde oss ett helt kort besåk på Oster- 
malmsteatern, och från detta gåstspel minnas vi 
ånnu den unge mannen i Sven Langes «En får- 
brytare» — en realistisk stark skapelse, buren af 
natur och kånsla — ja, kanske det konstnårligt 
djupaste Dinesen hittills visat oss. Såkert år att 
scenen mellan honom som August Hansen och 


Peter Fjelstrup som procentaren står i ånnu lika 
friska fårger kvar i mitt" minne. 

Och nu år Robert Dinesen åter. hår. Denna 
gång kommer han att upptråda på Vasateatern — 
hans råtta plats vore naturligtvis Svenska — men 
hvar han står -som skådespelare lyser hans konst 
och får han både medspelande och publik med sig. 

— Jag år ledsen, såger Dinesen, åfver att inte 
få spela något af min egentliga repertoar denna 
gång. Men Raffles i «Amatårtjufven» år ju en 
god roll och stycket ett spånnande stycke. 

Så hånger han sig åt kaffet och cigarren. 
Men plåtsligt springer han upp som en stålfjåder: 

— Det år dog kedeligt, dette, att ikke komme 
til at spille Ambrosius eller Triplepatte. 

Och så beråttar han mig om den senare. 
Han låter mig veta, hur svårt det varit att skapa 
en ny degenererad åfverklasstyp, når han lyckats 
så utmårkt med kammarjunkarn. 

— Men så kom jag att -tånka: men herre 
Gud, du har ju en lifslevande Tripplepatte att ta 
till modell — herr X Han år ju som klippt 
och skuren till denne åfverkultiverade, hyperner- 
våse parisare af blåaste blod. Och så bårjade. jag. 
Och resultatet blef utmårkt. Nu skall du se! 

Och så ger han sig utan vidare till att spela 
rollen for mig. Han fårvandlas på ett &gonblick 
från en kick ung man med hånfårelse och flam- 
mande lif i sin blick till någonting så subtilt och 
trått, att jag tycker, att jeg skulle kunna blåsa 
honom bort som ett dammkorn. Och såttet att 
tala, att gå och stå blir helt och hållet herr X... 
Jag har den fine, snillrike danske lyrikern på prosa 
lifslefvande framfår mig. Och når min vån Dinesen 
spelat rollen till slut, kan jag endast beklaga, att 
ingen mer in jag fått njuta af denna intima, ut- 
såkta konst. 

Som sagdt — Robert Dinesen på tu man 
hand år lika fångslande, lika ålskvård, lika ur- 
sprunglig som Robert Dinesen på scenen. Man 
håller af dem båda lika mycket. 

Och som det vål år det vackraste man gårna 
kan såga om en skådespelare som månniska och 
konstnår, ber jag honom nu i stockholmspublikens 
namn vara hjårtligt vilkommen. till Stockholm — 
«vårens stad», som han såger sig så mycket hålla at. 

I så fall år det vål — antar jag — &msesidigt! 


DANIEL FALLSTRØM. 


ELLEN TEGNER 


Sidste Privatbillede taget specielt til Tidsskriftet «Teatret 


PFRUDELLEN FRENER 


rr har som alle skønne Kunster sit Op- 
hav i Naturen; den kommer fra et varmt 
Hjerte og fra en sund Indbildningskraft, har Bour- 
nonville sagt. 

De Ord passer paa Fru Ellen Tegners Dans. 

Hun" virker som én Fremmed nar hun 
Ballettens Skare af blonde og nordiske Danserinder 
viser sig paa det kongelige Teaters Scene Det 
er ikke alene det, at hun er mørk af Ydre mellem 
de mange" lyse. (1 sit”-hele' "Væsen har "hun en 
anden Races Mærke. Hendes Temperament er et 
andet, og hun har noget af Sydens det evigt barn- 
lige i sit Sind. 

Derfor er det, at Méster Bournonvilles Ord 
passer saa særligt paa hende, som ikke er Ballet- 
tens Primadonna, men som altid vil fanges af T;il- 
skuernes Blik, i hvilken Række hun end stilles, 
og hvor lille et Parti der saa tildeles hende. 

Hvor stor teknisk Færdighed Fru Tegner end 
tilegner sig i Fremtiden: hun vil sikkert bevare 
noget af Naturbarnets Umiddelbarhed i sin Dans. 
Den vil vedblive at være Udtryk for et varmt 
Hjertes Følelser, og den vil bestandig komme af 
hendes stærke Indbildningskraft. 

Maaske er det mest Fru Tegners Indbildnings- 

Kirsti i «Brudefærden i Hardanger» 


Marie i «Toreadoren>» 

meg vip ausælg> I 


Ellen Tegner i «Troubadouren» 


kraft, der gør hende til en Personlighed i den 
stumme Kunstart, hun tilhører. Hun ser for sig 
alt det, Balletdigteren har drømt, og hun gengiver 
det rent instinktmæssigt, ligesom de Sydlændinge, 
hun ligner, og som ikke kan lade være at agere, 
naar noget bevæger dem. 

Nylig var hun Rosita, den spanske Konsuls 
Datter, i «Fjærnt fra Danmark». Det er muligt, 
at de, der har dyb koreografisk Indsigt, kan have 
fundet et og andet svagt Punkt i hendes Frem- 
stilling. Men for den Tilskuer, som kun forlanger 
et Indtryk af Skønhed og Poesi, var hun en Aaben- 
baring. Med de blodrøde Roser i det sorte Haar, 
med det talende Blik og det yndige Smil, og med 
den lange Kjoles bløde Folder svøbt om sin slanke 
Skikkelse var hun ved sin første Fremtræden Bil- 
ledet: af en fornem; ung Pige fra et af de Lande, 
hvor Solen skinner stærkere end hos os og gør 
Menneskene gladere og friere. Og hendes Fortolk- 
ning af Spanierindens Kærlighedseventyr med den 
danske Søofficer var som et Aprilsvejr, saa sommer- 
fuglelet og gennemsigtig: Længsel, Lykke, Skuf- 
felse — alle de Stemninger, Rosita gennemlever 
i sin flygtige Drøm, genspejlede Fru Tegners 
Mimik. 

Rosita er vel den Rolle, hvori Fru Tegner 
hidtil har ydet sin bedste Kunst. 

Men ogsaa som Kirsti i «Brudefærden i Har- 


danger» har hun kunnet give sig sin Indbildnings- 
kraft helt og fuldt i Vold. Det var i Optrinet, 
hvor den unge Bondepige ser sin Elskede i en 
Baad kæmpe mod Stormen og Bølgerne ude paa 
den oprørte Fjord, medens hun fortvivlet slider i 
Klokkerebet for at tilkalde Hjælp; indtil hun for- 
staar, at han er udenfor Fare, frelst, og hendes 
Skræk forvandler sig til Jubel. 

I en Række andre Balletter har hun" frem- 
stillet de Karakterer, som var malet med de stærke 
Farver; hun har været Marie i «Toreadoren». 
Gerda i «Thrymskviden», Else i «Livjægerne paa 
Amager», Rødvinen i «Perkeo»; og hun har haft 
Soloer i «Napoli», «Valkyrien», «Carmen», «Mig- 
non» og mange flere Balletter og Operaer. 

Ved Siden af sit mimiske Talent har Fru 
Tegner Evne til at karakterisere en Figur med de 
faa og enkle Midler, som staar til hendes Raa- 
dighed. 

De er saa yderligt beskedne, disse Midler. 
En Maske kan en Danserinde ikke lægge; hun 
kan kun særtegne den Person, hun fremstiller, 
ved sin Haarsætning eller ved Haarets Pynt med 
Blomster og Baand, og ved den Maade, hvorpaa 
hun har slynget et Sjal omkring sig eller snoet et 
Skærf. Men med disse Smaating har Fru Tegner 
undertiden naaet stor malerisk Virkning, og til 
andre Tider at tegne en sikker Profil: saaledes, for 
at nævne et eneste Tilfælde, den parisiske Halv- 
verdensdame, der danser i «La Traviatas» Spillehus. 

Det behagelystne, det lokkende, det dristige 
ved Damen — alle Linjerne var der, trukket 
op ved Hjælp af Haarsætningen og Kostume- 
ringen. 

Naar Bournonvilles skønne Eventyrdigtning 
«Et Folkesagn» om nogle Dage genoptages paa 
Repertoiret, er det Fru Tegner som bliver Troldfrø- 
kenen Birthe, den mørke Pige, 
som de Underjordiske, da hun 
var Barn, lagde i den guld- 
haarede Hildas Vugge. Hun 
er selvskreven til den Rolle, Å 
som hun, under en anden 
Danserindes Sygdom, har ud- 
ført nogle Gange tidligere. 

For ligesom Birthe er 
hun vokset op som en Frem- 
med blandt dem, der omgiver 
hende, som en mørk imellem 
mange lyse, som en, over 
hvis Tilsyneladelse der er et 
Genskær af selve Eventyret. 

HAAGEN FALKENFLETH. 

ODENSE FTEATER 


1 » — «Brødrene Hansen» — og «Den be- 
"Å støvlede Kat», disse tre dramatiske Produkter 
af saa forskellig Art, viste ved Opførelsen paa 
Odense Teater maaske stærkere end meget andet, 
hvor vidt Direktør /W”althers Evne som Scenein- 


struktør spænder, og hvor gennemklog og fuld af 


Forstaaelse den er. Alle disse tre Stykker var sat 
op med en udpræget fast Form og gik over Scenen 
med al den Bravour, det Waltherske Selskabs 
flinke Skuespillere kan udfolde. 

Skuespillet «Pan» havde i Odense som alle 
andre Steder, hvor det har været spillet, ikke den 
Succes, Bogen lovede; men Direktør Walther hen- 
tede sig qua Instruktør megen og fortjent Aner- 
kendelse paa dets Opførelse. I «Brødrene Hansen: 
skabte Hr. Holger Strøm sig en Glansrolle som 
Ferdinand Hansen og den unge Frk. Ingeborg Hansen 
fik virkelig Menneskefremstilling ud af den syge 
unge Pige. «Den bestøvlede Kat» gav Hr. Alfred 
Stigaard Lejlighed til at vise en ny Side af sit 
Talent; han spiller «Katten» med megen Munter- 
hed og fin Ironi; af de øvrige Optrædende kan 
nævnes Fru Amanda Lund, Hr. Emmanuel Gregers 


og Hr. Aksel Esbensen. MARIA BEHRENS. 


CAMP AD ye 


LOUIS BOEDERER 
REIMS 


Caspar Soldat (Peter Christiansen) Fru Hjarmer (Alma Ahlstrøm 


Pan 


Villi Varren (Aage Ramløss) Md. Hansen (Fru Stigaard) Portner Hansen (Peter Christiansen 
Ingeborg Hansen (Alvilda Hansen) Charlotte (Leonore Strøm) Ferdinand Hansen Holger Strøm 


Brødrene Hansen 

Kattrup (Alfred Stigaard) Greven (Emanuel Gregers) Grevinden (Amanda Lund) v. Schinkel (Holger Strøm) Rose (Alma Ahlstrøm) 


Den bestøvlede Kat» 


«TORDENSKJOLD I-DYNERERENSSPAACASINO 


dl 


ASINOS Søndageftermiddagsforestillinger har i de sidste Aar faaet et godt Ry paa sig for de gode 

Folkekomedier, der her opføres. Et taknemligt Publikum baade fra København og Provinsen har 
Søndag efter Søndag fyldt Teatret. I den sidste Halvdel af Sæsonen har Casino spillet «Tordenskjold i 
Dynekilen». Hr. Reenberg spillede Helterollen under stor Begejstring og med saa fortrinlig en Torden- 
skjold-Maske. at vi med Glæde imødekommer de mange Opfordringer til at bringe Billeder af Hr. 
Reenberg i denne Rolle. 


FRU- BETTY HENNINGS 


Sidste Privatbillede taget specielt til Tidsskriftet 


Teatret 


BEFÆSTE N NEN GS 


DD Bournonville i sine Teatererindringer kom 
til Saisonen 1866—67 og skulde skildre sit 
«Vovestykke» med at betro den lille sekstenaarige 
Betty Schnell Astrids Rolle i Balletten «Valdemar», 
havde han, skønt der var gaaet det meste af en 
halv Snes Aar siden da, ikke helt forvundet sin 
Sorg eller Harme over, at hans saa rigt lovende 
Elev havde lyttet til Høedts fristende Ord om, «at 
hun med Tiden skulde blive en betydelig Skuespiller- 
inde». Han vidste, siger han, at de høje Muser hver 
for sig vil besidde Herredømmet udelt, og at den 
unge Pige vilde være tabt for hans Kunst, hvis hun 
gik over til Skuespillet. I Balletten, sagde han, vilde 
hendes medfødte Anlæg og naturlige Ynde hurtigt 
have skaffet hende en fremragende Plads og sikret 
hende en glimrende Karriere. Men, spørger han 
videre, vilde hendes ydre Evner og Midler kunne 
opfylde Betingelserne for det reciterende Skuespil, 
»der desuden indeholder en Mængde hemmelige Nu- 
ancer, som hverken Læsning eller Instruktion er i 
Stand til at bibringe, men som ofte kun ved 
Menneskekundskab kan erhverves og navnlig ved 
Iagttagelser i Kredse, der ikke er tilgængelige for 
enhver og mindst for det fattige Teaterbarn»? 
De sidste Vendinger lyder unægteligt lidt underlige 
i Bournonvilles Mund. Ingen vidste dog bedre end 
han, hvor mange af vor nationale Scenes første 
Kunstnere, og ikke mindst dens Kunstnerinder, der 
var udgaaede fra Samfundets lavere Lag. Var det end- 
videre endnu i Halvfjerdserne muligt at tvivle om, 
hvorvidt en ung talentfuld Skuespillerinde skulde 
kunne bane sig Adgang til det bedste Selskab her- 
hjemme? Fru Heibergs Liv og Skæbne maatte dog 
i saa Henseende kunne berolige Bournonville. 

Men det skal siges til den gamle Mesters Ære, 
at hans «faderlige Velsignelse» derfor ikke blev 
mindre varm og oprigtig. Hvor langt og ad hvilke 
Veje, siger han, end Scenens Genius skal bringe 
Betty Schnell mod det Maal, hvortil hun synes 
kaldet, vil han ønske hende, at hun maa blive en 
Prydelse for den danske Scene, og at hun i Livet 
som i Kunsten stedse maa finde det skønne i For 
ening med det sande og det gode. 

De gammeldags Kategorier var intet tomt Munds- 
vejr for en Enthousiast som Bournonville, og man 
skulde kende Fru Hennings daarligt baade som 
Menneske og Kunstnerinde, om hun ikke den Dag 
i Dag fuldt ud vil vedkende sig det samme Syn 
paa Livet og Kunsten. Ogsaa som Skuespillerinde 
har Fru Hennings altid været en varmt troende. 
Hendes Kunst har været den dybeste Alvor for 


hende, i tro Pagt med alle Livets store og bærende 
sædelige Magter. Derfor blev hun ogsaa Henrik 
Ibsens særlige Fremstillerinde og naaede i hans 
Skuespil sin ypperste Kunst. Hvor andre hos den 
norske Digter saa Verdenstvivl og Verdenssmerte, 
fandt Fru Hennings Idealisme. Det blev hendes 
Kunsts betydningsfuldeste Opgave gennem de digte- 
riske Vrangsider af Menneskenaturen at arbejde sig 
— og sine Tilskuere — ud til sjæleligt Lys, renere 
Klarhed og inderligere Forstaaelse. Nora og Hedvig, 
Fru Alving og Ellida var for Fru Hennings mere 
end interessante Roller, mere end Fortolkninger af 
Samtidens største Digters Tanker; Fremstillingerne 
heraf var hende en Mission, et — som Bournonville 
udtykte det — helligt Hverv i det godes og sandes 
Tjeneste. Det var saa hendes Kunsts Sag at bruge 
de skønne Midler for at naa Maalet. 

Uvilkaarligt nævnes saaledes straks Henrik Ibsens 


Navn, saa snart der er Tale om en — aldrig saa 
kort — Karakteristik af Fru Hennings og hendes 


sceniske Virksomhed. Gælder det om at leve med 
og for de første og de bedste i sin Tid, har Fru 
Hennings altsaa haft denne Lykke i sit Forhold 
til den store norske Dramatiker. Ikke en Gang til- 
nærmelsesvis har hun haft den kunstneriske Betyd- 
ning for vor egen Literatur. Hendes samtidige 
mellem danske Forfattere har kun givet hende 
faa kunstneriske Opgaver af større Værd at løse. 
Den "unge, Einar. Christiansen, der havde saa 
aabent et Blik for Fru Hennings' sceniske Ejen- 
dommeligheder, gjorde et vakkert Tilløb, men slap 
ligesom atter Taget. Holger Drachmann søgte og- 
saa med hendes — og Brødrene Poulsens — Hjælp 
at faa Fodfæste paa Scenen. Men med Undtagelse 
af «Der var en Gang —», hvor Musikken og Ud- 
førelsen var ikke mindre gode Hjælpere, havde han 
kun ringe Held med sig. Det var egentlig Gustav 
Esmann, der kom til at drage den største Nytte af 
Fru Hennings' Kunst. De øvrige hjemlige Forsøg 
paa et Samarbejde med den talentfuldeste samtidige 
Skuespillerinde blev spredte og forbigaaende. De 
gamle Digtere vidste anderledes at skønne paa deres 
kunstneriske Samtid. Bragte Henrik Hertz ikke baade 
Fru Heiberg og Michael Wiehe Skuespil efter Skuespil? 

Større Betydning fik den ældre danske Litteratur 
for Fru Hennings i Udviklingsaarene. Efter sin navn- 
kundige Debut i December 1870 i «Fruentimmer- 
skolen» blev den unge opgaaende Stjerne jo den be- 
undrede, eller om man vil, forgudede Ingenue i alle 
de franske Skuespil, der den Gang hørte til Dagens 
Orden. Det laa da nær ogsaa at drage sig denne 
unge Ynde og troværdige Naivitet til Indtægt i vore 
egne Lystspil og borgerlige Komedier. Hendes 

Smaapiger hos Hertz — f. Eks. Antonie i «Spare- 
kassen», Petrine i «Den eneste Fejl» — kappedes i 
Tække med hendes stilfulde Leonoraer hos Holberg. 
Den unge Anstandsdame i «Henrik og Pernille» hører 
overhovedet til en af Fru Hennings' mest klassiske 
sceniske Ydelser. Naar den udmærkede Kunstner- 
inde, for ikke at gøre sin Afskedsaften altfor alvorlig, 
har givet Afkald paa at spille en Ibsen-Rolle, burde 
hun maaske have ihukommet denne Leonora. Olat 
Poulsen havde mulig været at bevæge til endnu 
en Gang at spille Henrik, og en Pernille kunde 
Teatret ogsaa nok have skaffet til Veje. Det vil 
dog altid høre til en dansk Skuespillerindes Æres- 
minder at have vundet en Sejr hos Holberg og 
været med til at holde hans Komedier levende. 

Naar hendes gamle Lærer og Mester allerede 
fremhæver den sekstenaarige lille Piges Blik og skil- 
drer, hvorledes hendes Øjne, hvad enten de udtrykte 
Glæde eller Sorg, Bøn eller Beslutning, Frygt eller 
Haab, talede et Sprog, der fandt Vejen til Hjerterne, 
saa har en Menneskealders Publikum ofte nok sandet, 
at her laa en af Hemmelighederne ved Fru Hennings' 
sjælfulde Kunst. Det var da en Selvfølge, at denne 
hendes Personligheds umiddelbare Ynde og ind- 
tagende Væsen maatte føre hende ind i det Repe- 
toire, hvor alle vort Teaters unge Elskerinder prøver 
deres Vingefang, fra Agnete i «Elverhøj» eller Re- 
gisse i «Svend Dyrings Hus» til de store Opgaver 
i den egentlige Tragedie. Ingen vil heller nogen 
Sinde glemme et kunstnerisk Skønhedsminde som 
t. Eks. Fru Hennings' Ingeborg i «Dronning Marga- 
reta» eller hendes Yrsa. Alene den ydre Tilsyne- 
komst var præget af en forklaret Renhed og en 
rørende Inderlighed, som hører til de store Sjælden- 
heder paa enhver Scene. Fru Hennings har været 
langt rigere, om man vil dybere og mangfoldigere 
i sin Kunst, men varmere har hendes Blik ikke 
brændt og mere smeltende har hendes smukke 
Stemme aldrig lydt, end naar liden Ingeborg i de 
hvide Klæder bøjede Knæ for Dronningen og sagde 
de simple Strofer: 


I ædle Riddere, stolte Mænd, 

som nu af Æren gløde 

med kolde Hjerter! Der var en Tid, 
da Hjerterne var bløde. 


Men endnu inden hendes første Tiaar som 
Skuespillerinde, hendes Ingenue-Tiaar, var løbet til 
Ende, var Fru Hennings den moderne Skuespiller- 
inde, af hvis Kunst der gik Ry hele Norden over. 
Man kunde vel tvistes om, hvor vidt det er større 
at kunne spille de problematiske Naturer i Henrik 
Ibsens Skuespil end Kvinderne i Oehlenschligers, 


Schillers og Shakspeares Tragedier, men det er unægte- 
ligt udenfor enhver Tvivl, at i alt Fald Fru Hennings 
har naaet til den største og rigeste Udfoldelse af 
sine kunstneriske Evner hos Ibsen. Den, der var 
til Stede i det nye Teater hin mærkelige Decem- 
beraften i 1879 lige op under Jul, vil mindes den 
ligefrem betagende Magt, som «Et Dukkehjem» ud- 
øvede over Tilskuerpladsen, efterhaanden som Fru 
Hennings kvidrende Sangfugl sendte sit dødsbristende 
Blik mod den skæbnesvangre Brevkasse i Entreen eller 
i Fortvivlelsens Løssluppenhed hvirvlede sig rundt i 
Tarantellen. Og mindst vil nogen Kvinde have 
glemt den Afsky, hvormed Nora afviste sin halvt 
berusede Mands Kærtegn og derpaa — saa at sige 
paa hele Kønnets Vegne — gjorde op med Ægte- 
herren og al hans Brutalitet, Fejghed og Forløjethed, 
Det var noget nyt, et helt Fremtids-Program. 
Hvilken Lykke for en genial Skuespillerinde at være 
den første til at give en saadan Kvinde hendes sce- 
niske Indvielse, hendes kunstneriske Daab i den 
store Samfunds-Meningsudveksling. Derfor vil Fru 
Hennings' Navn altid først og fremmest være knyttet 
til Nora, og det var i sin Orden, at det blev denne 
i Tyskland ikke mindre berømte Rolle, hvormed 
Fru Hennings senere vandt saa smuk en Sejr i 
Berlin og slog det første Slag for nordisk Skuespil- 
kunst udenfor Norden — i Kristiania, Stockholm 
og Helsingfors havde hun længe i Forvejen ofte 
været en kendt og skattet Gæst. 

Det var vel ogsaa navnlig som Ibsen-Skue- 
spillerinde, at Fru Hennings føjede det Plus til sin 
Kunst, som man plejer at kalde Virtuositet, og som 
alle store Skuespillerinder betjener sig af som yder- 
ligere Virkemidler. ikke mindst overfor et fremmed 
Publikum, der skal tages med en Trumf. Den, der 
f. Eks. mindes Fru Hennings i Gunnar Heibergs 
«Kong Midas», vil have et levende Indtryk af en 
impulsiv, næsten eksplosiv Kraft, der i den afgørende 
Hovedscene ligesom tvang Tilskuerne inden for sin 
Tryllekreds og ruskede selv de ligegyldigste op til 
en Bifaldsstorm. Det er kun de ypperste sceniske 
Kunstnere givet saaledes at gribe Publikum i Struben 
og modstandsløst rive det med sig. Den, der uden 
Geni og Autoritet vover sligt, kommer ynkeligt 
tilkort. 

Il og for sig skulde man ikke vente, at en 
Kunstnerinde, for hvis Naturel det blide og det 
ømme oprindelig syntes at være et Væsensmærke, 
ogsaa skulde glimre med en Virtuositet af denne 
Art, og det vil en Gang i Tiden for en kommende 
Teater-Psykolog blive en interessant Opgave at ud- 
rede, hvorledes Ingenuen fik denne Stræng i sit Ta- 
lent stemt, og under hvilke indre og ydre Livsvilkaar 


hun blev den moderne Skuespillerinde, hvor under- 
tiden hver Nerve syntes spændt og dirrende. Fra 
det stakkels halvt udvoksede Barn i «Vildanden» til 
Moderens Sjæleangest i «Gengangere» har vi alle 
uforglemmelige Indtryk i saa Henseende. Med Nora, 
Hedvig og Fru Alving er ogsaa Fru Hennings' tre 
ypperste Ibsen-Fremstillinger nævnte. I «Hedda 
Gabler», for hvis Titelrolle Kunstnerinden ikke alene 
manglede Natur og Statur, men ogsaa Livserfaring, 
burde hun have spillet den blide Fru Tessman. I 
«Fruen fra Havet» ejede hun ikke Ellidas elemen- 
tære Lidenskab. Selv Hilde i «Bygmester Solness», 
hvor udmærket Figuren virkede i Enkeltheder, 
havde ikke i sidste Instans Ungdommens opflam- 
mende Egoisme og Fanatisme. Men alligevel har 
de tre ovennævnte store Ibsenroller været tilstræk- 
kelige til at give Fru Hennings et Ry som Ibsen- 
Skuespillerinde, der hverken i Norge eller i Tysk- 
land er gjort hende stridigt af nogen samtidig. 

Skulde det derfor virkelig være tænkeligt, at 
Fru Hennings med disse de sidste Ugers Repetition 
af sine ypperste Karakterfremstillinger for Alvor 
tog Afsked med dem? Skaber hendes lille Hedvig 
ikke den Dag i Dag den fuldeste sceniske Illusion? 
Som saa mange af vore store Skuespillerinder, der 
er udgaaede fra Balletten, har Fru Hennings jo be 
varet baade sin slanke Ungpigeskikkelse og sin hele 
legemlige Smidighed og Sundhed. Er hun ikke 
som Magda i «Hjemmet» eller i «Den kære Fami- 
lie» eller i «Hjælpen» den fuldendte elegante Dame 
paa Scenen, selv hvad det rent ydre angaar, bril- 
lant i sin Maade at føre sig paa? Og skulde det 
endelig gælde at gaa over i det saakaldte ældre 
Rollefag, gjorde hendes tekniske Virtuositet allerede 
for længe siden de berømte Kunststykker i «Guld- 
kareten» eller «Stiftelsen», indtil det blev kunst- 
nerisk og menneskeligt Alvor i «Gengangere» og 
nu sidst i «Tunge Veje». For en saadan Frem- 
stillerinde vilde der være Opgaver nok fremdeles 
paa hendes gamle Scene. 

Og hvor taknemmelige end alle Forkæmpere 
for en særlig Talescene maa være Fru Hennings, 
naar ogsaa hun har kastet sit tungt vejende Vidnes- 
byrd i Vægtskaalen og klaget over de vanskelige 
Rumforhold paa Theatret, bør man dog ikke glemme, 
at det aldrig har voldet Vanskelighed at opfange 
hendes Tale. Det Kunstnerkuld, hvortil hun, saa- 
vel som Emil og Olaf Poulsen eller Jerndorff, 
hørte, var alle Ordets Mestere i distinkt og klar 
Replik-Teknik. Det er det yngre Slægtled, der 
ikke har lært nok under sin Skolegang, og hvis 
Tale derfor undertiden kan falde tyk og grødet. 
Forhaabentlig vil derfor ogsaa den Halslidelse, paa 


Grund af hvilken nu Fru Hennings har begæret 
sin Afsked, være af forbigaaende Art. Det kgl. 
Teaters Styrelse og Kultusministeren vil sikkert 
finde Udveje til atter at knytte Fru Hennings til 
den eneste Scene, hvor hun hører hjemme, hvad 
enten det nu kan tænkes som Gæst eller paa anden 
Vis. Til alt Held har da ogsaa Fru Hennings selv 
offenligt slaaet de dumme Rygter ned, der straks 
vilde melde, at den udmærkede Kunstnerinde for- 
handlede med et af Privatteatrene, oven i Købet 
om Optræden allerede i den kommende Sæson. 
Det kgl. Teater har nu om Stunder vanskelige For- 
hold nok, baade indadtil og udadtil. Dets bærende 
Kræfter maa' ikke svigte, men tværtimod sætte Ryg 
mod Ryg, til bedre Tider rinder op. 

Men selvfølgelig er det Naturens Orden, naar 
et yngre Slægtled løser det ældre af. Hvad der for 
gamle Teatergængere skete i 1374 og de nærmest 
følgende Aar efter det nuværende kgl. Teaters Ind- 
vielse, maa tidligere eller senere altid gentage sig. 
Den Gang var det Phister, der ikke fulgte med 
over i den nye Bygning, og det varede ogsaa kun 
kort, før heller ikke Fru Sødring, Hultmann, Vil- 
helm Wiehe og Kristian Mantzius hørte Teatret til. 
Det var kun Fru Phister og gamle Schram, der 
saa vidunderligt trodsede Aarenes Løb og fik den 
i vor Teaterhistorie saa sjældne Kunstnerbane paa 
henved 60 Aar. Og omkring disse to berømte Vete- 
raner blomstrede nu de unge op i rig og mange- 
artet Fylde, Brødrene Emil og Olaf Poulsen, Betty 
Schnell, Peter Jerndorff 0. s. fr., alle de unge, der 
tog Arv efter de store, til ogsaa de selv blev store 
for de nye unge. Emil Poulsens Afgang var det 
første Tegn paa, at en Overgangstid atter stundede 
til. Nu følger altsaa Fru Hennings sin gamle Fælle, 
med hvem hun har fejret saa mange Triumfer — 
ikke mindst netop hos Ibsen. 

Alligevel vægrer vi os alle ligesom ved at tro 
paa, at Fru Hennings fra nu af virkelig skulde høre 
Historien og Privatlivet til. Det klinger for os som 
et Æventyr, at hun, der som et lille Balletbarn kom 
til Teatret, har en kunstnerisk Virksomhed paa det 
meste af et halvt Aarhundrede bag sig, Saa ung 
i Sind og Skind kan Kunsten holde sin trofaste 
Tjener og erklærede Yndling, saa spændig kan Energi 
og Stræben efter høje Maal bevare baade Sjæl og 
Legeme: 

Med Tak for alt, hvad vi skylder denne sjældne 
og store Kunstnerinde, vil derfor sikkert alle — 
trods Afgangssorg og Afskedshyldest — ønske hende 
et hjerteligt «Paa Gensyn!» endnu ad Aare paa 
det kgl. Teater! 

OTTO BORCHSENIUS. 

Robert Dudley (Liebman) Elisabeth (Betty Nansen) Shrewsbury (Jerndorff) Maria (Betty Hennings) 


Paulet (Chr. Zangenberg) 
bliver skændet ? t: 


Det store 


f en Bast ædle Folk 


«Maria Stuart», III. Akt. 


bedraget af 


Hvis Retten he: I nu form 


i Støvet, thi jeg er ] le Konge. 


Hanna (Soffv Wallén) 


Paulet (Zangenberg) Hanna (Soffy Wallén 


Maria: Kast for Elisabeth i Støvet Jer! 
Gid Eders Løn ej vorde Eders Straf! 


Lev vel! — Nu har jeg intet mer paa Jorden ! 


«Maria Stuart», 


Maria (Betty Hennings) Margaretha (Frk. Zangenberg 


Dudley (Liebman) Melvil (A. Madsen 


V. Akt, I. Afd: 


FRA: TILSKUERPLADSEN 


re var ikke just nogen hyggelig Samtale, der 
udspandt sig mellem Redaktøren og mig, da 
han paalagde mig at skrive om «Maria Stuart» 
og «Rhinguldet» og erklærede, at han kun kunde 
overlade mig halvtreds Linjer dertil. Følgen bliver, 
at vi derfor maa indskrænke os til i «Maria Stuart» 
kun at omtale to Scener. Først Scenen mellem 
Maria og Elisabeth, mellem Fru Hennings og Fru 
Nansen, mellem gammel Skuespilkunst og ny. Hvem 
sejrede? Ja i Stykkets Scene vinder jo Maria en 
lille Pyrrhussejer, og Fru Hennings spiller den vanske- 
lige Scene, der spænder om Stemninger fra religiøs 
Underkastelse til hadefuld Hidsighed, med stor de- 
klamatorisk Ynde og Kraft. Overfor hende stod 
Fru Nansen med en stenhaard Maske, en isnende 
Kulde og Overlegenhed strengt gennemført 1 Maske, 
i Gang. i Lader, i Stemmeføring. Fru Nansens Sejr 
var afgjort. Men ogsaa den blev kun en Pyrrhus- 
sejr, for i sin sidste Scene, hvor Maria tager Afsked 
med sine Jomfruer, var Fru Hennings en saare 
skøn heroisk Dronning, der trøstende gaar fra sine 
Tjenere til Skafottet, en stor og fin Skuespillerinde, 
der forlader sine trofaste Tilhængere. 


Efter at dette var skrevet, bad jeg Redaktøren 
vise mig Billederne fra «Rhinguldet». Han gav mig 
eet Fotografi og bad mig undskylde, at der ikke 


glad derved, for der 


var flere. Jeg maatte vel erindre, at «Rhinguldet 
ingen Mellemakter havde, og at der derfor kun 
kunde være Tale om at fotografere før og efter Fore- 
stillingen, og nogle af Operasangerinderne havde 
trods hans og Fotografens Bønner ikke været til 
at formaa til at komme før Forestillingen for at 
lade sig fotografere. 

Jeg tog Undsky ldningen for god, men beklagede, 
at jeg ikke kunde skrive om en Opera, som jeg 
hverken havde hørt eller set Billeder af. 

Redaktøren saa strengt paa mig, og der veks- 
ledes følgende Replikker mellem os. 

Han: Og Fruen ved slet intet om denne Fore- 
stilling? 

Jeg (ydmygt): Kun hvad Bladene har skrevet, og 
hvad enhver ved, at Iscenesættelsen var et Mestersty kke. 

Han: Ellers: Intet? 

Jeg (glad over min Viden): Jo, fra en Ven- 
inde, der var til Premiéren, ved jeg, at Hr. C. 
Madsen gjorde sig ypperligt gældende, og jeg blev 
egentlig glad derved, for jeg har altid syntes, han 
var en meget sympatetisk Sanger. 

Han: Ellers absolut intet? 

Jeg (overlegent): Nej! Og Redaktøren kan være 
var Jo dog ikke blevet Plads 
til at trykke det. 

FRU ANNA 


sas 


rer RNN NEN 


Fricka (Dagny Grunert) Wotan (Helge Nissen) Donner (Holmqvist) Fasolt (Høeberg) Freia(Johanne Brun) Fafner (Max Miller) 
Fasolt: Rør hende ej! med trofast Mod 
Endnu er hun vor. dette Pagtens Pant g 
Paa Riesenheims plejede vi. « R hinguldet», IV: Scene. | 


ragende Mark 


rastede vi; 


Næ en gammel Ho- 
vedstadsscene staar 
overfor et Direktionsskifte, 
er det i Reglen ensbety- 
dende med, at nogle af 
de hævdvundne Signaler 
forandres. Ingen scenisk 
Leder vil slavisk hylde de 
samme Principper som sin 
Forgænger, og selv om 
det Teater, han skal styre, 
har oparbejdet sig sit be- 
stemte Repertoire, sin In- 
teressesfære, inden for hvil- 
ken det hidtil har gjort sine 
Erobringer og undertiden 
ogsaa lidt sine Nederlag, 
saa øver det at eksperi- 
mentere, at gøre Strand- 
hugst paa nye Kyster dog 
altid en uimodstaaelig Til- 
lokkelse paa det menneske- 
lige Sind. Det er selv- 
følgelig uheldigt, at et 
Teater støbes over en og 
samme Læst. Skuespillerne 
bliver derved let ensidige 
og bornerte. De kan ikke 
se videre end til deres 
egen Næsetip, medens den 
dramatiske Kunst bør være 


Johannes Nielsen (Privatbillede 

en evig Kilde til Foryn- 
gelse og Fornyelse. 

Derfor er det ingen 
Skade til, naar Direktør 
Johannes Nielsen, hvad Ryg- 
tet siger, ikke vil træde 
slavisk i sin Formands 
Spør som Leder af Folke- 
teatret, 

Johannes Nielsen. der 
som Skuespiller har vist 
et udpræget Fysiognomi, 
en sikker Intelligens og 
kloge Intentioner, vil som 
Direktør utvivlsomt baade 
være sikker og klog. Han 
ejer den Vilje, som er saa 
nødvendig for at være 
Styresmand paa de skraa 
Brædder. — Og det maa 
heller ikke glemmes, at, 
hvad Publikum fordrede af 
Forgængerne, behøver det 
aldeles ikke at forlange af 
Efterfølgeren. Tiderne skif- 
ter, nye Tilskuergenera- 
tioner vokser op, og fordi 
f. Eks. «De forlovede» og 
Revyen» en Gang morede 
og syntes Indbegrebet at 
den gamle Folketeater- Tra- 

ditions Vid og Kløgt, naar Otto Zinck og Ha- 
rald Kolling i Hovedrollerne udfoldede deres kaade 
Lune, er det derfor ingenlunde sagt, at disse Styk- 
ker med nye Skuespillere vilde finde Naade for en 
ny Tilskuerkreds. 
«Revyen» ved Folketeatrets s0 Aars Jubilæum 
absolut paa, at Afløsning nu maatte frem. 

Og det er den, Johannes Nielsen vil bringe. 
Lad der være en overleveret Folketeater-Kærne, 
som han bevarer — han vil allerede i den første 


eller anden Maaned spille «Rejsen til Kina», en af 


Adolf Reckes Bearbejdelser, hvori Carl Wulff en 
Gang var vidunderlig som søsyg — lad der være 
en gammel Folketeater - Tradition, hvis Publikum 
endnu ikke helt er uddød, først og fremmest gælder 
det dog om det levende Repertoire. Dette maa 
Johannes Nielsen skabe i sin Tids Aand. 

Hans Forgængere har virkelig heller ikke været 
slaviske Kopier af hinanden. H. V. Lange grund- 
lagde Teatret med en god Kunstnerstab og stam- 
pede lidt efter lidt ved Hjælp af flinke Oversættere 
og kyndige Raadgivere et vekslende Repertoire frem, 
som omtrent har bevaret sig op til vore Dage — «En 
lille Heks,» «En fattig ung Mands Æventyr,» «Mar- 
morkvinderne, » Offenbachs Operetter, mange Farcer 
osv. Han opdagede Frits Holst og spillede hans bedste 
Stykker. Da han døde efter 15 Aars Ledelse, var 
Folketeatret en fast afgrænset Institution, men den 
havde nu det Uheld at falde i Hænderne paa M. V. 
Brun, der savnede, hvad han allerede havde vist ved 
Kristiania Teater og senere paany kom til at vise paa 
Dagmarteatret, Betingelserne for at være Teater- 
leder. Han behandlede sine Kunstnere med en Ro- 
busthed, der maa have virket som en Luftning fra 
Tider, da Skuespillerne var en haardhændet Prin- 
cipals underdanige Slaver. 


I al Fald tydede Opførelsen af 


M. V…. Brun 


Efter Brun Robert Watt, den vidtberejste Presse- 
mand, der 1 sin Smidighed, sin Verdensmandstone, 
sine gode Forbindelser bl. a. med Høedt, besad 
Egenskaber, en Teaterleder mindst af alt tør und- 
være. Watt bragte atter Teatret paa Fode, spillede 
med sit velsammensatte Personale Lystspil, Farcer 
og Operetter, eksperimenterede ikke, vovede ikke 
den dristige Indsats, men vandt heller ikke den store 
Gevinst, vilde være hyggelig, underholdende og bor- 
gerlig og bevarede derfor Traditionen. Thi der var 
virkelig nu en Folketeatertradition, og den naaede 
frelst over i næste Tidsrum, Severin Abrahams. 

Men under hans Ledelse brast den som Riget 
af hans Hænder. Abrahams havde været cen meget 
yndet Skuespiller, førend han blev Direktør. Baade 
paa Kasino og paa Folketeatret spillede han Kon- 
versationsroller med Verdensmandsmine og Distink- 
tion — jeg erindrer at have set ham som Dumas' 
«Ptre prodigue», og de fleste vil fra hans des Pru- 
nelles i «Lad os skilles» eller hans Greve i «Forhus 
og Baghus» bevare et Indtryk af hans heldigste 
Skuespilleregenskaber, som, før han var bleven Di- 
rektør, endog havde bragt hans mulige Engagement 
ved det kgl. Teater paa Tale. Som Direktør var 
han et Siv for Vinden. Han var udgaaet fra et 
literært Hjem, elskede den gode Literatur, og der 
var saaledes Tradition i ham selv. Men han mang- 
lede ganske Dristighed og Resoluthed, vidste egent- 
lig aldrig, hvad han vilde. Naar ikke netop den 
store Succes ved et af Tilfældets Luner dalede ned 
i hans Turban, som da Charlotte Berény under 
Nysgerrighedens Tilstrømning debuterede som Ni- 
touche, som da «Forhus og Baghus» kunde spilles en 
halv Sæson paa Grund af sine Folkekomedieeffekter, 
eller som da «Trilby» med Anna Larssen og Fjel- 
strup forvandlede den underskønne, men for en 

Robert Watt 


Teaterdirektør saa besværlige Maaned Maj til en 
lille Guldgrube, var Abrahams aldeles raadvild. Han 
kunde gøre de besynderligste Krumspring gennem 
alle Landes Literaturer, i det ene Øjeblik tro, at en 
Aubersk Operette, i det andet, at et Shakespeare'sk 
Lystspil — paa en 2den Juledag! — skulde bringe 
ham det Kort paa Haanden, han 
haardt behøvede. 

Eller han brød alle Broer af med Literaturens 


længtes efter og 


Verden og spillede de sletteste Stykker, Ildebrands- 
kriminalistik og grufulde Dramatiseringer af de be- 
rømteste Værker (Dickens, Zola, Bjørnson.) Saadanne 
Aftener kunde man vaande sig som Tilskuer i det 
gamle Folketeater. 
et fast borgerligt Publikum fra det indre Kjøbenhavn. 
hvor det laa, men dette Publikum bestod ingenlunde 


Det havde fra sin tidligste Tid 


af barnlige Sjæle alene, ej heller af Ignoranter. 
Det havde Sans baade for det højere Dramas Alvor 
og Lystspillets lette Leg. Men for det taabelige, for 
det rent talentløse havde det en sund Dømmekraft, 
var i Virkeligheden langt klogere, end Teaterdi- 
rektøren i sin Uforstand mente. 

Abrahams undervurderede sit Publikum, og dette 
blev skæbnesvangert for hele hans Ledelse. Han 
brød sig ikke om at opdrage det til at se virkelig 
gode Stykker, og naar Nederlagene ubarmhjertigt 
bankede paa hans Dør, vidste han ingen anden 
Udvej end «Revyen» og «De forlovede 

Han havde alle Betingelser for at blive en yp- 
perlig Teaterleder, han stod i nær Kontakt med 
literære og kustneriske Kredse, var i mere end een 
Henseende en Charmeur, der oprullede straalende 
Fremtidsperspektiver paa Tomandshaand i det gamle 
lave Kontor-Arkiv. Men han lullede sig ind i store 
Forventninger, som altfor ofte skuftedes. Det uklo- 
geste, han i sit Direktorats 16 Aar gjorde sig skyl- 


Severin Abrahams 


dig i, var, at han lod det komme til Brud med sin 


gamle Ven og Efterfølger, "Teatrets mangeaarige 
Inspektør Dorph-Petersen. Ved hans Bortgang kom 
Folketeatret ind paa de vilde Vover. De literære 
Abonnementsforestillinger var en fortvivlet Idé, fordi 
de ganske manglede Baggrund, kun blev halvt gen- 
nemførte og stod i skærende Modstrid med hele 
den øvrige Virksomhed. 

Saa overtog Dorph-Petersen Ledelsen. Nu var en 
klog Forretningsmand kommen i Spidsen for Folke- 
Han var klog, fordi han forstod at vur- 


Han 


Kraft af et indre Kald, ej heller fordi han dreves 


Le2LTEtL; 


dere Forholdene. blev ikke Teaterdirektør i 
frem af kunstneriske Idéer, han vilde bringe ud i 
Livet, fordi det at 


Forretning som enhver anden, ovenikøbet en pri- 


men lede et Teater var: en 
viligeret Forretning, der kunde gøre sin Indehaver 
til en holden Mand. Dorph-Petersen havde desuden 
et sundt Omdømme. Han havde den gamle Skue- 
spillers Sporsans, vidste, hvad der vilde tage sig ud, 
havde Blik for de tusind Smaating, som under et 
betinger Succes'en. Og saa var han selv stadig 
en populær Skuespiller: i Farcen endnu hidrørende 
fra den gode gamle Tid, da man sang og sprang 
paa Scenen og improviserede i Stykkets Aand, i 
Dialektroller en kuriøs Repræsentant for Sjællæn- 
deren, men i Anstandsroller altfor tør og knirkende 
til at kunne tages alvorligt, naar Anstanden da ikke 
netop var en Grev Corniskis groteske. Som Ordens- 
uddeler i denne Rolle var han i sin Tid klassisk. 

Hans Teaterledelse har gjort ham til Professor 
— en Titel. der egentlig ikke passer for hans 
spændstige, hofjægermesterlige Skikkelse. Naar han 
nu tager Bolig ved Vallø og forsvinder som stadig 
Forgrundsfigur fra Asfalten, hvor han hver Efter- 
middag bevægede sig i Sportstempo, vil han sikkert 


med aarvaagen Opmærksomhed vedblive at følge 
sit gamle Teater og maaske tidt og mange Gange, 
naar Succes'en larmer derinde, spidse Øren som 
en gammel Dragonhest ved Trompetens Lyd. 

Dorph-Petersen levede og aandede for sit Te- 
ater, men en Gang imellem, naar Repertoiret tillod 
det, forsvandt han i nogle Dage. Han var taget 
paa. Landet! "Han" skjulte to"Sjæle i-sit Indre— 
Teatermandens og Proprietærsønnens, og de forlig- 
tes øjensynligt godt. Nu har han søgt at drive den 
første ud — mon den ikke vender tilbage med 
mange Længsler? 

Dorph-Petersen vandt sine Sejre uden større 
Sværdslag.. Nu og då-en literær Ofring — som 
f. Eks. Henrik Pontoppidans «Asgaardsrejen» eller 
Hjalmar Søderbergs «Gertrud» — ellers en broget 
Blanding af Farcer, Lystspil, Skuespil og Dramaer 
af «Alt-Heidelberg», «Sherlock Holmes», «Lynggaard 
og Co.», «Ninon». Det sidste Stykke erindrer om, 
at han i et svagt Øjeblik, han senere bittert fortrød, 
afgav en Del af Magten og Æren ved at optage 
Fru Betty Nansen som Meddirektør. 
hævedes atter 


Forbindelsen 
Forløb paa 

Men Tronføl: 
geren kan man til Nød have ved sin Side — som 
Dorph-Petersen havde ham i Johannes Nielsen, der 
nu rykker ind som Folketeatrets Direktør. 

Han overtager denne Stilling netop i det Øje- 
blik, da der i Kjøbenhavn omsider efter 25 Aars 
Forløb skal aabnes et nyt stort Teater, hvis bæ- 
rende Kræfter just er hentet fra Folketeatret. Denne 
Men al 
og» Folketeatret "har tet 
halvt Aarhundredes Tradition at bygge paa: Tradi- 
tionen i Publikum, der er nok saa vigtig som den 
paa Scenen. 


Sæsoners 
Teatret maa kun En være Konge. 


efter to 


Scene faar saaledes en skrap Konkurrent. 
Begyndelse er 


svær 


J. F. Dorph-Petersen 


Forstaar Johannes Nielsen klogt og besindigt og 
med fornøden Hensyntagen til den Tid, vi lever i. 
at komme denne Tradition i Møde, tør man nære 
de bedste Forventninger om det nye Afsnit i den 
gamle Hovedstadsscenes Liv, som nu begynder. 
Den bør vedblive at svare til sit Navn, vedblive at 
være en folkelig Scene, hvor Alvor og Skæmt mø- 
des i ligelig Blanding, hvor det ørkesløse Eksperi- 
ment er udelukket, men hvor Kunsten heller aldrig 
behandles som Askepot. 

CaRrL BEHRENS. 


MARIAFRING 


FF i forrige Sæson Dagmarteatret jubilerede, var 
det tillige 25-Aarsdagen for en Række senere 
yndede københavnske Skuespilleres Førsteoptræden 
indenfor Hovedstadens Enemærker. 

Naa, døde og borte er nu mere end en af dem, 
og andre blev i Aarenes Løb trætte af Scenens 
Slid og Strid. Men enkelte holder den Dag idag 
Hovedet højt og behersker stadig Brædderne. 

Blandt disse sidste er Fru Maria Ring. 

Fru Ring — eller, som hun da hed Maria Mil- 
ler — havde den Gang, for de 25 Aar siden, nogle 
Sæsoners Virksomhed i Provinsen bag sig. Hun 
havde der ude baaret et meget stort Repertoire i 
alle den dramatiske Kunsts Himmelegne. Jeg hu- 
sker fra hine Aar hendes skønne og fine Ansigt 
indrammet saavel af Ridderfruers Hovedlin som af 
moderne franske Salondamers Juvélglans. Hun var 
gennem denne Virksomhed, der kun for den evne- 
løse eller den udannede er en Fare, men som for 
den talentfulde er en ypperlig Skole, bleven en 
dygtig og overlegen Skuespillerinde, hvis Navn i 
de danske Byer havde den lødigste Klang. Intet 
Under, at et nyoprettet københavnsk Teater under 
sine Rekruteringstogter ude i Landet maatte i første 
Række fæste Blikket paa hende. 

Det blev imidlertid ikke Dagmarteatret, der va- 
rigt skulde fængsle hende. Hun var der et Par 
Sæsoner, forsøgte nok ogsaa Casino, men fandt saa 
sin trygge Virksomhed ved Folketeatret. 

Folketeatret var den Gang — i Abrahams" første 
Aar — Hjemstedet dels for det danske borgerlige 
Lystspil, saadan som især Fritz Holst udviklede det 


Maria Ring (Ungdomsbillede) 


for dette Teater, dels for det nyfranske Skuespil 
og for Farcen. Det var et borgerligt Teater med 
et borgerligt Publikum. Og dette Publikum for- 
langte blandt andet af den, der i Stykket skulde 
bedaare de unge Mænd, at hun tillige skulde kunne 
udstrække Bedaarelsen til den unge Mands jævn- 
aldrende nede paa Tilskuerpladsen. 

Fru Maria Ring kunde det. 

Hun var ganske vist ikke stærkt mousserende. 
Hun var ikke af dem, der har en Djævel i Krop- 
pen og en Brand i Øjenkrogene. Men hun indtog 
med sit Væsens blide og rolige Ynde, ved sit kønne 
Smil, ved de nydelige Udtryk, hun fandt for ung- 
pigeligt Sværmeri og uskyldigt Koketteri. Hun var 
opdraget med det tamme danske Skuespil og Lyst- 
spil fra Tiden inden Firserne, og nogen vild Fugl 
blev hun ikke. Men Tamheden blev aldrig Tom- 
hed. Hun viste os altid et Menneske. og over 
hendes Ansigt foer Sol og Skygger med et Aprils- 
vejrs yndefulde Skiften. 

Da hun efterhaanden kom til at overtage Louise 
Holsts Rollefag og bl. a. en Række Primadonna- 
partier i det nyfranske Skuespil, lagde hun til sin 
Vækst i hvert Fald de berømte Tommer, som man 
vokser, naar man ranker sig. Hun omsatte vel nok 
en og anden af disse Skikkelser til et andet Milieu, 
hvor Solen sved med noget mindre Hede — men 

Maria Ring (Sidste Privatbillede 


hun formede Skikkelser. der overbeviste som alt 
det, der er ægte, gør det. 

Hvorfor skjule, at der kom vanskelige Aar? 
Det var dem, der indtræder for de fleste Skuespil- 
lerinder, og hvor det gælder at vinde et nvt Rige 
i Stedet for det, der udelukkende hører den pure 
Ungdom til. Tilmed faldt de for Fru Ring sammen 
med Tider, der var vanskelige for Teatret selv. 
Ogsaa Folketeatret stod overfor Nødvendigheden af 
at lægge sig et noget andet Ansigt til end tidligere. 
Tiden kunde ikke mere give sig hen i den barn- 
ligt glade Stemning, det før havde været dets Styrke 
at anslaa. Det nye Ansigt maatte være mere mar- 
keret. 

Altsaa: der eksperimenteredes. Nye kunstneriske 
Individualiteter dukkede op, og — mere end en af 
dem, der hidtil havde præget Teatret, stilledes i 
Skygge — foreløbig eller for stedse. 

For Maria Rings Vedkommende kun foreløbig. 
Og dette viser bedst, af hvor god og sund en 
Kærne hendes Talent er. 

Der kom en Ledelse, som forsigtigt byggede 
det nye op paa det overleveredes Grundvold. Og 
det viste sig snart og har med stigende Styrke 
slaaet sig fast i disse de senere Aar, at der var god 
Plads for hende ogsaa nu, da hun ifølge Sagens 
Natur ikke mere kan fremstille den pureste Ungdom. 


Maria Ring i «+Haneben» 


Maria Ring i «Gamle Kongens København» 


Maria Ring og Poul Reumert 


i Folketeatrets Jubilæumsforestilling 1908. 


Mange kunde maaske mene, at hun godt evnede 
dette endnu. De, som saa hende i Folketeatrets 
Jubilæums-Festspil, hvor hun udførte Dobbeltrollen 
den gamle Dame, der i en Art Drøm viser sig i 
sin Ungdoms Skikkelse, vil mene, at hun i denne 
sidste fordunklede mangen af dem, der nu paa de 
københavnske Scener repræsenterer det yngste Slægt- 
led. Imidlertid kommer for enhver Prinsesse det 
Tidspunkt, hvor hun vil være Dronning. 

Og Maria Ring er Dronningen nu. Ikke min- 
dre indtagende end for en Menneskealder siden, 
men fruerank, i Besiddelse af en dybere og modnere 
Viden om det Liv, hun fremstiller. 

De seneste Tider har paany godtgjort, hvilken 
ypperlig Kraft hun fremdeles er for sit Teater. 

Tag en Forestilling som «Husarer». Man vil 
næppe huske andet af denne Opførelse af et tomt 
og fladt Stykke end hendes indtagende Smil, hendes 
dameagtige Nydelighed, hendes fornemme Skælmsk- 
hed, der skinnede de ferske Løjtnantstyper gennem 
Marv og Ben. Eller nu Christmas's «Rivaler». 
Hun har der en saare utaknemmelig Opgave, skal 
spille en Grevinde, hos hvem Aarene vel har svæk- 
ket Evnen. til at vække, men ikke til at føle Kær- 
lighed, og som til Spot og Spe bliver afvist af den, 
der en Gang elskede hende, men som nu har forset 

Hellemann og Maria Ring 


i «Rosa og Rosita 


Maria Ring i «Alle mulige Roller 


sig paa en lille Nieces glattere Ansigt. Lettelig fik 
denne Figur et mindre appetitligt Præg af en Erotik, 
der under Tidens Indflydelse er bleven harsk. Men 
Fru Ring frelser den med sin Kvindelighed og fine 
Takt og bidrager derved til at holde Stykket inden- 
for den Lystspilramme, hvor dets Indhold ellers 
passer saa godt. 

Kunstnerisk set staar hun da i saa fuldt Flor 
som nogentid. Hendes Kunst var altid dyrket som 


en Have. Men se, hvor mange og hvor fint afstemte 
Farver netop den plejede Have faar i Eftersommeren. 
naar allerede Skovene med de vilde Vækster begyn- 
der at se hærgede ud! 

Disse mange Farver vil, ogsaa naar Striber af 
Sølv fletter sig ind i deres muntre Sammenspil, 
endnu kunne kaste deres Glans over mangen en 
Forestilling paa det Teater, hvis sidste Afsnit hun 
har været med at præge. 


ÅLBERT GNUDTZMANN. 


SÆSONEN 


Me" har Lov til at imødese Teatersæsonen 
j 1908-1909, der nu har taget sin Begyndelse, 
med Spænding og Interesse. Thi ikke blot skal et 
nyt Teater indvies, og Kendskabet til dets Ledelse 


og dets Spilleplan lader en ane, hvor populært det 


vil blive; men tillige startes en ny «fri Scene» af 


evnerige Mænd, og tre af vore dygtigste Skuespil- 
lere, Robert Dinesen, Peter Fjelstrup og Emanuel 
Larsen er vendte tilbage, efter at de i aarevis levede 
i mer eller mindre frivillig Landflygtighed, hvorfra 
Rygtet om særlig den førstes Dygtiggørelse og sce- 
niske Fremgang naaede os. 

Og endelig har det kgl. Teater offentliggjort et 
Repertoire, der foruden nye danske Skuespil og 


Signe Ottosen (Ellen Diedrich) Alexander Nyberg (Peter Fjelstrup 


«Alexander 


Operaer byder paa klassiske Forestillinger, danske, 
tyske og engelske, der faar en til at længes efter, 
at Sæsonens første døde Maaned snart maa være 
forbi == 

For vé Aarets Teaterliv, om vi skulde tage 
Varsel af de Forestillinger, der nu er givet. 

Paa Folketeatret gik to Repriser og paa Casino 
Gustav Esmanns «Alexander den Store», hvor Hr. 
Peter Fjelstrup som Alexander Nyberg i Spil kun 
hævede sig lidt over sine Medspillende i denne 
instruktionsløse Forestilling. — Dog skulde man 
kende Folketeatret og Casino daarligt, om de ikke 
tog Revanche inden mange Ugers Forløb, saa Sæ- 
sonen fuldt kan indfri sine glimrende Løfter. 


Bera (Gerda Christophersen) Axel Bryde (Holger Reenberg) 


" den Store» 

JOHANNES POULSEN - 


"ERA" DE-"SUNGE:- 


LANDT alle i vor Samtid staar du vort Hjerte nærest, 
Fordi din Kunst os viser, hvad vi selv har leet og lidt. 
Blandt alle Scenens Masker dit Ansigt blev os kærest, 


Fordi vi deri fandt vore egne Træk saa tidt. 


Herhjemme er vel tusind, der Kunst og Kunstværk «laver» 


Af bittesmaa Talenter er gamle Danmark fuld. 
I Kunstens tavse Bjærge de roder og de graver, 


Og hvad af Malm de finder, de nævner dristigt Guld. 


Du gav med rige Hænder, hvad du som Arv og Eje 


Har hævet frem af Bjærgenes gyldentrøde Flod. 


For de, der haardest hungred, fik sjældnest Sulten stilled : 
Hver gylden Klump var Sten kun, der aldrig blev til Brød. 
Saa sæt dit Præg i Malmet, og vis os Fyrstens Billed, 


Den Fyrste, vi fik Tro til, fra først hans Stemme lød. 


Thi i vor hele Samtid staar du vort Hjerte nærest, 
Fordi din Kunst er Tidens, fordi dit Maal er vort. 
Men — husk, at det forpligter, at du blev alle kærest: 


Du maa ikke vige, og ej gaa paa Akkord! 


Saa mangens Evne svigter, mens vege Viljer digter 


Fra Kunstens strenge Pligter mod Middelmaal sig bort. 


Men — husk saa, naar du giver dit Guld langs Dagens Veje: Du skal til Hersker stige i Kunstens tavse Rige. 


Kun Fyrstens eget Billed gør Møntens Evne god. 


Og du maa ikke vige. Maa ej gaa paa Akkord. 


US. 


Tegning 


af Chr, Bogø 


Prinsessen (Anna Larssen) Kongen (Adam Poulsen) 


«Prinsessen der spandt —» 


OVERSIGT 


DEN første Halvdel af September bragte Det kgl. 

Teater Oehlenschligers «Erik og Abel» frem i 
ny Indstudering. 

Dagmarteatret spillede to nye Stykker, «Prinses- 


sen, der spandt» — Spindet viste sig at være langt 
og tyndt — og «Ungdommen sejrer», hvori dog 


hverken Dagmarteatrets Alderdom eller Ungdom 
bar Sejren hjem. : 

Derimod har Folketeatrets nye Direktion faaet 
fat i det Stykke, der bragte Succes'en, og som til- 
lige synes at antyde, hvad Retning man bør holde 
paa denne gamle, veltjente Scene. 

Hr. Palle Rosenkrantz har med sit gode Kend- 


skab til de flyvende Ildebrandskommissioner, der 
engang hærgede Landet, skrevet «Den røde Hane», 
saa dette Stykke synes taget lige ud af Livet. Ud- 
mærket skildrer han saaledes i første Akt, hvordan 
Kommissionsassessoren (Hr. Albrecht Schmidt) faar 
Mistanke om, at Godsejer Hilmer (Hr. Johs. Nielsen) 
har afbrændt sin Gaard for at faa udbetalt Assu- 
rancen. Man ser Godsejeren i sit Hjem, hvor han 
optræder som en ret uvederhæftig Mand overfor 
sin Kone, og dog giver Forfatteren ham en Baggrund 
af tillidvækkende dansk Agrarsentimentalitet, som 
yderligere med stor Smagfuldhed blev understreget 
ved Direktør Johannes Nielsens Spil. 

Kommissionsassessoren aflægger Visit i Gods- 
ejerens Hjem, og da det viser sig, at Hilmers Ud- 
sagn, om hvor han var, da Branden udbrød paa 
hans Gaard, staar i Modstrid baade- med hans Hus- 
mands og endog med hans Datters Udsagn, er det 
ikke underligt, at Assessoren faar den forudfattede 
Mening. at Godsejeren selv har stukket Ild paa, og 
han ønsker da at anholde denne for at forsøge i 
Forhørene at gøre ham lige saa «mør» som de øv- 
rige i Flæng mistænkte og anholdte. 

Denne første Akt er fint og troværdigt skrevet, 
og der hviler ikke liden Spænding over Assessorens 
Visit, og de modstridende Udsagn, der alle peger 
hen imod Hilmer som Brandstifteren. 

I anden Akt fremviser Hr. Rosenkrantz et mor- 
somt Møde mellem en Landpolitibetjent Justesen 
(Hr. Helsengreen) og et fordrukkent Landsbygeni 
Ole Madsen (Hr. Emanuel Larsen), der har mekanisk 
Snille og altid gaar og pusler med noget. Justesen 
faar en Mistanke om, hvad dette kan være, men 
trods de mange gode Snapse, han hælder i Ole 
Madsen, røber denne sig ikke. 

En enkelt Scene i anden Akt skæmmer dette 
Stykke, der iøvrigt synes saa virkelighedstro. Hr. 
Rosenkrantz lader den ellers saa kloge Assessor ud- 
sende sin Opdagelsesbetjent (Hr. Robert Neiiendam), 
for at denne uden Arrestordre kan gøre Forsøg paa 
at arrestere Godsejer Hilmer. Forsøget mislykkedes 
naturligvis, idet det blot giver Borgmesterens Anden- 
fuldmægtig (Hr. Ringheim) Lejlighed til at glimre i 
en effektfuld Scene, hvor han jager Betjenten paa 
Porten under Henvisning til Grundloven, Husfreden, 
Gaardfreden og andre store Ord, der skaffer Fuld- 
mægtigen en øm Omfavnelse af Hilmers unge Dat- 
ter, og Forfatteren en let Publikumssejr. Dette 
smager for meget af Folkeskuespil — mann merkt 
Absicht! 

Men tredje Akt bringer atter Stykket ind i vir- 
kelig dramatisk Kunst. I en nydelig Scene lader 
Hr. Rosenkrantz Godsejerens Datter Inger (Frk. 
Brincken) angive sig selv som den Skyldige i den 
Tro, at hun derved kan frelse Faderen. Men Asses- 
soren gennemskuer hende og i en Forhørsscene, 
der synes hentet fra Kriminalkamrenes daglige Liv, 
skræmmer han lille Inger fra Sans og Samling ved 
at tordne for hende, at hendes Angivelse kun be- 
styrker hans Mistro til at Faderen ogsaa er hendes 
medskyldige. Hans Fif lykkes, Inger synker sammen 
i Rædsel over, at hendes gode Fortsæt kun vil bringe 
yderligere Fortræd, og i Fortvivlelse kommer hendes 
Tilstaaelse om, at hun dog ikke har stukket Ild paa. 

Man synes da at være lige vidt; men lykkelig- 
vis har Betjent Justesen imedens taget den virkelige 


Brandstifter paa fersk Gærning. Brandstifteren, Ole 
Madsen, og hans «Ildebrandsmikkenik» præsenteres, 
og Stykket kan slutte med Fryd og Glæde for 
Borgmester og Politi, der var snedigere end den 
udsendte Assessor med alle hans Anholdelser og 
Forhør. 

Der er kun Ros — endda aldeles ubetinget Ros 
— at give alle de Rollehavende i dette Stykke, der 
med mønsterværdig Præcision gik over Folketeatrets 
Scene. Skal nogen særligt fremhæves, bliver det Hr. 
Emanuel Larsen, der i Scenen, hvor han stolt frem- 
viser sin Maskine, er kostelig. 

Men ogsaa Hr. Albrecht Schmidt og Hr. Viking 
Ringheim, der kommer fra Aarhus Teater, og især 
Hr. Helsengreen spillede ypperligt. Helt god var 
Debutantinden Frk. Brincken som Godsejerens Datter 
Inger. Man mærkede jo nok i de to første Akter 
alt for meget den gode Instruktion, hun havde faaet, 
men til Gengæld var hun i tredje Akts nydelige 
Tilstaaelsesscene helt fri og naturlig. Folketeatret 
vil sikkert faa Glæde af Frk. Brinckens utvivlsomme 
Evner. 

Hr. Rosenkrantz har saaledes skrevet et godt 
Stykke, der bliver godt spillet, og det er derfor at 
vente, at «Den røde Hane» vil gale over utalte 
røde Lygter. 

«Den røde Hane», I. Akt 


Fruen: Det kan Du ikke have nogen Mening om, Barn. 

